SunOnline: #VAAHAKA - Magnolia 15\nއައިޝާ ނަސީމް 26 Jan 2021, 08:58\n"ނަމާދުއަކީ ކާމިޔާބުގެ ތަޅުދަނޑިއެވެ. އެއްވެސް ހާލެއްގައި ނަމާދު ދޫކޮށްނުލާށެވެ. "\n" ޑޫ އައި ހޭވް ޓު މެރީ އް ކްރިޕްލްޑް ގާލް؟" މިލާން މޮންޓްރިއަލް ސްޓައިލް ބޭގްލްސް އާއި ބަޓަރ ޓާޓްސް އަދި ޕަމްޕްކިން ޕައި ތަށްޓަކަށް ލައިގެން މޭޒުމަތީ ހަމަޖެހިލިއެވެ. އެވަގުތު ހާޒިލް އެތަނަށް ވަދެފައި އައިގޮތަށް އުފާވެރި ޚަބަރެއް އިއްވައިލިއެވެ. އޭރު މޭޒުކައިރީ ހަމަޖެހިލައިގެން އިށީދެގެން އިން މިލާން އޭނަގެ ނަޒަރުގައި އަޅައެއް ނުގަތެވެ.\n"މަންމާ. ކޮބާ ކައި؟ ސަޖަލްއާއި މެރީ ކުރަން ނިންމައިފާ އަދި ނުވެސް ބުނެ އެއުޅެނީ...."\nއެ ޚަބަރުން އެންމެ ފުން އަސަރެއްކުރީ ރެއިނާއަށެވެ. ރެއިނާ ކޮށި އަރައިގެން ކެއްސަން ފެށިގޮތަށް އޭނަ ދޮރު ހުޅުވާފައި ބޭރަށް ދެމިގަތެވެ. ހާޒިލްގެ ޖުމްލަ އަނގައިގެ ތެރޭ އޮތްވާ މިލާންއާއި ހަތަރުކަޅި ހަމަވިއެވެ. ފުރަގަހުން ފެނުމުން ފުޅާކަމާއި އިސްތަށިގަނޑު ފަންކަމުން އިއާން ކަމުގައި ހީކުރެވުނަސް މަންމައާއި ގަޒަލްގެ ބިރުވެރި ނަޒަރުން އޭނައަށް އެ ދިމާލަށް ބަލައިލެވުނީއެވެ. މިލާން އަވަހަށް ތެދުވުނެވެ.\n"ރިލެކްސް ހާޒިލް. ކަމެއް ކުރާކަށް ނޫން. އެއްޗެއް ކައިލަން ވަދެލީ.....އައިމް ޑަން ނައު..." މިލާން އާ ފުރިލަމުން އަތް ދަމައިލިއެވެ. އެމޫނުމަތިން ފެންނަ ހަމަޖެހޭ ކަމާއި ބޮޑާކަމުން ހާޒިލްވެސް ހައިރާންވިއެވެ. ނަމަވެސް އޭނަ ކެތްތެރިވާން ދަނެއެވެ. ކައިޔާންފަދައިން ވިސްނުމާއި ނުލާ މީހުން ގަޔަށް އަތްލާ އުސޫލެއް އޭނަ ނުގެންގުޅެއެވެ. މުށްކަވައިލެވުނު އަތް ޖަހައިލީ ޖިންސްގެ ޖީބަށެވެ. މިލާންފަދަ "ސައިކޯޕާތް"އަކާއި ދިމާކުރަން ހަދައިގެން އަނިޔާވާނީ ހަމައެކަނި އަމިއްލަ ނަފުސަކަށް ނޫނެވެ.\n"މިލާން ގާތު ޝަރުތުކުރީމެއްނު ގެއަށް ނުވަންނާށޭ. ގަޒަލްއަށް ނުފެންނާށޭ...." ސަބީނާގެ އަޑުގައި ތުރުތުރުލުމެއް ހުއްޓަސް އޭނަގެ ވާޖިބު އަދާކުރިއެވެ. "ސުފްޔާންއަށް އެނގިއްޖެއްޔާ ވާނެ ގޮތެއް ނޭގޭތަ؟ "\n"އައިމް އައުޓް...ހާޒިލް ބައިޓް ޔޯ ޓަންގް..." މިލާން އެހެން ބުނީ ހާޒިލް އެއްޗެކޭ ބުނަން އަނގަ ހުޅުވައިލުމުންނެވެ. އަދި ގޮނޑީގައި އަޅުވާފައި އޮތް ސްކާފް ނަގާ ކަރުގައި އޮޅައިލީ މޫނުވެސް ނުފެންނާނެހެން މާސްކެއް އަޅާގޮތަށެވެ. ލޮލުގައި ކަޅު އަވިއައިނެއް ޖެހިއެވެ. ގިނަފަހަރު އެގޮތަށް ހޫޑީ އަޅައިގެން ނޫނީ އެހެން ގޮތަކަށް ނަމަވެސް އެމޫނު ފޮރުވަނީ އެހެން މީހުންނަށް އެ ކުށްވެރި މޫނު ނުދައްކަން ކަމަށް ވެދާނެއެވެ. މިލަން ފެނުމުން މީހުން ބިރުގަންނާނެ ނޫންހެއްޔެވެ؟\n"ލަދެއްވެސް ނުގަންނަ މީހެއް. މަންމާ. އެކަމަކު މަންމަ އޭނަ ގެއަށް ވައްދާކަން އެނގިއްޖެއްޔާ ބައްޕަ ރުޅިދުރުވާނެ. ކާފަ ވަސިއްޔަތް ކުރިޔަސް އެކަކުވެސް އެދޭ ކަމެއްނޫން......"\n"ދަރިފުޅާ. ބްރީތް.......އޭނައަކަށް އެއްވެސް ކަމެއް ނުކުރެވޭނެ..." ސަބީނާ ގަޒަލްގެ ނިތުގައި ބޮސްދިނެވެ.\n"ޔެސް ސްވީޓްހާޓް ޔޫ އާ ސޭފް..." ހާޒިލްވެސް ގަޒަލްގެ ގާތުގައި އިށީދެ އަތުގައި ހިފެހެއްޓީ ހިމާޔަތް ދޭފަދަ ގޮތަކަށެވެ.\n"ދަރިފުޅާ. މަންމަ ކިލަރއަކާއި ގަޒަލް ކައިވެނި ކުރުވަން ހިތަށްވެސް ނާރާނެ. އެކަމަކު ކާފަ ބުނުއްވީ މިލާން ނިދީގައި ހިނގާ ވާހަކަ. ނިދީގައި ހިނގާފައި އަމިއްލަ ނަފުސަށް ގެއްލުންވާ ކަންތައްވެސް ކުރެޔޯ. ދުނިޔޭގައި އަލަކަށް ނޫން މިކަހަލަ ކޭސްއެއް މިފެނުނީ. ކިތަންމެ މީހުންނެއް މީހުން މަރާފައި ތިމާގެ ނަފްސާނީ މައްސަލަތަކާއި ނޫނީ ނިދީގައި ހުރެ ކުރެވުނު ކަމަކަށް ހަދާ. ގިނަފަހަރު ސައިކޭޓްރިސްޓުން އެމީހުން އެނެލައިޒް ކުރީމަ ގިނަފަހަރު މިވާ ގޮތަކީ ކްރިމިނަލީ އިންސޭން މީހުންގެ މެންޓަލް މައްސަލައެއް ހުރޭ އެއީ ނިދީގެ މައްސަލައެއް ހުއްޓަސް ނެތަސް. މިލާންގެ އެފަދަ އެއްވެސް މެންޓަލް މައްސަލައެއް ހުރި ކަމަކަށް ނުފެނޭ އެހެންވީމަ އޭނަ ބުނާ އެއްޗެއް ކޯޓުގައިވެސް ގަބޫލު ކުރާނެހެން ހިޔެއްނުވޭ. މިލާން ދިފާއުވާން ވެގެން ނިދި ކުށްވެރި ކުރަނީ ކަމަށް ވާނީ..މިހާ ގިނަ އަހަރުވީއިރު މިލާންގެ ފަރާތުން ވައިލެންޓް އެހެން އަމަލެއް ނުފެނޭ އަދި އެހާ ބޮޑު ނުރައްކަލެއްވެސް............." ސަބީނާ ގޮނޑިއެއްގައި ނުގޮތަކަށް އިށީދެލިއެވެ. އަތުގެ އިނގިލިތައް އުގުޅައިލިއެވެ.\nހަގީގަތުގައި އޭނަ އަދިވެސް އެނގިފައިވާ އެހެން އެނގުމެއް ދަރިންނަށްވެސް ސިއްރު ކުރެއެވެ. ސަބަބަކީ އެއީ އޭނަވެސް ގަބޫލުކުރާ ކަންތައްތަކަށް ނުވާތީއެވެ.\n"ދެވަނަ ފަހަރަށް ހިސްޓްރީ ރިޕިޓްވީމަ މަންމަމެން ހާސްވާނީ؟ ހީޒް އެ ތްރެޓް. ގެއެއްގައި ގެންގުޅޭވަރު އިންސާނެއް ނޫން. ސަޖަލްގެ ގައިގާ ތަޅައިގަތް ހަދާން އަދިވެސް އެބަހުރި. ރަގަޅު ސައިކޯއެއް. ހީ ޝުޑް ބީ ޗެއިންޑް. އަދި މަންމަ ތި ބުނުއްވާގޮތުން އޭނަ ނިދީގައި ހުރެ ކުރާ ކަމަކަށް ވަންޏާ ތަންދޮރު ނޭގިހުރެ އަތުޖެހުނުހާ މީހެއް ނައްތައިލާނެ. ބުއްދިނެތް މީހަކާއި ތަފާތެއް ނުހުންނާނެ........"\n"ނޫން މަންމާ. ސްލީޕްވޯކް އެއްނޫން. ހީޒް.....ހީ ވޯޒް އެވޭކް....ސްނޯ ވެހެނިކޮށް އޭނަ........މެގްނޯލިއާ....އޭނަ ގުޒް ދެކެ ރުޅިއައިސްގެން ގަސްތުގައި..............." ގަޒަލް ހާސްވިވަރުން ވާހަކަ ނުދެއްކުނެވެ.\n"ޖީޖި. ގުޒްގެ ވާހަކަ ނުދައްކަމާ. ނޫނީ އިތުރަށް ޖީޖީއަށްވެސް އުދަގޫވާނީ.....އެހެން ޚަބަރެއްދޭން އައިތަނުން މުޅިން އެހެން ކަމަކާއި ޖެހުނީ. ކައި މެރީ ކުރަނީޔޯ......"\n"ކޮން އިރަކު؟ " ގަޒަލް އެސްފިޔަތައް އަވަސް އަވަހަށް ޖަހައިލިއެވެ. އެއާއެކު ގޮނޑު ދުއްވާފައިގޮސް މޭޒުމަތީ ހުރި އައިސްކްރީމް ޓައްޕު ގެންގޮސް ޑަސްބިނަށް ލުމުން ހާޒިލްއަށް ވީ ނުވީއެއް ނޭގުނެވެ. މިލާން އެއިން ކެއި ކަން އެނގެނީ ސަބީނާއަށެވެ.\nހާޒިލް ކައިޔާންއާއި ސަޖަލްގެ ވާހަކަދެއްކިއިރު އަމިއްލަ ކައިވެންޏާއިމެދުވެސް އެހާ އުފާވާނެހެނެއް ހިޔެއްނުވެއެވެ. އެހާވެސް ބޮޑު އުފާވެރިކަމެއް ލިބުނެވެ. ސަޖަލްފަދަ ކުއްޖަކު އެގޭގެ ޅީދަރިއަކަށް އައުމަކީ އެންމެންގެ އުއްމީދެއް ފުރިހަމަވުމެވެ. ސަބީނާއާއި ސުފިޔާންވެސް ބޭނުންވަނީ އެފަދަ ކުއްޖެކެވެ. ސަޖަލްގެ އުނި އެއްވެސް ކަމެއްނެތެވެ. ކައިޔާންއާއި ދެކުދިން އެކަކު އަނެކަކަށްޓަކާ ހައްދަވާފައިވާ ފަދައެވެ.\nސަބީނާގެ ފިކުރަކީ އަދި މިލާން ނިދީގައި ހިނގުމެއް ނޫނެވެ. ބައްޕަ އޭނަގެ ގާތުގައި ބުނި އެހެން ޚަބަރެކެވެ. އެހެން އެކަކުވެސް އެވާހަކަތައް ގަބޫލު ނުކުރާނެކަން ޔަގީންވީވަރުން ހިތުގެ ކަނުގައި ރައްކާކުރީއެވެ.\nރެއިނާ ފުރަތަމަ ފަހަރަށް ގަޒަލް މަނާކޮށްފައި އޮތް ކަމެއް ކުރީ ބޯ ގޮވާފައި ހުރިވަރުންނެވެ. ކައިޔަން އާއި ސަޖަލްގެ ކައިވެނީގެ ޚަބަރު އިވުމުން އޭނަގެ ހިތަށް ކެތް ނުވީއެވެ. ދުވެފައިގޮސް ނުކުމެވުނީ ގޭގެ ފަހަތަށެވެ. އެތާގައި ހުރި ބޮޑު ސިންގާ ގަހުގެ ހިޔާތައް ފެތުރިފައިވާއިރު މުޅި ގަސް ރަނާއި ރީދުލުން ޖަރީވެފައެވެ. ލުއި ވައިރޯޅީގެ ބީހިލުމާއެކު އެ ގަސްހުރި ދިމާލަށް ތަޅުމަށާއި ވިނަތަކުގެ މައްޗަށް އޮހިގަންނަ ފަތްތައް ބިންގަނޑުގައި ރަންކުލައިގެ ސާލެއް ލައިފިއެވެ. އެ ގަހުގެ ވަރުގަދަކަމާއި ހައިބަވަންތަކަމާއެކު ގަހުގައި އެލުވާފައިވާ ހެމޮކްއެއް ފެނި އޮށޯވެލާ ހިތްވިއެވެ. ގޭގެ އަނެއް ފަރާތުންވެސް ގަސްތަކާއި ކޮންމެވެސް ވަރަކަށް އަވަށްޓެރި ގެތަކާއި ލޭނެއް ފެންނާން އޮތެވެ. ރެއިނާ ފާރަށް ލެނގިލައިގެން ހުރެ ދެލޮލުން އަންނަ ކަރުނަތައް ހުއްޓުވަން މަސައްކަތްކުރިއެވެ.\n"ރެއިނާ......" ސަބީނާގެ އަޑު އިވުމުން ގަންނާ ކުރެއްވި ބިރުން ރެއިނާ ދެފަޔަށް ބާރުލާފައި ދުއްވައިގަތެވެ.\n"ލައްބަ....." ރެއިނާ ދޮރުމައްޗަށް އެރިއެވެ.\n"މި ޕައި އަވަނަށް ލާފައި ޖައްސަބަލަ. ފިހުނީމަ ނަގައްޗޭ އިނގޭ. އެބަ އަންނަން..." ސަބީނާ ފޯނު ހިފައިގެން އެއްފަރާތް ވުމުން ރެއިނާ ބަލައިލިއިރު ގަޒަލްގެ ގޮނޑި ދުއްވަމުން ހާޒިލްވެސް ބޭރަށް ދާން ހިނގައިގަތެވެ.\nއިރުކޮޅެއްފަހުން ނުކުމެފައި ކެތްނުވެގެން އޭނަ ގަޒަލް ކައިރިން ކައިވެނި އޮތީ ކޮންދުވަހަކުން ހެއްޔޭ އަހައިލީ ބޭރުފުށުން ނިކަން ހަމަޖެހިލައިގެން ހުރެއެވެ.\n"ޖެނުއަރީގައި. ނިއު ޔިއަރ ނައިޓަށްކަން ނޭގޭ. ނުހުރެވިގެން ކައިއަށް ގުޅައިގެން އެހީއޭ. ކާންޓް ވެއިޓް ދޯ. ސަޅިވާނެ.." ގަޒަލް ދެއަތް ފުޅާކޮށްފައި ފޯރިއާއި ޖޯޝާއެކު ކުޑަކޮށް ހަޅޭއްލަވައިގެންފާ ރެއިނާ އާއި އަތާ އަތް ޖަހައިލިއެވެ. ރެއިނާ ހުރީ ގަނޑުވެފައެވެ. އުފާވެރިކަމުގެ ބަދަލުގައި ހިތް ރޮނީއެވެ. ގަޒަލްއަށް ކައިޔާންއަކީ ކާކުކަން ބުނެދޭން އަނގަ ހުޅުވަލަފައިވެސް އަމިއްލަ ދަރަޖަ ހަދާންކޮށްދީ އަނގަ ލައްޕާލައިފިއެވެ.\nއެންމެން ނިދާ ހިލަވަޅު އޮބުމުން ރެއިނާ ސިއްރުން ނުކުމެގެންގޮސް ގޭގެ ފަހަތުގައިވާ ބޮޑުގަހުގައިވާ ހެމޮކްގައި އޮށޯވެލިއެވެ. ފިނިގަދަކަމުން އެތައް ހެދުމުގެ މަތިން ރަޖާގަނޑު އޮޅާލައިގެން އޮތްއިރުވެސް ގަނޑުވަނީއެވެ. ލުއި ވައިރޯޅިތަކުގެ ނާނާއާއެކު ގޯނާކޮށްލާ ފަތްތައް ލުއިކޮށް އުދުހެމުންގޮސް އޭނަގެ ގައިމަތީވެސް ޖެހިލއެވެ. މިހާރު ގާތްގަނޑަކަށް ފަތްތައް ގަސްތަކުން ހުސްވެ މައިގަނޑާއި ގޮފިތައް ފާޅުކޮށްލައިފިއެވެ. މުރަނަ ފަތްތަކުގެ މަތީގައި ހިނގުމަކީވެސް ރެއިނާ ކުރާ ހިތްވާކަމެކެވެ. ޚަރީފު އަލްވަދާއު ކިޔާ ފިނި މޫސުމަށް މަރުހަބާ ކިޔަން ތައްޔާރުވަނީއެވެ. ރެއިނާ އޭނަގެ މޭގައި ޖައްސާލައިގެން އޮތް ފޮޓޯއަށް ބަލައިލިއެވެ.\n"މަންމަގެ ދަރިފުޅު ހުރިނަމަ. ތިޔަ ފުރާނަ ނޫނީ މަންމަގެ ހުރީ ކާކު؟ މި ދުނިޔެއަށް މަންމަ އެކަނި ދޫކޮށްފައި ދިޔައީ ކީއްވެ؟ މަންމަދެކެ ލޯބިވާނެ އެހެން ކާކު ހުރީ؟ ދަރިފުޅު މަންމަ ދެކެ ހާދަ ލޯތްބެއްވިއޭ. ކަރުނަތައް ފޮހެލަދީ މަންމަގެ ގައިގާ ތި ކުޑަ އަތުން ބައްދާލަދީ. އެހާ ތުއްތުއިރުވެސް މަންމައަށް ހިމާޔަތް ދީ މަންމަގެ ހިތާމައިގެ ބައިވެރިޔަކަށް ވި. ދަރިފުޅު ދިރުވައިލި ކަނޑުދެކެ މަންމަގެ ހިތުގައިވަނީ ނަފްރަތު. ކޮންފަދަ އިމްތިހާނެއް. މަންމަ އަށް އެނގޭ ކެތްކުރަން ޖެހޭކަން. ދަރިފުޅަކީ މަންމައަށް ﷲ ސުބުހާނަހޫ ވަތައާލާ ދެއްވި ހަދިޔާ. އެ ނިއުމަތް އެ ކުޑަ ދުވަސްކޮޅެއްގެ އުފަލަކީ މި ދުނިޔޭގައި މަންމަ ނޭވާލާ ދިރިހުރުމަށް ލިބޭ ހަމަ އެކަނި ހިތްވަރު. ވަރަށް ލޯބިވޭ ދަރިފުޅާ..މަންމަގެ ފުރާނަ މިއަދު ތިވަނީ އެ ފުރާނައިގެ ވެރި ފަރާތުގެ ހަޟުރަތުގައި. ސުވަރުގޭގެ މަތިވެރި ނިއުމަތުގައި. މި ދުނިޔޭގެ ކުލަ ރީތިކަމަކީ ވަގުތީ އުފަލެއް. ޔޫ އާ އިން ﷲ ޕްރޮޓެކްޝަން........" ރެއިނާ މިކާހްގެ ފޮޓޯގައި ބޮސްދިނެވެ. ކަރުނަތަކުން ފުރިފައިވާ ބޮޑު ދެލޮލުން އެވަގުތު ފެނުނީ ހަލާކުވެފައިވާ ހިތެއްގެ އުދާސްތަކެވެ.\nރެއިނާގެ ގިސްލުންތައް އިވުނީ ކުޑަދޮރުން ބޭރަށް ބަލައިލި މިލާންއަށެވެ.\nގަޒަލްގެ ޚާދިމާ ރޮނީ ކޮންކަމަކާހެއްޔެވެ؟\nގަޒަލް ސިޓިން ރޫމްގައި ވާހަކަފޮތެއް ކިޔަން އިންތަން ފެނި އެއްޗެއް ގެނެސްދޭންކަމަށް ހިތަށް އަރާފައި ރެއިނާ އެތެރެއަށް ވަނެވެ. ކުއްލިއަކަށް ދޮރު ހުޅުވާފައި މިލާން ވަނުމުން ގަޒަލް ސިހި ހުއްޓުން އެރިއެވެ. ފޮތްވެސް ދޫވިއެވެ. މިލާން ގުދުވެ ފޮތް ނަގާފައި ގަޒަލްގެ އުނގުގައި ބޭއްވިއެވެ. ގަޒަލްގެ މޫނު އެއްކޮށް ހުދުވިއެވެ.\n"ވަރަށް ދުވަސްވެއްޖެ މި ވާހަކަ އަހަން އުޅޭތާ..." މިލާންގެ ޖުމްލައާއެކު ގަޒަލް އަވަހަށް ގޮނޑީގެ އަތްގަނޑަށް ބާރު ލާފައި ދުއްވައިލަން އުޅުނެވެ. މިލާން ހުޝިޔާރުކަމާއެކު ދެއަތުން ގޮނޑީގައި ހިފެހެއްޓިގޮތުން ގޮނޑީގެ ދުވެލި ހުއްޓުނެވެ.\n"ފަޔަށް ކިހިނެއްވީ؟ "މިލާން ފަޔަށް ނަޒަރު ހުއްޓައިލިއިރު ގަޒަލް އަތްމުށްކަވާހެން ފައިގެ އިނގިލިތަކަށް ބާރުލައިގެން އިންތަން ފެނުނެވެ.\nއޭނައަށް މިލާން ފެންނަނީ މީހުން މަރާ ގާތިލެއްގެ ގޮތުގައެވެ. ވީއިރު ކިހާ ވަރެއް ވާނެހެއްޔެވެ؟ މިލާން ހަގީގަތުގައި ގަޒަލްގެ ހާލާއިމެދު ދެރަވެ އެކުއްޖާއަށް ހަމްދަރުދީވެގެން އެހިޔަސް ގަޒަލްއަށް މާނަ ކުރެވުނީ އެހެން ގޮތަކަށެވެ. ގަޒަލްގެ ފައިތިލަ ގޮނޑީގައި ފައި އަރުވަން އިންނަތަނުން ބޭރަށް ވެއްޓިފައި ވާތަން ފެނި މިލާން ފައި ރީތިކޮށް އަރުވާލަދިނެވެ. ގަޒަލް ރުޅިވެރިކަމާއެކު މިލާންގެ އިސްތަށިގަނޑުގައި ހިފާ ދަމައިގަތެވެ. އެ މަންޒަރު ފެނުނީ ތަބައް ހިފައިގެން އައި ރެއިނާއަށެވެ. މިލާން ހާދަ ރަގަޅޭ ހިތަށް އެރިއެވެ. ރެއިނާ ކަންބޮޑުވެފައި އަވަހަށްގޮސް ގަޒަލްގެ އަތް ނައްޓުވައިފިއެވެ. މިލާން ފުރިހަމަ އިސްކޮޅަށް ތެދުވުނެވެ.\n"ފައިގަ ހުރި ހުރިހާ ބާރެއް ގަޒަލްގެ އަތަށް ލިބިފައި ތިހިރީ. ހާދަ ބާރުގަދައޭ. މާދަން އަހަންނަށް ހޭލެވޭއިރު ތަލަވެފައި ނެތިއްޔާ ރަގަޅު.........."މިލާން އެހެން ބުނުމުން ގަޒަލް ކަޅި އަޅައިލިއެވެ.\nމިލާން ނުކުތްތަނާހެން ސަބީނާވެސް ސިޑިން އެރިގެން އައީއެވެ. ވަގުތުން ގަޒަލް ޝަކުވާކުރިއެވެ.\n"މަންމާ މިލާން އައި. އޭނަ އުޅުނީ އަޅުގަނޑުގެ ފަޔަށް ހާޓްކުރަން..." ގަޒަލް ބުނެލީ ރޮވިފައެވެ.\n"މިލާން ޖަސްޓް ޓްރައިޑް ޓު ހާޓް މައި ލެގްސް.....ރެއިނާވެސް ބަލަން ހުއްޓާ.ރެއިނާ ކިޔާދީބަލަ ވީގޮތް. ޑިޑްންޓް ހީ ޓްރައި ހާޓް މީ؟ " ގަޒަލް ރެއިނާއާއި ދިމާލަށް ބަލައިލިއެވެ. ރެއިނާއަށް އެއްޗެކޭ ބުނާކަށް ނުކެރި ހިމޭންކަން ޚިޔާރުކުރިއެވެ.\nގަޒަލްއަށް ލިބިފައިވާ ނަފްސާނީ އަނިޔާގެ ސަބަބުން އިތުރަށް ހަދަހަދައިގެން ދައްކާތީ ރެއިނާއަށް ޝައްކުވާން ފެށިއެވެ. ގަޒަލް މޮޔަވީކަން ނޭގެއެވެ. ގަޒަލް ދޮގު ހަދަނީއެވެ. ޔަގީނުންވެސް އޭނައަށް ފެނުނީ ގަޒަލްގެ ފައި ނަގާފައި ރީތިކޮށް ފާލުގަނޑު މަތީ ބަހައްޓާދިންތަނެވެ. ގަޒަލް އޭނަގެ މަންމަ ގާތުގައި ރޮމުން މިލާން ފަޔަށް ތަދުކޮށްލި ވަހަކަ ބުނުމުން ސަބީނާވެސް ފަޔަށް ގެއްލުމެއް ވެފައި ހުރިތޯ ބެލިއެވެ. ރަތް ތަންކޮޅެއްވެސް ނެތެވެ. ނަމަވެސް ދަރިފުޅަށް އަނިޔާ ކުރަންޏާ ބައްޕަ ވަސިއްޔަތް ކުރިޔަސް މިލާންއަށް މިގެއިން ހިމާޔަތް ދީގެން ނުހުރެވޭނެއެވެ. ސަބީނާ މިލާން އެގެއިން ނެރެލާށޭ ކިޔާފައި ހިނގައިގަތުމުން ރެއިނާގެ ހިތުގައި ހަމްދަރުދީ އުފެދުނެވެ. މިކަމުގައި މިލާންގެ ކުށެއްނެތެވެ. ގަޒަލް އަލުން ވާހަކަ ކިޔަން ފެށުމުން ރެއިނާ އަވަހަށް ދުއްވައިގަތީ ސަބީނާގެ ފަހަތުންނެވެ.\nއޭނަ ކަން ހިނގިގޮތް ކިޔައިދިނެވެ.\nދަރިފުޅުގެ ނަފްސާނީ މައްސަލަ ހުރުމުން ފެންނަ ކަންތައް ބޮޑުކޮށްލައިގެން ކިޔަނީތާއެވެ. ސްލީޕްޕެރެލެސިސް ފަދައިންނެވެ. ރެއިނާގެ ފަރާތުން މިލާންގެ އޯގާތެރިކަމުގެ ސިފަ ފެނުމާއެކު ބައްޕަގެ ވާހަކަތަކަށް ބަރޯސާވެ ކައިވެނީގެ ކަންތައް ނިންމަން ސަބީނާގެ ޟަމީރު ބާރުއަޅަމުން ދިޔައެވެ. ގާޒީއަކައި ވާހަކަ ދައްކައިގެން އެކަންތައް ނިންމިދާނެއެވެ. ސުފްޔާންގެ ހުއްދައެއް ނުލިބޭނެކަން ޔަގީނެވެ. ފުރަތަމަ ގަޒަލްއާއި ވާހަކަދައްކާ ގަޒަލް ބުނާ އެއްޗެއް ބަލަން ބޭނުމެވެ.\nރެއިނާ އެންމެ ދެރަވަނީ މިހާރަކަށް އައިސް ކައިޔާން އޭނަ ކުރިއަށްވުރެ ދުރުކޮށްލި ގޮތުންނެވެ. ގައިގާ އަޅައިގެން ވެއްޓުނަސް ބަލައިނުލާތާގައި އޭނަގެ ވުޖޫދު ވާކަން ވެސް ކައިޔާން ހަދާން ނައްތާލައިފިއެވެ. ރެއިނާ އެގޭގައި އުޅޭކަން އޭނަ ނުވެސް ދަންނަ ކަހަލައެވެ. އަނގައިން ނުބުނާތާގައި ބަލައިލަނީއެއްވެސް ނޫނެވެ. ރެއިނާއަށް އެކަމުން ވަކިން ބޮޑަށް އަސަރުކުރިއެވެ. އެއްޗެހި ކިޔާ ޖެއްސުން ކުރިޔަސް މި ބީރައްޓެހިކަމަށްވުރެ ރަގަޅެވެ.\nސަބީނާ ބުނެގެން ރެއިނާ ގުރުއާން ކިޔަވަން ފެށުމުން އެ ރީތި ރާގާއި އަޑުން ސަބީނާގެ ގައިން ހީބިހި ނެގިއެވެ. ދުވަހަކުވެސް ގުރުއާނުގެ މޫރިތިކަމާއި އަސަރުން ސަބީނާއަށް މިފަދަ އިހުސާސްތަކެއް ކުރެވިފައެއް ނެތެވެ. އަތުގައި އަތް ހާކާލެވުނެވެ. ރެއިނާގެ ރީތި ބުލްބުލެއްފަދަ ރީތި އަޑު ކޮޓަރީތެރޭގައި ހިފާލާފައިވީއިރު އަޑު އިވުނު ކޮންމެ މީހެއްގެ ހިތްތަކަށް އަސަރުކުރާނެކަން ގައިމެވެ. އެއީ މުސްލިމަކަށް ނުވިޔަސް ހެވެވެ. ފުރުގާން ސޫރަތުގެ އެ ރީތި އާޔަތްތަކުގެ މާނަ އިވުނަސް އެފަދަ ގޮތެއް ވާނެއެވެ. ކައިޔާން ވަނުމާއެކު ރެއިނާގެ އަޑު ތުރުތުރުލާން ފެށިއެވެ. ކުޑަކޮށް ކެއްސައިލިއެވެ. ލަދުންގޮސް ހުރިތަނަށް ވިރިގެން ފޭބިފަދައެވެ. ކައިޔާން މިފަހަރުވެސް ފެނުނުކަމަށް ހަދާނުލާ އޭނަގެ މަންމައަށް ސަލާމް ކުރިއެވެ.\n"ކޮންތާކުން ކައި.......ރެއިނާ ގުރުއާން ކިޔަވާ އަޑު އަހަން މަޑުކޮށްބަލަ..."\n"މަންމާ ލަސްވެގެން މިއުޅެނީ. ހަދާންނެތިގެން ހާޑެއް ބާއްވާފައި ދެވުނީ.." ކައިޔާން ލޯމަތިން ގެއްލުނެވެ.\nރެއިނާ ކަރުކެހިލާފައި އަލުން ފެށީ ތަންކޮޅެއް މަޑުންނެވެ. ކުރިން ހުރި ޖޯރު ގެއްލި ބަލިކަށިވެ އަޑު ކެނޑިކެނޑިގެން ދާން ފެށިއެވެ. ނިތްމަތިން ދާ ހިއްލާލައިފިއެވެ.\n"ވަރަށް ރީތި ރެއިނާ. މުބާރާތްތަކުގައިވެސް ބައިވެރިވެވޭ ފެންވަރު އެބަހުރި. އެ ސެންޓަރުން ބައިނަލް އަގުވާމީ މުބާރާތްތަކުގައިވެސް ދަރިވަރުން ތަމްސީލު ކުރުމުގެ ފުރުސަތު ދޭ. ރެއިނާއަށް ޗާންސް ލިބޭނެކަން ޔަގީން....." ސަބީނާ ހިތްވަރު ދިނެވެ. " މައިންބަފައިން ފަޚުރުވެރި ވާފަދަ ކުއްޖެއްނު......"\n"ތެންކިއު މެޑަމް..." ރެއިނާ އުފާވިއެވެ.\n"އަހަރެންގެ މައިންބަފައިންނަށް ރަގަޅީ ވިހޭތަނުން މަރުވިނަމަ. ކުލައާއިހެދި މަންމަ އަހަންނަށް ނަފްރަތުކުރީ. އެހެންކުދިން ދޮންވީމަ ލޯބިވެފައި. ބައްޕަ އަދި އެހެން ލެވެލްއެއް..." ރެއިނާގެ ހިތުގައިވި ޖުމްލަތައް އޭނަ ދިރުވާލައިފިއެވެ. ސަބީނާމެންނަށް އޭނަގެ އާއިލާގެ ކަޅު ސިއްރުތައް އެނގުމުން އޭނަދެކެ އިތުރަށް ފޫހިވާނީއެވެ. އިރުގަނޑެއްވަންދެން ރެއިނާގެ ކިޔެވުން އެހުމުގެ ހިތްހަމަޖެހުމަށްފަހު ސަބީނާ ދޮރު ހުޅުވައިލުމުން މޫނުގައި ބީހިލީ ގަނޑުފެނުގެ ފިނިކަން އެކުލެވޭ ވައިރޯޅިތަކެވެ.\n"ސްނޯވެހެން ކަން ނޭގޭ މިހާ ފިނިގަދަވަނީ. ވިންޓާ އައީމަ މިތަންތާ ފިނިގަދަކަމުން ރެއިނާއަށް އަދި ވަކިން އުދަގޫވާނެ....." ސަބީނާ ދޮރު ލައްޕައިލިއެވެ. ސްނޯވެހޭ ވާހަކަ ބުނުމުގެ ހިތުގެ ކަނަކުން އުފާވެރިކަމުގެ ރާޅު ބާންޏެއް ޖަހަން އުޅެފައި ހިދުނެވެ. އޭނަގެ ދަރިފުޅަށް ނުފެންނަ މަންޒަރަކުން އޭނަ އުފާ ހޯދަންވީ ކީއްވެހެއްޔެވެ؟ ނޫނެކެވެ. ތިވިސްނަނީ ނުބައިކޮށެވެ. މިކާވެސް ބޭނުންވާނީ މަންމަ އުފަލުގައި ހުރުމެވެ. އެއީ މިކާ އަބަދު ބުނާ އެއްޗެކެވެ. "މަންމާ ނުރޮއި. މަންމަ ހީލީމަ ރީތި. މިކާ ބޭނުމީ މަންމަ ސްމައިލްކުރުން..." އެ ޖުމްލަތައް ކަންފަތުގައި ގުގުމައިގަތުމުން މޫނުގައި އަތް އެޅުނެވެ. ރޮމުންވެސް އޭނަ ހީލިއެވެ. މިކާއަށްޓަކާ އޭނަ އުފަލުގައި އުޅެންވީއެވެ. އުފަލަށް ހުރަސް އަޅާ މީހާ ދުރުކޮށްލާނީއެވެ. އޭނަ ދުރުކޮށް އެއްލައިލި ފަދައިންނެވެ.\nމަޑުމަޑުން ޚަރީފު މޫސުމްގެ ރީތި ކުލަތައްކެނޑެމުންގޮސް މިހާރު ގަސްތަކުގައި ބާކީ ހުރި މަދު ފަތްތައްވެސް ގަހާއި ވަކިވެލަން ހިތްވަރުކުރާފަދައެވެ. މުރަނަ ފަތްތައް ހިކި ގޭގެ ބަގީޗާތައް ފަޅުވެއްޖެއެވެ. ދިރުމެއްނެތް ގަސްތަކުން ދައްކުވަނީ އެހެން އިބުރަތެކެވެ. ދިރިއުޅުމުގެ އެހެން ފިލާވަޅެކެވެ. ގަސްތަކުގައި ހުދު ފޭރާން އަޅުވާ ހުރިހާ ތަނެއް ހަޑި މިލަތަކުން ސާފުކޮށް އިންތިހާ ދަރަޖައިގެ ސާފު އަދި ރީތިކަމަށް ހުރިހާ ދިރުމެއްވެސް ސްނޯއަށް އިންތިޒާރު ކުރާފަދައެވެ. ބޯ ހެދުމުގެ ތެރެއިންވެސް ފިނި ކަށިގަނޑަށްވަދެ އޭނަ ރޫރޫ އަޅާވަރުން އަމިއްލަ ހަށިގަނޑުގައި ބައްދައިލެވުނެވެ. އަދިވެސް ގަޒަލް ކޮލެޖުން ގެއަކަށް ނާދެއެވެ. އޭނަ އިންތިޒާރުކުރަނީ އެކުވެރިޔާއަށެވެ.\nރެއިނާއަށް ސްނޯ ފުރަތަމަ ފެނުނީ ފަތްތަރު މަތީގައި އޭނަ އުނގުގައި ބޯ އަޅާލައިގެން އިނދެ ބަލައިލި ވަގުތެވެ. ކައިޔާން އައި މަގުން ލޯމައްޗަށް ހުދުކަފަކޮޅުތައް ފެނުމުން ހީވިގޮތެއް ކަމަށް ނިންމިއެވެ. ނަމަވެސް ކައިޔާންގެ އިސްތަށިގަނޑާއި ދިގު ޖެކެޓްގައި ތަތްލާން ފެށި ކުދި ހުދު އެތިކޮޅުތަކުން ރެއިނާއަށް އެއީ ކޯނޗެއްކަން އެގުނެވެ.\n"ކައިޔާން. އަހަރެން ވާހަކައެއް ބުނެލަން ބޭނުން..." ރެއިނާ ނެތް ހިތްވަރު ލާފައި ތެދުވުނެވެ. އަނގައިން އާވި އަރައިގަތް ގޮތުން އޭނަވެސް ހާސްވިއެވެ. ވާހަކަދެއްކިއްޔާ ވާނީ ކޮންކަމެއް ހެއްޔެވެ؟ މިއީ އޭނަގެ ހަލާލު ލޯތްބެވެ. ހަލާލު ފިރިމީހާއެވެ. ރެއިނާއަށް އަތް ދިއްކޮށްލެވުނު ގޮތަށް ހިފުނީ ލައިގެން ހުރި ބޯ ޖެކެޓްގައެވެ.\nކައިޔާން އަތް ފޮޅުވާލާފައި ދުރު ބާރު ހިގުމެއްގައިގޮސް ގެއަށް ވަނެވެ.\n"ކީއްވެ ތި އިގްނޯ ކުރަނީ. އެވަރަށް ހޭޓްކުރަނީ ކީއްވެ؟" ރެއިނާއަށް ހިތާމައައެކު ދުރަށް ހުސްކަމުގެ ތެރެއަށް ނަޒަރު ހިންގައިލެވުނެވެ.\n"އިޓްސް ސްނޯވިން...." ރެއިނާއަށް ބުނެވުނެވެ.\nމިހާރު ކަފަކޮޅުތައް މުޅި ފަޒާ ފުރާލައިފިއެވެ. އެކިކަހަލަ ބައްޓަމަށް ހުރި އެކި ސައިޒްގެ ފްލޭކްސް ނަށަމުން ތިރިވަމުންގޮސް ބިންމަތީގައި ޖެހެމުންދާއިރު އެއްވެސް އަޑެއްބަޑެއް ނީވެއެވެ. ރެއިނާއަށް ހައިރާންވެ އާޝޯޚުވެފައި މި ހުވަފެނީ މަންޒަރު ބަލަން ހުރެވުނެވެ. އަނގަ ހުޅުވިފައެވެ. މިވަރުގެ ރީތިކަމެއް ހަޔާތުގައި ނުދެކެއެވެ. އިރުގަނޑެއްގެ ތެރޭ ހުރިހާތަނެއް ހުދު ދޫލައަކުން ފޮރުވާލައިފިއެވެ. ކެތް ނުކުރެވިގެން އަވަހަށް ފޯނު ހިފައިގެން މަގަށް ނުކުމެވުނެވެ. މަގުމަތީގައި ޖަހާފައިވަ ބައްތިތަކާއި ގޮނޑިތަކާއި ފުރާޅުތަކަށް ދާންދެން ފަށަލަ ލެވެމުން ދިޔައީ ހުދު ސްނޯއިންނެވެ. ގަހުގެ ގޮފިތަކުގައި ސްނޯ ހަރުލާފައިވާއިރު ވިދައެވެ. އަވަށްޓެރި ގޭގެ ކުދިންތަކުގެ އުފާވެރި ހަޅޭކުގެ އަޑުން އެކުދިންވެސް ސްނޯއާއި ގަޔާވެ ކުޅެން ބޭނުންވާކަން އެނގުނެވެ ރެއިނާ އެކިގޮތްގޮތަށް ފޮޓޯއާއި ވީޑިއޯ ނަގަންފެށިތަނާހެން މެމަރީ ފުލްވިއެވެ. އޭނައަށް ސްނޯ ވެހެން ފެށުމުން ފިނި މަޑުވިކަން ފާހަގަވިއެވެ.\nއާ މަންޒަރު ތަކެވެ. އާ ދުނިޔެއެކެވެ.\nރެއިނާ ހޫނު ޗޮކްލެޓް ތަށްޓެއް ހިފައިގެން އައިސް ފަތްތަރު މަތީގައި އިނދެގެން ފޫހިކަމެއް ނެތި ސްނޯ ވެހޭ މަންޒަރު ބަލަން އިނެވެ. މިކާއަށްޓަކާ އޭނަ އުފާކުރަން ނިންމިއެވެ. މިކާ މިތަނުގައި ނުވާކަމެއް އެނގެނީ ކިހިނެއްހެއްޔެވެ؟ އޭނަ ތެދުވެ އެކިގޮގްގޮތަށް ވަންނި ލައްވާފައި ނަށާ މަންޒަރު ބަލަން އެކަކު ބެލްކަނީގައި ހުރިކަމެއް ނުދެނެހުއްޓެވެ.\nގަޒަލް ބޭރަށް ނިކުންނަން އެއްބަސްވީ ރެއިނާ އާދޭސްކުރަން ފެށީމައެވެ. ގަޒަލް ރެއިނާ ބިރުގަންނަވަން ގޮނޑި ދުއްވަމުންގޮސް ބައިސްކަލް ލޭނަށް ނުކުތެވެ. އެހާ ދުރަށް ގަޒަލް ގެންދަން ރެއިނާ ފަސްޖެހުނަސް ގަޒަލް ފަހަތުން ދުއްވައިގަތުމުން ކައްސާލާފައި ސްނޯމައްޗަށް ވެއްޓުނެވެ. އިއްޔެ ސްނޯ ވެހިފައި މިއަދު ކޮންމެވެސް ވަރަކަށް ވިރެން ފެށުމުން އައިސް ހެދިފައި އޮތުމުން އެހާ ރައްކާތެރިއެއް ނޫނެވެ. ގަޒަލް ހީހީފައި ދެއަތަށް ބާރުލާފައި ގޮނޑި ދުއްވަނިކޮށް މީހެއްގެ ގައިގާ އަޅައިނުގަތީ ކިރިޔާއެވެ. އޭނަގެ ގޮނޑި ހުއްޓުނީ ކުރިމަތިން އައި މިލާންއާއި ފޫޓެއްހާ ދުރު މިނުގައެވެ. އެތެރެއިން ހުދުކުލައިގެ ސްވެޓަރަކާއި ޖިންސެއްލައިގެން ބޭރުން ކަޅު ދިގު ކޯޓެއްލާފައި އަވި އައިނު އަޅައިގެން ހުރިއިރު ސްމާޓްކަމުން ބަޔާންކޮށްދިނުން ފަސޭހައެއް ނޫނެވެ. ގަޒަލް ހުއްޓުން އެރީ އަދި އެހެން ކަމަކާއެވެ. މިލާންގެ ކޯޓުގެ ޖީބަށް އެރި އިން ކުޑަ ފުށްގުޅައެއްފަދަ ޓީކަޕް ޕޮމެރޭނިއަން ފެނިފައެވެ. މިލާން އެފުށްގުޅަ ނަގާފައި މޫނުގައި ޖައްސައިލުމުން ކުއްލިއަކަށް ގަޒަލް އަތް ދިއްކޮށްލީ ބޭ އިޙުތިޔާރުގައެވެ.\n"ތީތި ގެނޭ..." ގަޒަލްގެ އަޑު ކުރެހުނެވެ.\n"ޑިމާންޑް ނުކޮށް ރީއްޗަށް ބުނިނަމަ. ހާދަ އަގުބޮޑުކޮށް ގަތް މަގޭ ކުޑަ ހިތް ދޭން ތި ޑިމާންޑް ކުރަނީ؟ " މިލާން ރުޅިއައިކަމަށް ހެދުނެވެ. އެކަމަކު އެސޮރު ގަޒަލްގެ އުނގުގައި ބޭންދުމުން ގަޒަލް އެ މޭގައި ޖައްސާ ބޮނޑިކޮށްލުމާއެކު ރޮވިއްޖެއެވެ. ކުޑަކުއްޖަކަށް އަލަށް ބޭނުންވާ އެއްޗެއް ލިބުމުން އުފަލުން ރޯފަދަ ގޮތަކަށެވެ.\n"ކީއްވެ ރޮނީ؟ "މިލާން އެހިއެވެ.\n"އަހަންނަށް އެނގޭ މީތި މަރާލާނެކަން. އައިމް ނޮޓް ގިވިން ހިމް ބެކް....." ގަޒަލް ގޮނޑި އަނބުރައިލިއިރަށް ރެއިނާއަށް އާދެވުނީއެވެ. ފުށްގުޅައެއްފަދަ ޕޮމެރޭނިއަންއަށް ރެއިނާ ފެނުމުން އަޑުލައްވަން ފެށުމުން ރެއިނާ ފަކީރު ކަންފަތް ފަޅައިގެންދާހާ ބާރަށް ހަޅޭއްލަވައިގެންފާ އައިކޮޅަށް ނައްޓައިލިއެވެ. އެކޮޅުން އަދި ދެން ދިމާވީ އެއަށްވުރެ ބޮޑު މުސީބާތަކާއެވެ.\nގަންގޫބާއި: އާލިއާގެ ތަފާތު ފިލްމަކަށްވާނެ!


Nike in amillaanaaduvaa baaruvaa bootehadhaifi\nLast Updated: May 22, 08:31\nނައިކީން އަމިއްލައަށް ނާޑުވާ ބާރުވާ ބޫޓެއް ހަދައިފި\nFeb 15, 2017, 08:47 އަލީ އަމީން\nމަޝްހޫރު ނައިކީ ކުންފުނިން ބަޓަން ތަކެއް ބޭނުން ކޮށްގެން ނާޑުވާ ބާރުކުރެވޭ ބޫޓެއް އުފައްދައިފިއެވެ.\nމިދިޔަ އަހަރު ފަހުކޮޅު ނައިކީއިން މާކެޓަށް ނެރެފައިވާ މިބޫޓަކީ ހަމަގައިމުންވެސް ގިނަ ބަޔަކަށް ވަރަށް ކަމުދާނެ ބޫޓެއް ކަން ޔަގީނެވެ. ސަބަބަކީ މިއަދު ޒަމާނަށް އައިސްފައިވާ ބޮޑު ބަދަލާއި އެކު ބޫޓުގެ ނާޑުވާ ބާރު ކުރަންވެސް ގިނަ މީހުންނަށް ވަގުތު ނުވާތީއެވެ. އެހެންވެ މި މޮޅު ޓެކްނޮލޮޖީގެ ސަބަބުން ދުނިޔޭގައި އަހަރުމެންނަށް އުޅެން މިއޮތީ މާ ބޮޑަށް ވެސް ފަސޭހަވެފައެވެ.\nމިބޫޓުގެ މޮޅު ތަންކޮޅަކީ ބަޓަނަކަށް ފިއްތުމުން އަމިއްލަޔަށް ނާޑުވާ ބާރުވުމެވެ. އެހެންކަމުން ބޫޓަށް އަރައި ނާޑުވާ ބާރުކުރާކަށް އެއްވެސް ވަރަކަށް ވިސްނާކަށް ނުޖެހެއެވެ. ޖެހެނީ ބަޓަނަކަށް ފިއްތާލާށެވެ.\nނައިކީގެ މި އާދަޔާ ހިލާފް ބޫޓު މާކެޓަށް ނެރެފައިވާ އިރު މީގެ ބޫޓެއްގެ އަގު އުޅެނީ 700 އާއި 720 އެމެރިކާ ޑޮލަރުގެ އަގަށެވެ. މި ބޫޓު ނައިކީން މާކެޓަށް ދޫކޮށްލާފައިވަނީ މިދިޔަ ނޮވެމްބަރ މަހުގެ 28 ވަނަ ދުވަހުއެވެ.\nމިބޫޓަކީ ޗާޖް ކޮށްގެން ބޭނުން ކުރާ ބޫޓަކަށް ވުމާއެކު، ނައިކީ އިން އާންމު ކުރި ވީޑިއޯގައި ބެޓެރި ޗެކް ކުރާނެ ގޮތް ވަނީ ކިޔައިދީފަވެއެވެ. އެގޮތުން ބޫޓުގެ ކޮންމެވެސް އެއް ބަޓަނަކަށް ފިއްތުމުން، ބޫޓުގެ ފަހަތުން ދިއްލޭ ކުލަ ބަދަލުވެއެވެ. ނޫ ކުލައިން ދިއްލިފައި ހުރެއްޖެނަމަ އެހެރީ ބެޓެރި ލައިފް ފުލްކޮށެވެ. މެދުމިނަކަށް ބެޓެރީ ހުރެއްޖެނަމަ ދިއްލޭނީ ރީނދޫ ކުލަ އިންނެވެ. އަދި ބެޓެރި ލައިފް ދަށް ވެއްޖެނަމަ ދިއްލިފައި ހުންނާނީ ރަތްކުލައިންނެވެ.\nމި ބޫޓަކީ ހޮލީވުޑްގެ ހިޓް ފިލްމެއް ކަމަށްވާ ބުކް ދަ ފިއުޗާއިން ފެނުނު މޮޑެލްއެއްގެ މައްޗަށް ބިނާކޮށް ހެދި ބޫޓެއް ކަމަށް ނައިކީއިން ބުނެއެވެ.


Hospital in libey gellumah badhalu hoadhun\nގާނޫނީ ކޮލަމް - ހޮސްޕިޓަލުން ލިބޭ ގެއްލުމަށް ބަދަލު ހޯދުން\nބައްޔެއްވެގެން ދިޔުމުން، ނުގުޅޭ ބޭހެއްދީގެން، ގެއްލުންލިބެއެވެ. ބަލަންވާވަރަށްނުބަލައި، ބޭހެއް ލިޔެދީގެން ގެއްލުންވެއެވެ. ކުރަންނުޖެހޭ އޮޕަރޭޝަންކުރުވައިގެން ގެއްލުންލިބެއެވެ. މިކަހަލަ ކަންކަންދިމާވުމުން، ބައެއްފަހަރު ދުނިޔެއަޅާގޮސްފައި އެބަހުއްޓެވެ. ގުނަވަންތައް ބޭކާރުވެފައި އެބަހުއްޓެވެ. އަބަދު އުފުލަންޖެހޭ ތަކުލީފުތަކާއެކު ހަޔާތުގެ ބާކީބައި ވޭތުކުރަންޖެހިފައި އެބަހުއްޓެވެ. އަދި، ތާއަބަދަށް ބޭސްފަރުވާކުރުމުގައިވެސް އުޅެންޖެހިފައި އެބަހުއްޓެވެ.\nމިފަދަ ހާލަތުގައި މީގެ ކުރިން، މާބޮޑު ކަމެއް ކުރެވެން ނެތްކަމަށް ހީކުރެވުނުނަމަވެސް، ދާދިފަހުން، 25 ޖުލައި 2019 ގައި ސުޕްރީމްކޯޓުން ކުރި ޙުކުމަކީ، މުޅި މަންޒަރު ބަދަލު ކޮށްލި ޙުކުމެކެވެ.\nއެ ޙުކުމުން ގެނައި އެންމެ ބޮޑު ބަދަލަކީ، އަމިއްލަ ބަހުން ބުނާނަމަ، ބަލިމީހަކަށް ފަރުވާކުރުމުގައި، ފަރުވާދޭ ޑޮކްޓަރު ފަރުވާބަހައްޓަންވާ ވަރަށް ފަރުވާ ނުބެހެއްޓުމުގެ ސަބަބުން، ބަލިމީހާއަށް ލިބޭގެއްލުމަށް، ފައިސާއިން އަގުކުރެވޭ ބަދަލެއް ނަގައިދިނުމެވެ. ޑޮކްޓަރުގެ ޒިންމާގެ ދާއިރާ ކަނޑައަޅައިދިނުމެވެ. އަދި، ގެއްލުމުގެ ބަދަލު ފައިސާއިން ނަގައިދިނުމަކީ، ރާއްޖޭގައި، ކުރެވިދާނެކަމެއްކަން ކަށަވަރުކޮށްދިނުމެވެ.\nޒިންމާގެ މައިގަނޑު ބިނާ\nޑޮކްޓަރުން ފަރުވާކުޑަވެގެން ލިބޭގެއްލުމަށް ޒިންމާވާންޖެހޭ ސަބަބުތަކެއް ހުރެއެވެ. އޭގެ ތެރޭން ބައެއްކަންކަން ތިރީގައި އެވަނީއެވެ:\n- ދިވެހިރާއްޖޭގައި މަސައްކަތްކުރުމުގެ ހުއްދަލިބިގެން މަސައްކަތްކުރާ ޑޮކްޓަރުންނަކީ، އިލްމީގޮތުންނާއި ފަންނީގޮތުން، އެކަށޭނަ އިލްމާއި ތަޖުރިބާހުރެގެން، - - ޚިދުމަތަށް ނުކުތުމުގެ ހުއްދަދެވޭ ބައެއްކަމުގައިވުން؛\n- ޑޮކްޓަރުން މަސައްކަތްކުރުމުގައި އަމަލުކުރަންޖެހޭ ޤާނޫނީ އުސޫލުތަކަކާއި ހަމަތަކެއް ހުންނަކަން؛\n- ޑޮކްޓަރުން ޚިދުމަތްދިނުމުގައި ތަބާވާންޖެހޭ މަސައްކަތުގެ އަޚްލާޤުގެ މިންގަޑުތަކެއް ހުންނަކަން؛\n- ޑޮކްޓަރުން ބަލިތައް ދެނެގަތުމުގަޔާއި، ޓެސްޓުތައް ހެދުމުގަޔާއި، ބޭސްލިޔެދިނުމުގަޔާއި، ދޭންވީ ފަރުވާ ކަނޑައެޅުމުގައި އަމަލު ކުރަންޖެހޭ މިންގަޑުތަކެއް ހުންނަކަން؛ އަދި\n- ބައްޔާގުޅޭގޮތުންނާއި ފަރުވާއާ ގުޅޭގޮތުންނާއި ދެވޭ ބޭހާ ގުޅޭގޮތުން، ބަލިމީހާއަށް އަންގަމުންގެންދަންޖެހޭ ކަންތައްތަކެއް ހުންނަކަން ހިމެނެއެވެ.\nތިންނުކުތާ ގެ ޓެސްޓް\nޑޮކްޓަރަކު ދޭ ފަރުވާއަކުން ދެރަނަތީޖާއެއް ނުކުންނަ ކޮންމެ ފަހަރަކީ، އެކަމުގެ ޒިންމާ ޑޮކްޓަރު އުފުލަންޖެހޭ ފަހަރަކަށް ނުވެދާނެއެވެ. އޭނާގެ ޒިންމާ އޭނާ އަދާ ކުރުމުގައި، އަމަލުކުރަންޖެހޭގޮތަށް އަމަލުކޮށްގެން ނުކުންނަ ނަތީޖާ އަކީ، އެންމެ އެދެވޭ ނަތީޖާއަށް ނުވުމަކީ، ފަހަރުގައި ހަމަވެދާނެކަމެކެވެ. ޑޮކްޓަރުންގެ މަސައްކަތަކީވެސް އެފަދަ މަސައްކަތެކެވެ.\nބަލިމީހަކަށް ދިމާވާ ދެރަ ޙާލަތަކީ، ޑޮކްޓަރަކު ޒިންމާ އުފުލަންޖެހޭ ޙާލަތެއްކަން ނުވަތަ ގެއްލުމެއްކަން، ކަނޑައަޅަނީ، ތިން ނުކުތާގެ ޓެސްޓެއްގެ މައްޗަށް ބަލައިގެންނެވެ. އެ ތިންނުކުތާ އެކުގައި ސާބިތުކޮށްދެވިގެންނެވެ.\nޑޮކްޓަރުގެ ޒިންމާ އަދާކުރުމުގައި ނުވަތަ ބަލިމީހާއަށް ފަރުވާ ދިނުމުގައި، ކުރަންވީގޮތަށް ނޫންގޮތަކަށް ނުވަތަ ނުރަނގަޅުގޮތަކަށް ކޮށްފައިވާ ވަކި އަމަލެއް އޮތުން؛ އަދި\nބަލިމީހާއަށް އެކަމުގެ ސަބަބުން ގެއްލުމެއް ކުރިމަތިވުން؛ އަދި،\nބަލިމީހާއަށް ލިބުނު ގެއްލުމާއި ޑޮކްޓަރު ނުރަނގަޅުކޮށް ކުރި އަމަލާ ދެމެދު ސީދާ ގުޅުމެއް އޮތުން.\nމިދެންނެވި ތިން ކަންތައް އެކުގައި އެއްފަހަރާ ފުރިހަމަވާނަމަ، އަދި، އެ ތިން ކަންތައް ސާބިތުކުރެވޭ ވަރަށް ހެކިހުރިނަމަ، ބަލިމީހާއަށް ލިބޭ ގެއްލުމަށް، ގެއްލުމުގެ ބަދަލު ފައިސާއިންނެގިދާނެއެވެ. ސުޕްރީމްކޯޓުގެ ބުނެވިދިޔަ ޙުކުމުގެ އަލީގައެވެ.\nއެޑިޓޯރިއަލް ނޯޓް: މިއީ، އާންމު ހޭލުންތެރިކަން އިތުރު ކުރުމުގެ މަޤްސަދުގައި، ނަޝީދު އެންޑް ކޯ އުތުރު ބްރާންޗުން އެކުލަވާލާފައިވާ ލިޔުމެކެވެ. މިއީ، ޤާނޫނީ ލަފާކަމުގައި ނުބެއްލެވުންއެދެމެވެ. ދިމާވާވަކި ޤާނޫނީ މައްސަލަތަކުގައި، އެންމެ ރަނގަޅު ގޮތަކަށްވާނީ، އެކަމަކަށްވަކިން ޤާނޫނީލަފާ ހޯއްދެވުމެވެ.\nގާނޫނީ ކޮލަމް: ވަޒީފާއިން ވަކިކުރީތަ؟\nގާނޫނީ ކޮލަމް: އާއިލާގެ މެންބަރަކު ނުވަތަ ރަޙުމަތްތެރިއަކު ބަންދުގައި އެބަހުރިތޯ؟\nޤާނޫނީ ކޮލަމް: ތިގެ ކުއްޔަށްދޫކޮށްފައި އޮންނަނީ އެއްބަސްވުމެއްގެ ދަށުންތަ؟\nސިވިލް ސާވެންޓުން ގޭގައި މަސައްކަތްކުރުމަށް ހިލޭ އިންޓަނެޓް\nމެލޭޝިއާގައި ތިބި ދިވެހިންނަށް މިއަދު ޓިކެޓް ވިއްކަން ފަށަނީ\n4 ރިޒޯޓާއި 15 ސަފާރީއަކުން މީހުން ފޭބުމުގެ ހުއްދަ ދީފި\nއަތޮޅުތެރޭގައި ކޮވިޑް-19 އަށް ޓެސްޓްކުރެވޭނެ އިންތިޒާމުތައް ގާއިމުކުރަނީ


Miee dhe meehunneh noon | Mihaaru\n01 އޯގަސްޓް 2019 - 07:122comments\nއަޑު ރީތިކަމުން ގިނަ ބައެއްގެ މަގުބޫލުކަން ހޯދާފައިވާ ޗައިނާ ވީޑިއޯ ބްލޮގާއެއް، ފިލްޓަރުގެ އެހީގައި "ޒުވާނަކަށް" ހެދިގެން އުޅެނިކޮށް ބޭޒާރުވެއްޖެ އެވެ.\nއަމިއްލަ އަށް "ޔޯ ހައިނެސް ގިއާއޯ ބިލޯ" ބޭނުންކުރާ ވްލޮގާގެ އަސްލު ސިފަ ބޭޒާރުވީ ގިނަ ބައެއްގެ މެދުގައި މަގުބޫލު ސްޓްރީމިން ޕްލެޓްފޯމް ޑޫޔޫއާ އެކު މިދިޔަ މަހުގެ 25 ވަނަ ދުވަހު ކުރިއަށް ގެންދިޔަ ޖޮއިންޓް ލައިވް ސްޓްރީމެއްގެ ތެރޭގައި ޕްލެޓްފޯމަށް ދިމާވި ޓެކްނިކަލް މައްސަލައަކާ ގުޅިގެން ފިލްޓަރު މަސައްކަތް ނުކުރުމުންނެވެ.\nމި ލަދުވެތި ހާދިސާގެ ތެރޭގައި، 100،000 އަށް ވުރެ ގިނަ މީހުން ފޮލޯކުރާ ބިލޯގެ އަސްލު ސޫރަ ފާޅުވި އިރު، އެއީ މެދުއުރުގެ އަންހެނެކެވެ. ކުރިން ފެނުނު ގޮތާ، ފިލްޓަރު ނުލައި ފެނުނު ގޮތާ ހާސް ބައި ތަފާތެވެ.\nވީލޮގާގެ އަސްލު ސޫރަ އާއި ފިލްޓަރުގެ އެހީގައި އޭނާ ހުރި ގޮތް ފެންނަ ވީޑިއޯއެއް.\nއޭނާ ފޮލޯ ކުރާ މީހުންގެ އަދަދު ވެސް މިކަމާ ގުޅިގެން ދަށްވެ، ގިނަ ބައެއްގެ ފާޑުކިޔުންތައް ވެސް އަމާޒުވި އެވެ.\nއަސްލު ސޫރަ ދައްކައިލަން އެދުމުން އަންހެން މީހާ ވަނީ އެކަން ވާނީ ފައިސާގެ ބޮޑު އިނާމެއް ދިނުމުން ކަމަށް ބުނެފަ އެވެ. އެގޮތުން އޭނާގެ ވަފާތެރި ބައެއް ފޭނުން، އެ މީހުންގެ ހިތްތަކުން ޖާގަ ހޯދި ވްލޮގާގެ ސޫރަ ދެކޭ ހިތުން 40،000 ޔުއާން (5،800 ޑޮލަރު) ވެސް ހުށަހަޅާފައިވެ އެވެ.\n"އެއްލައްކަ ޔުއާން ދޭން އެއްބަސްވީމަ ނޫނީ އަހަރެންގެ މޫނު ދައްކައެއް ނުލާނަން. އެހެން ނޫނަސް އަހަންނަކީ ހަމަ ވަރަށް ރީތި މީހެއް،" ބޭޒާރުވުމުގެ ކުރިން ފޭނުންގެ އެދުމަށް ޖަވާބު ދެމުން އަންހެން މީހާ ބުންޏެވެ.\nއެކަމަކު ހީވެސް ނުކުރާ ކަހަލަ ގޮތަކަށް ބޭޒާރުވުމުން "ޔޯ ހައިނެސް ގިއާއޯ ބިލޯ" ވަނީ އޭނާގެ ވީޑިއޯ ބްލޮގް ހުއްޓާލައިފަ އެވެ.\nއިތުރު ލިޔުންތައް އަންހެނުން ބިއުޓީ ޗައިނާ ސޯޝަލް މީޑިއާ


Dhekolhah kulhey siyaasee kulhuntherin\nރޭ ޖުމްހޫރީ ޕާޓީއަށް ސޮއި ކުރި ބައެއް ބޭފުޅުން-- ފޮޓޯ: ޖޭޕީ\nދެކޮޅަށް ކުޅޭ ސިޔާސީ ކުޅުންތެރިން\nމިއީ އާ ކަމެއް ނޫނެވެ. މީގެ ކުރިން ވެސް ކަން ހިނގާފައިވާ ގޮތެވެ. ލަފާކުރެވޭ ގޮތުގައި ކުރިއަށް އޮތް ތަނުގައި ވެސް ކަން ހިނގާނީ މިހެންނެވެ. ބައެއް އެއްޗެއްސަކީ ތަނެއްގައި އައިސް ތަތްކޮށްލުމާއެކު އެތަނަކުން ނައްޓާލަން ދަތި އެއްޗެއްސެވެ. ގަދަކަމުން އުފުރާލިޔަސް އަނެއް އެތީގެ ތަންގަނޑެއް ހިފައިގެން ނޫނީ ނުދާނެއެވެ. ގުޅުން އެހާވެސް ވަރުގަދައީއެވެ. ނަމަވެސް ދައްކަން މިއުޅެނީ މިފަދަ އެއްޗެއްގެ ވާހަކައެއް ނޫނެވެ. އެހެނެއް ނޫނެވެ. ދައްކަން މިއުޅެނީ މިއާ މުޅިން އިދިކޮޅު ބޭފުޅުންތަކެއްގެ ވާހަކައެެވެ. ސިޔާސީ ލީގްގެ އެންމެ އިސް ސަފުގައި ކުޅެމުންދާ ބައެއް ކުޅުންތެރިންގެ ވާހަކައެވެ. ބައެއް ފަހަރު ހަރުލާފައި ހުރި ކަމަށް ސިފަ ވިޔަސް، ވަގުތާއި އެއްކޮށް ސޮހިގެންދާ ކުޅުންތެރިންތަކެކެވެ. ބައެއް ޒުވާން ކުދިން ލާ ޖިންސަށް ވުރެ މިކުޅުންތެރިންގެ ހާލު ދެރައެވެ. އެއްގޮތަކަށް ވެސް އުނަގަނޑުގައި ހަރުނުލަނީއެވެ. ކަމަރެއް އަޅައިގެން ހުއްޓަސް އޭގެން ވެސް މާބޮޑު އަސަރެއް ކުރާތަނެއް ނުފެނެ އެވެ.\nލީގުގެ ނިމިދިޔަ ސީޒަނަކީ ފަހުގެ ތާރީހެއްގައި ރާއްޖެ ދުން އެންމެ ފޯރިގަދަ އެއް ސީޒަނެވެ. މުޅިން އާ ޓިމް ތަކަކާއި ކުޅުންތެރިންތަކެއް އައިސް މުޅި ލީގް ހިސޯރުކުރިއެވެ. ނަމަވެސް ފަސް އަހަރުގެ ދިގު ސީޒަނުން ގިނަ ސަޕޯޓަރުންނަށް ފެނިގެންދިޔައީ އޮޅުވާލުންތަކެވެ. މެޗްތައް ކާމިޔާބުކުރުމުގައި މަކަރާއި ހީލަތްހަދަމުން ދިޔަ ކަމުގެ ތުހުމަތުތައް ފެންމަތިވިއެވެ. ރެފްރީންނަށް ރިޝްވަތުދީގެން ބައެއް ކުޅުންތެރިންނާ މެދު ނާއިންސާފުން ކަންތައް ކުރި ކަމަށް ވެސް ސަޕޯޓަރުން ބުނެއެވެ. އެކަމާ ހެދި ބައެއް ކުޅުންތެރިން ވަނީ ދަނޑު ދޫކޮށް ގޮސްފަ އެވެ. ނަމަވެސް އާ ސީޒަން ފެށުމާއެކު އެކުޅުންތެރިންގެ ހުނަރު ދަނޑު މަތިން އަނެއްކާވެސް ފެންނަން ފަށައިިފިއެވެ. ލީގު އޯގަނައިޒް ކުރުމާއި އަލަށް ހަވާލުވި ފަރާތްތަކުން ދަނީ ރިޝްވަތު ހިފި ރެފްރީންނާއި އޮފިޝަލުން ބަދަލުކުރުމުގެ މަސައްކަތް ވެސް ކުރަމުންނެވެ. މިކަމުގައި ކޮންމެސް ވަރެއްގެ ކުރިއެރުންތަކެއް ވެސް ވަނީ ލިބިފައެވެ.\nކޮންމެ ސީޒަނެއްގެ ދިގުމިން ފަސް އަހަރަށް ބަދަލުކުރި ފަހުން އާ ކޮންމެ ސީޒަނެއްގައި ވެސް ލޮލުގައި ވަކިން އަޅައި ގަންނަ ކުޅުންތެރިއެއް ހުރެއެވެ. މިއީ އާދައިގެ ކުޅުންތެރިއެއް ނޫނެވެ. ކޮންމެ ސީޒަނެއްގައި ވެސް ޓީމެއް މޮޅުވުމާއި ބަލިވުމުގައި މި ކުޅުންތެރިޔާ ވަރަށް އިސް ރޯލެއް އަދާކުރެއެވެ. މި ކުޅުންތެރިޔާގެ އެންމެ ފާހަގަކޮށްލެވޭ ކަމަކީ ސީޒަން ފެށޭ އިރު ހުންނަ ޓީމާއި ނިމޭއިރު ހުންނަ ޓީމުގެ ތަފާތުކަމެވެ. ސީޒަން ފެށޭއިރު ޗެމްޕިއަން ޓީމާއެކު ހުރެއްޖެ ނަމަ ނިމޭއިރު ހުންނަނީ އެޓީމާ އެންމެ ވާދަވެރި ޓީމުގައެވެ. އެގޮތުގެ މަތިން ވޭތުވެދިޔަ ދެ ސީޒަންގެ ޓްރާންސްފާ މާކެޓްގައި ވެސް އެންމެ އަގު ބޮޑު ކުޅުންތެރިއްގެ ގޮތުގައި ފެނުނީ މި ކުޅުންތެރިޔާއެވެ. ކޮންމެ ސީޒަނެއްގައި ވެސް މި ކުޅުންތެރިޔާގެ މަސައްކަތުން ޓީމަކަށް ޗެމްޕިއަންކަން ހޯދައިދިނުމަށް ފަހު، ދެން މަސައްކަތް ފަށަނީ އެޓީމު ބަލިކުރާށެވެ. ބުރަ މަސައްކަތާއި ހިއްމަތުން މިކުޅުންތެރިޔާ ކުޅޭ ކޮންމެ ޓީމެއް މޮޅުވާ ކަމަކީ ވެސް އަޖައިބުވާންޖެހޭ ކަމެކެވެ. ކިތައްމެ މޮޅަސް، ޓީމުގެ ކެޕްޓަންކަން ހޯދުމަށް ކުޅުންތެރިޔާ ކުރި މަސައްކަތްތައް ވަނީ ނާކާމިޔާބުވެފަ އެވެ.\nކުރީ ސީޒަންތަކެކޭ އެއްފަދައިން މިސީޒަންގައި ވެސް މި ކުޅުންތެރިޔާ ނުކުތީ ޗެމްޕިއަން ޓީމާއެކުއެވެ. ނަމަވެސް މިކުޅުންތެރިޔާގެ މިސްރާބު މިހާރު ހުރީ އެހެން ދިމާލަކަށެވެ. އަމިއްލަ ޓީމެއް ހެދުމުގެ މަސައްކަތް ފަށައިފި އެވެ. މައްސަލައެއް ނޫނެވެ. ނަމަވެސް ހައިރާންކަން ލިބިގެން ދިޔައީ ކުޅުންތެރިޔާގެ ކެޕްޓަން ކަމުގެ ދަށަށް، ފާއިތުވި ސީޒަންގައި އެތައް މަކަރަކާއި ހީލަތެއް ހެދި ޓީމުގައި ތިބި ކުޅުންތެރިިން ތަކެއް ގެނައުމުންނެވެ. ޓްރާންސްފާ މާކެޓް ހުޅުވާލި ގޮތަށް، އަހްލާގަކަށް ބުންވަރަކަށް ބެލުމެއް ނެތި ޖާޒީ ބައި ބަހަން ފަށައިފިއެވެ. މި ކުޅުންތެރިންނަކީ އެހެން ކުޅުންތެރިންގެ އަތެއް، ފަޔެއް، ކަށިމައްޗެއް ބެލުމެއްނެތި ޖެހުނުތާކަށް ފައި އުކަމުން ދިޔަ ކުޅުންތެރިންތަކެކެވެ. މިފަދަ ކުޅުންތެރިންގެ މަގުސަދު މާބޮޑަށް ފަހުމް ވެފައި ނެތަސް އެއް ކަމެއް ޔަގީނެވެ. މިއީ މުޅި ދަނޑު ފުރާލާފައިވާ ކުޅި ބަލަން ތިބޭ މީހުންނަށް އެއްވެސް އިހްތިރާމެއް ކުރާ ބައެއް ނޫނެވެ.\nކޮންމެއަކަސް، މިއީ އާ ކަމެއް ނޫނެވެ. މީގެ ކުރިން ވެސް ކަން ހިނގާފައިވާ ގޮތެވެ. ލަފާކުރެވޭ ގޮތުގައި ކުރިއަށް އޮތް ތަނުގައި ވެސް ކަން ހިނގާނީ މިހެންނެވެ. ސީޒަންގެ ކުރީ ކޮޅު ވެސް މިދަނީ ވަރަށް ފޯރިގަދަކޮށެވެ. ނަމަވެސް ޓްރާންސްފާ މާކެޓުން ކުއްލިއަކަށް މިފެންނަން ފެށި މަންޒަރުތަކުގެ ސަބަބުން، ކުރިއަށް ހުރި މެޗްތަކުގައި އެއް ޓީމު އަނެއް ޓީމާއި އަރާރުންވެ ހަމަނުޖެހުން ހިންގާ މަންޒަރު ފެނުން ވެސް ގާތެވެ. ކުރާނީ ކީއްތޯއެވެ؟ އެފަދަ މަންޒަރުތަކެއް ނުފެންނަ ނަމަ ކުޅި ބަލާނެ މީހަކު ހުންނާނެ ހެއްޔެވެ؟ ނަމަވެސް މީހެއް ވިއްޔާ ގޮތެއް ވެސް ހުންނަން ވާނެތާ އެވެ. ދުނިޔޭގެ ކޮންމެވެސް ދިމާލެއްގައި ހަރުލަންވާނެއެވެ. ފަހަރަކު އަންހެނަކާ ކައިވެނި ކުރަމުން ދުވާ ނަމަ ދަރިފަސް ކޮޅު އޮޅި ތިމާ މީހާގެ އަގު ވެއްޓޭނެއެވެ. ހަމަ އެފަދައިން އެއްވެސް ތާކު ހަރުނުލާނަމަ ތިމާ މީހާއަށް ހެޔޮ އެދޭ މީހުން އޮޅި، އެހެން މީހުންގެ ބޭނުންތަކަށް ތިމާ ބޭނުންކުރެވެން ފަށާނެއެވެ.\nޖޭޕީ ގާސިމް އިބްރާހިމް ސިޔާސީ ޕާޓީ


Kaivenyah Fahu Firimeehaa Falavaneetha! Miothee Ekamah Halleh ކާވެންޏަށްފަހު ފިރިމީހާ ފަލަވަނީތަ! މިއޮތީ އެކަމަށް ހައްލެއް – Huvadhoo News Kaivenyah Fahu Firimeehaa Falavaneetha! Miothee Ekamah Halleh Huvadhoo News\nކާވެންޏަށްފަހު ފިރިމީހާ ފަލަވަނީތަ! މިއޮތީ އެކަމަށް ހައްލެއް\nކައިވެނި ކުރުމަށްފަހު ފިރިހެން މީހާގެ ސިފަ ބަދަލުވެ ފަަލަވާ ވާހަކައަކީ އާންމުކޮށް ދެކެވޭ ވާހަކައެކެވެ. ދިވެހީންގެ ތެރޭގައި އާންމުކޮށް ވަމުންދާ ކަމެކެވެ. ގަބޫލުކުރަން ދަތި ކަމަކަށް ވިޔަސް މިއީ މިފަހަކުން އައިސް އާންމުކޮށް ހިނގަމުންދާ ކަމެކެވެ.\nކައިވެނި ކުރާތާ ދުވަސްތަކެއް ފަހުން ރައްޓެހިންނާ ދިމާވުމުންވެސް ވަރަށް ގިނަ ފަހަރު ރައްޓެހިން ފަލަވާ ވާހަކަ ދައްކާނެއެވެ. ގިނަ ފަހަރަށް މަޖާ ގޮތަކަށް ހަދާފަ އަނބިމީހާ މާގިނައިން ކާންދޭތީ ފަލަވަނީއޭ ނުވަތަ މާ ގަދައަށް ލޯބި ލިބޭތީ ފަލަވަނީ ކަމަށް ބުނެލައެވެ. އޭގެ އިތުރުން އަނބިމީހާ ބަނޑު ބޮޑުވުމުގެ ބަދަލުގައި ފިރިހެން މީހާގެ ބަނޑުގެ ވާހަކަ ދައްކާލައެވެ.\nނަމަވެސް ދިރާސާތަކުން ދައްކާ ގޮތުގައި ކައިވެނިކޮށް ދިރިއުޅުމަށް އަންނަ އެކިއެކި ބަދަލުތަކުގެ ސަބަބުން، ފިރިހެން މީހާ ފަލަވެ ބަރުދަން އިތުރުވެއެވެ. ނަމަވެސް މިއީ އަންހެންމީހާގެ ހަށިގަނޑަށް އަންނަ ބަދަލުތަކާއި ގުޅިފައިވާ ކަމެއްކަން އެނގޭކަށް ނެތެވެ.\nތަޖުރިބާކާރުން މިކަމުގައި ދެކޭގޮތަކީ ކައިވެނި ނުކޮށް އުޅޭ ފިރިހެނުން ބައެއް އަންހެނުންނެކޭ އެއްފަދައިން އެމީހުންގެ ހަށިގަނޑަށް ވަރަށް ރަނގަޅަށް ބަލައިގެން އުޅޭ ކަމަށާއި، ކައިވެންނަށްފަހު ކުރިން ހުރި ގޮތަށް ފިޓުކޮށް ހުރެ އަންހެނުންގެ ސަމާލުކަން ހޯދުމަށް މާބޮޑު މަސައްކަތެއް ނުކުރާނެއެވެ. އަދި ވީހާވެސް ބޮޑަށް އަނބިމީހާގެ ސަމާލުކަން ހޯދައި، ހިތްހަމަ ޖެހޭ ގޮތަކަށް ހުރުމަށ އިސްކަންދޭ ކަމަށެވެ.\nމީގެ އިތުރުން ކާވެނިކުރުމަށްފަހު ޤަވާއިދުން ކެއުމަށް ފިރިހެނުންނަށް އަނބިން ބާރުއެޅުންވެސް، ފިރިހެނުންގެ ބަރުދަން ކާވެންޏަށްފަހު އިތުރުވުމާއި ގުޅިފައިވާކަމަށް ދިރާސާވެރިން ބުނެއެވެ.\nސައިންސުވެރިން ބުނާގޮތުގައި ފިރިހެނުންގެ ހަށިގަނޑަށް ބަދަލު އައިސް ފަލަވުމަށް ދިމާވަނީ ކާވެންޏަށްފަހު ދިރިއުޅުމުގެ އާދަތަކަށް މާބޮޑަށް ބަދަލު ގެނައުމުން ކަމުގައިވާއިރު، ކަސްރަތު ކުރުމާއި ކުޅިވަރު ކުޅުންފަދަ ކަންކަމާއި ދުރުނުވެ އުޅޭކަމުގައިވާނަމަ، މިމައްސަލައަށް ހައްލެއް ލިބިގެންދާނެއެވެ.\nއެހެން ވުމުން ކައިވެންޏަށް ފަހު އެއަންނަ ބަދަލުތައް ކުރިޔެކޭ އެއްގޮތަށް ބައްޓަންކޮށް ތިމާގެ ހަށިގަނޑަށް ބަލައިގެން ގަވާއިދުން ކަޝްރަތުކޮށް އުޅުމުން ފަލަވުމަށް ހައްލެއް ލިބުނީއެވެ. ޖިމަށްވެސް ދާންވީއެވެ. ދުވަން ވެސް ދާންވީއެވެ.\nފިރިހެނުންގެ އިތުރުން އަންހެނުންވެސް ކާވެންޏަށްފަހު ދިރިއުޅުމުގެ ކަންތަކަށް މިގޮތަށް ބަދަލު ގެނެސްފިނަމަ ފަލަވެ ބަރުދަން އިތުރުވުމުގެ ފުރުސަތު އޮންނާނެއެވެ.


LIVE: Male' City Mayor: reyhuge kureegai Dr. Muizzu - vNews.mv\nސައިފް އަޒްހަރު 10 April 2021, 07:40\n22:18 - މުޅި ރާއްޖޭގައި މިއަދު ބޭއްވި ލޯކަލް ކައުންސިލް އިންތިޚާބުގެ ވޯޓު ގުނުން މިހާރުވެސް ކުރިއަށް އެބަދެއެވެ.\nބައެއް ރަށްރަށުގެ ރަށު ކައުންސިލްތަކާއި، އަތޮޅު ކައުންސިލްތަކާއި އަދި ސިޓީ ކައުންސިލްތަކުގެ ވޯޓު ފޮށިތަކުގެ ބައެއް ވަގުތީ ނަތީޖާތައްވެސް، ވޯޓު ގުނައި ނިމުމާއެކު ވަގުތުން ގެންދަނީ އިއުލާން ކުރަމުންނެވެ.\nގިނަ ބައެއްގެ ލޯ މައިގަނޑު ގޮތެއްގައި ހުއްޓިފައިވަނީ ސިޓީ ކައުންސިލްތަކުގެ މޭޔަރުންގެ އިންތިޚާބުގެ ނަތީޖާއަށެވެ.\nއެގޮތުން، ވެރިކަންކުރާ މާލެ ސިޓީގެ މޭޔަރު ކަމަށް، ވެރިކަންކުރާ އެމްޑީޕީން ވާދަކުރެއްވި އަނަސް އަބްދުއްސައްތާރާއި، އިދިކޮޅު ޕީޕީއެމްގެ ފަރާތުން ވާދަކުރެއްވި ޑރ. މުހަންމަދު މުޢިއްޒުގެ އިތުރުން، އަމިއްލަގޮތުން ވާދަކުރެއްވި އަލްހާން ފަހުމީއަށް މިހާތަނަށް ގުނި ވޯޓުފޮށިތަކުން ލިބިވަޑައި ގެންނެވި ވޯޓުގެ ވަގުތީ ނަތީޖާތައްވެސް ގެންދަނީ އިއުލާން ކުރަމުންނެވެ.\nމިހާތަނަށް އިއުލާންކުރި ވަގުތީ ނަތީޖާއިން ކުރީގައި އުޅުއްވަނީ ޑރ. މުހަންމަދު މުޢިއްޒުއެވެ. މުޢިއްޒުއަށް މިހާތަނަށް 9،305 ވޯޓު ލިބިވަޑައި ގެންފައި ވާއިރު، އެމްޑީޕީގެ ކެންޑިޑޭޓު އަނަސް އަބްދުއްސައްތާރަށް ލިބިވަޑައި ގެންފައިވަނީ 5،573 ވޯޓެވެ. އަލްހާން ފަހުމީއަށް ލިބިވަޑައިގެންފައިވަނީ 259 ވޯޓެވެ.\nއައްޑޫ ސިޓީގެ މޭޔަރު ކަމަށް ވާދަކުރެއްވި އެމްޑީޕީގެ ކެންޑިޑޭޓް އަލީ ނިޒާރު ކުރީގައި އުޅުއްވާއިރު، ފުވައްމުލަކު ސިޓީގެ މޭޔަރު ކަމަށް ވާދަކުރެއްވި ކެންޑިޑޭޓާއި، ކުޅުދުއްފުށީ ސިޓީގެ މޭޔަރު ކަމަށް ވާދަކުރެއްވި އެމްޑީޕީ ކެންޑިޑޭޓްވެސް، މިހާތަނަށް ގުނި ވޯޓުގެ ވަގުތީ ނަތީޖާއިން އުޅުއްވަނީ ކުރީގައެވެ.\n18:35 - ވޯޓުލުން ފެށުން ލަސްވެފައިވާ މަރުކަޒުތަކުގައި ވޯޓުލާ ވަގުތު އިތުރުކޮށްފި. ހަވީރު 18:15 އިން 21:50 އާ ދެމެދުގެ ވަގުތުތަކުގަ 51 ވޯޓުފޮށްޓަކަށް ވޯޓުލުމުގެ ވަގުތު، އިލެކްޝަންސް ކޮމިޝަނުންވަނީ އިތުރުކޮށްފައި. އެންމެ ލަހުން ބަންދުކުރުމަށް ކަނޑައަޅަފައިވަނީ 21:50 ގައި. އެއީ ތ. ވިލުފުށީ2ނަމްބަރު ވޯޓުފޮށި.\n16:00 - 91% ވޯޓްލާ މަރުކަޒުތަކުގައި ޕާޓީތަކުގެ އޮބްޒާވަރުން ހަރަކާތްތެރި ވަމުން ގެންދާ ކަމަށް ޓްރާންސްޕޭރެންސީ މޯލްޑިވްސްއިން ބުނެފި،، ޕާޓީތަކުގެ އޮބްޒާވަރުން ނެތް މަރުކަޒުތަކުގެ އަދަދުތައްވެސް ޓްރާންސްޕޭރެންސީންވަނީ ހާމަކޮށްފައި.\n13:45 - ރައީސުލްޖުމްހޫރިއްޔާގެ ނައިބް ފައިސަލް ނަސީމް، ލޯކަލް ކައުންސިލް އިންތިޚާބުގައި ވޯޓްލައްވައިފި. ނައިބް ރައީސް ވޯޓް ލައްވާފައިވަނީ މާފަންނު ސްޓޭޑިއަމްގައި ބަހައްޓާގައިވާ ވޯޓުފޮށްޓަށް.\n13:10 - ރައްޔިތުންގެ މަޖިލީހުގެ ރައީސް، ރައީސް މުހަންމަދު ނަޝީދު ލޯކަލް ކައުންސިލް އިންތިޚާބުގައި ވޯޓްލައްވައިފި. ރައީސް ނަޝީދު ވޯޓް ލައްވާފައިވަނީ ގަލޮޅު ދަނޑުގައި ބަހައްޓާފައިވާ ވޯޓްފޮށްޓަށް.\nވޯޓްލެއްވުމަށްފަހު ނޫސްވެރިންނާ ވާހަކަފުޅު ދައްކަވަމުން ރައީސް ނަޝީދުވެސް ވަނީ، ވީހާވެސް ގިނަ މީހުން ނުކުމެ ވޯޓްލުމަށް އެދިވަޑައިގެންފައި. އިންތިޚާބަކީ ރައްޔިތުން ކަންކަން ނިންމަން ލިބޭ ފުރުސަތެއް ކަމަށާއި، އެ ފުރުސަތުގެ ބޭނުން ހިފުމަށްވެސް ރައީސް ނަޝީދު އެދިވަޑައި ގެންނެވި،،\nހަމަ އެއާއެކު، މިހާތަނަށް ވޯޓްލާން ނުކުމެފައިވާ މީހުންގެ އަދަދު މަދުކަން ނޫސްވެރިން ފާހަގަ ކުރުމުން ރައީސް ނަޝީދު ވިދާޅުވީ، މީގެ ކުރީގެ އިންތިޚާބުތަކުގައި މާލެއިން ވޯޓްލާން ނުކުތް މީހުންގެ އަދަދު މަދުކަމަށް. އެހެން ނަމަވެސް، މިފަހަރު ގިނަބަޔަކު ނުކުމެ ވޯޓްލާނެ ކަމަށް އުންމީދު ކުރައްވާ ކަމަށްވެސް ވިދާޅުވި،\nކުރީގެ ރައީސް ޑރ. މުހަންމަދު ވަހީދު ހަސަންމަނިކުވެސް ކައުންސިލް އިންތިޚާބުގައި ވޯޓްލައްވައިފި\nކިޔޫގައި މިހަކު ނެތްނަމަ 18:00 ގައި ވޯޓްލާ މަރުކަޒު ބަންދުކުރާނެ - އިލެކްޝަންސް\nއިންތިޚާބުގައި ވޯޓްލެއްވުމަށްފަހު ރައީސް ސާލިހް، ފާހަގަ ދައްކާލައްވަނީ\nޑިފެންސް މިނިސްޓަރ މާރިޔާ އަހްމަދުދީދީ ކައުންސިލް އިންތިޚާބުގައި ވޯޓްލައްވަނީ\nވޯޓްލެއްވުމަށްފަހު ރައީސް ސާލިހްވަނީ މީޑިއާއާ ވާހަކަފުޅު ދައްކަވާފައި. އަދި ވީހާވެސް ގިނަ ބަޔަކު އިންތިޚާބުގައި ވޯޓްދިނުމަށް ރައީސް އެދިވަޑައި ގެންނެވި\nރައީސުލްޖުމްހޫރިއްޔާ އިބްރާހިމް މުހަންމަދު ސާލިހް ވޯޓްލައްވަނީ\n10:40 - ރައީސުލްޖުމްހޫރިއްޔާ އިބްރާހިމް މުހަންމަދު ސާލިހް، ލޯކަލް ކައުންސިލް އިންތިޚާބުގައި ވޯޓްލައްވައިފި. އެމަނިކުފާނު ވޯޓްލެއްވީ ޖަމާލުއްދީން ސްކޫލްގައި ބަހައްޓާފައި ހުރި މާލޭގައި ދިރިއުޅޭ ހިންނަވަރުގެ ވޯޓްފޮށްޓަށް.\nވޯޓްލާން ރަށްރަށަށް ދަތުރުކުރާ މީހުން ކަނޑައެޅިފައިވާ ސިއްހީ ގައިޑްލައިނަށް ފުރިހަމައަށް އަމަލުކުރުމަށް ހެލްތު ޕްރޮޓެކްޝަން އޭޖެންސީން އިލްތިމާސްކޮށްފި\n08:56 - ލޯކަލް ކައުންސިލް އިންތިޚާބާއި، އަންހެނުންގެ ތަރައްގީއަށް މަސައްކަތްކުރާ ކޮމިޓީތަކުގެ އިންތިޚާބުގެ ސަލާމަތީ ކަންކަން ބެލެހެއްޓުމުގައި މުޅި ރާއްޖޭގައި 2،000 އަށްވުރެ ގިނަ ފުލުހުން ހަރަކާތްތެރިވަމުން ގެންދާ ކަމަށް ފުލުހުންގެ އިދާރާއިން ހާމަކޮށްފި\n08:45 - ވޯޓްލާން މިހާތަނަށް ނުކުމެފައިވަނީ މަދު ބައެއްކަމަށް ރިޕޯޓްތައް ލިބޭއިރު، ވޯޓްލާން އެއްވެސް މީހަކު ނައުމުގެ ސަބަބުން ބައެއް ވޯޓުފޮށިތަކަށް އަދިވެސް ވޯޓްލާން ނުފެށޭ ކަމަށްވެސް ރިޕޯޓްތައް ލިބެމުންދޭ\nމަޖީދިއްޔާ ސްކޫލްގައި ވޯޓްލާން މީހުން ކިޔޫގައި ޖެހިގެން\nފުވައްމުލައް ސިޓީގެ މޭޔަރު ކަމަށް ވާދަކުރައްވާ އެމްޑީޕީ ކެންޑިޑޭޓް ވޯޓްލައްވަނީ\n08:01 - މާލެ ސިޓީގެ މޭޔަރު ކަމަށް އިދިކޮޅު ކޯލިޝަނުން ވާދަކުރައްވާ ޑރ. މުހަންމަދު މުޢިއްޒު ވޯޓު ލައްވައިފި. ޑރ. މުޢިއްޒު ވޯޓް ލައްވާފައިވަނީ ހިރިޔާ ސްކޫލްގައި ބެހެއްޓިފައިވާ ވޯޓު ފޮށްޓަކަށް\nލޯކަލް ކައުންސިލް އިންތިޚާބުގެ ވޯޓުލުން މުޅި ރާއްޖޭގައި ފެށިއްޖެއެވެ.\nވޯޓުލުން ފެށުމަށް ރަސްމީގޮތުން ހަމަޖެހިފައި އޮތީ ހެނދުނު 7:00 ގައި ކަމުން، އެ ވަގުތު ޖެހުނުއިރު ވޯޓުލާ މަރުކަޒުތަކުގައި މީހުން ތިބީ ކިޔޫގައި ޖެހިގެންނެވެ.\nވޯޓުލުން ފެށިފައިވަނީ އެކި ހިސާބުތަކުގައި އެކި ގަޑިތަކުގައެވެ.\nމިފަހަރުގެ އިންތިޚާބުގައި ވޯޓު ދިނުމުގެ ހައްގު 273،128 މީހުންނަށް ލިބޭއިރު މީގެތެރެއިން 5134 މީހުންނަކީ އިންތިޚާބު ލަސްކުރުމުން އެއްއަހަރު ތެރޭގައި 18 އަހަރު ފުރޭ މީހުންނެވެ.\nކައުންސިލްތަކުގެ އިންތިޚާބާއި އަންހެނުންގެ ތަރައްގީއަށް މަސައްކަތްކުރާ ކޮމިޓީގެ އިންތިޚާބުގައި ޖުމްލަ 3814 ކެންޑިޑޭޓުން ވާދަކުރާއިރު އިންތިޚާބުގައި ބަހައްޓާ ވޯޓުފޮށިތަކުގެ އަދަދަކީ 713 ކަމަށް އިލެކްޝަންސް ކޮމިޝަނުން ބުނެއެވެ.\nއިލެކްޝަންސް ކޮމިޝަން ލޯކަލް ކައުންސިލް އިންތިޚާބު 2020 ރާއްޖެ


Chip ufahdhaa kunfunithakah anekka aa boluga rihumeh\nކޮމްޕިއުޓަރު ޗިޕެއް (ފޯޓޯ/ އިންޑަސްޓްރީ ވީކް)\nޗިޕު އުފައްދާ ކުންފުނިތަކަށް އަނެއްކާ އާ ބޮލުގެރިހުމެއް\nމިއީ ހުޅަނގުގެ ސިނާއަތްތަކާ ދެކޮޅަށް ރައީސް ޕޫޓިން ދެއްވި އެންމެ ފަހުގެ ހަމަލާ ކަމަށް ބައެއް ފަރާތްތަކުން ދެކޭ\nޗިޕު އުފައްދާ ކުންފުނިތަކަށް ހިންދެމިލެވޭކަށް ނެތެވެ.\nކޮވިޑް-19އާ ގުޅިގެން ކުރިމަތިވި ސަޕްލައި ގޮންޖެހުންތަކުން ރަނގަޅަށް އަރައިނުގަނެވި އުޅެނިކޮށް ޗިޕު އުފައްދާ ސެމީކޮންޑަކްޓާސް ސިނާއަތަށް މިވަނީ އަނެއްކާވެސް ބޮޑު ބޮލުގެރިހުމަކާ ކުރިމަތިލާން ޖެހިފަ އެވެ.\nޗިޕު އުފައްދަން ބޭނުންކުރާ އެކަމަކު ވަރަށް މަދުން ނޫނީ ނުލިބޭ ގޭހުގެ ވައްތަރުތައް އެންމެ ބޮޑަށް ބޭރުކުރާ ރަޝިޔާއިން ވަނީ މިފަދަ ގޭސްތައް ބޭރުކުރުން މަދުކުރަން ފަށައިފަ އެވެ.\nނިއޯން، އާގަން އަދި ހީލިއަމް ފަދަ 'ނޯބްލް'ގެ ނަން ދީފައިވާ މިފަދަ ގޭސްތައް ރަހުމަތްތެރި ނޫން ގައުމުތަކަށް ސަޕްލައިކުރުން ރަޝިޔާއިން މަދުކުރަން ފަށާފައި ވަނީ މޭމަހު ފަހުކޮޅުން ފެށިގެން ކަމަށް ރަޝިޔާ ސަރުކާރުގެ ޓާސް ނޫސް އެޖެންސީން ބުނެ އެވެ.\nމި ތިން ވައްތަރުގެ ގޭސްތައް، ފޯނުތަކާއި، ދޮންނަ މެޝިނާއި، ކާރާއި، ފްރިޖާއި އަދި މިހެން ގޮސް އާންމުންގެ ދިރިއުޅުމާ ގުޅިފައިވާ ގިނަ ވައްތަރެއްގެ މުދަލުގައި ހުންނަ ކޮމްޕިއުޓަރު ޗިޕުތައް އުފައްދަން ބޭނުންކުރެ އެވެ.\nކޮންސަލްޓަންސީ ކުންފުނި ބެއިން އެންޑް ކޮމްޕެނީން ބުނާ ގޮތުގައި ރަޝިޔާ-ޔޫކްރެއިން ހަނގުރާމަ ފެށުމުގެ ކުރިން ދުނިޔޭގެ ބާޒާރަށް ބޭނުންވާ ނޯބްލް ގޭހުގެ %30 ފޯރުކޮށްދެމުން އައީ ރަޝިޔާ އާއި ޔޫކްރެއިނުންނެވެ.\nނޯބްލް ގޭސްތައް ބޭރުކުރުން މަދުކުރަން ރަޝިޔާއިން އަޅާފައިވާ މި ފިޔަވަޅު ބެލެވެނީ ރަޝިޔާއާ ދެކޮޅަށް ދަތިކުރުމުގެ ފިޔަވަޅުތައް އަޅާފައިވާ ގައުމުތަކާ ރައީސް ލަޑީމިއާ ޕޫޓިން ދެއްވި އެންމެ ފަހުގެ ހަމަލާގެ ގޮތުގަ އެވެ.\nބަލިމަޑުކަމުގެ ގޮންޖެހުންތަކުގެ ސަބަބުން މިދިޔަ އަހަރު އެކަނި ވެސް ސަޕްލައިތަކަށް އެރި ބުރޫތަކާ ހެދި ކާރު ފަދަ އުޅަނދުތައް އުފައްދާ ކުންފުނިތަކުގެ އުފެއްދުންތެރިކަމުން 10 މިލިއަން އުޅަނގު މަދުވެފައިވާ ކަމަށް އެލްއެމްސީ އޮޓޮމޯޓިވްއިން ބުނެ އެވެ.\n"ރަނގަޅުވަމުން އަންނަ މާކެޓަށް ޗިޕް ސަޕްލައިގެ ސަބަބުން އަލުން ކަންތައްގަނޑެއް ކުރިމަތިވާކަށް ބޭނުމެއް ނުވާނެ،" އެލްއެމްސީ އޮޓޮމޯޓިވްގެ ޑިރެކްޓަ އޮފް ގްލޯބަލް ޕްރޮޑަކްޝަން ޖަސްޓިން ކޮކްސް ވިދާޅުވި އެވެ.\nމިފަދަ ގޭސްތައް ރަޝިޔާއިން އެކްސްޕޯޓު ކުރާ މިންވަރާ ގުޅިގެން ކަންބޮޑުވުންތަކެއް އުފެދިފައިވީ ނަމަވެސް މިކަމާ މެދު ޗިޕު އުފައްދާ ސިނާއަތުން ހައިރާން ނުވާ ކަމަށް ވެސް އޭނާ ވިދާޅުވި އެވެ.\nރަޝިޔާއިން މީގެ އަށް އަހަރު ކުރިން ޔޫކްރެއިނުގެ ކްރައިމިއާ ހިފުމާ ގުޅިގެން ކުރިމަތި ސަޕްލައިގެ ބުރޫތައް އަލުން ކުރިމަތިވާނޭ ކަމަށް ސެމީކޮންޑަކްޓާ ސިނާއަތުން އޮތީ އަންދާޒާކޮށްފަ އެވެ.\nދުނިޔެރަޝިޔާޔޫކްރެއިންޓެކްނޮލޮޖީރަޝިއާ-ޔޫކްރެއިން ހަނގުރާމަސައިންސާއި ޓެކްނޮލޮޖީ


Bar Council ge Raees kamah Husnu Al Suood vaadha kuravvan ninmaifi\nރާއްޖޭގެ މަޝްހޫރު ބައެއް ގާނޫނީ ވަކީލުންނާއެކު ހުސްނުއްސުއޫދު (މ)--\nބާ ކައުންސިލްގެ ރައީސްކަމުގެ މަގާމަށް ކުރީގެ އެޓާނީ ޖެނެރަލް އަދި މަޝްހޫރު ގާނޫނީ ވަކީލު ހުސްނުއްސުއޫދު ވާދަކުރައްވާނެ ކަމަށް ވިދާޅުވެއްޖެ އެވެ.\nސުއޫދު މިއަދު ކުރެއްވި ޓްވީޓެއްގައި ވިދާޅުވީ، އަލަށް އުފެދޭ ބާ ކައުންސިލްގެ ރައީސްކަމުގެ މަގާމަށް ވާދަކުރަން ނިންމާފައިވާ ކަމަށެވެ.\nAlah ufedhey Bar Council ge Raees kamuge magaamah vaadhakuran ninmaifin. vote lun onnaanee 13 July 2019 vaa honihiru dhuvahu. https://t.co/iy3r8fBk21— Husnu Al Suood (@hsuood) July 1, 2019\nސުއޫދަކީ ކުރީގެ ރައީސް މުހައްމަދު ނަޝީދުގެ ވެރިކަމުގައި އެޓާނީ ޖެނެރަލްގެ މަގާމު ފުރުއްވި މަޝްހޫރު ގާނޫނީ ވަކީލެކެވެ. މިވަގުތު ސުއޫދުއަކީ ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު އުފައްދަވާފައިވާ ގޮތް ނޭނގޭ މަރުތަކުގެ މައްސަލަތައް ބަލާ ރިޔާސީ ކޮމިޝަނުގެ އިސްވެރިޔާ އެވެ.\nސުއޫދަކީ ކެނޑިނޭޅި ޖުޑީޝަރީ އިސްލާހު ކުރުމަށް ފާޅުގައި މަސައްކަތް ކުރެއްވި، އަދި މިހާރު ވެސް މަސައްކަތް ކުރައްވަމުން ގެންދަވާ ފުންނާބުއުސް ގާނޫނީ ވަކީލެކެވެ. ޖުޑީޝަރީ އިސްލާހު ކުރުމުގެ ގޮތުން ސުއޫދު ކުރައްވާ ބައެއް މަސައްކަތްތަކާއި ގުޅިގެން ނުވަތަ ކުރައްވާ ޓްވީޓްތަކާއި ގުޅިގެން ސުޕްރީމް ކޯޓުން ސުއޫދު ސަސްޕެންޑް ކޮށްފައި ވެސް ވެއެވެ.\nބާ ކައުންސިލްގެ ފުރަތަމަ އިންތިހާބު ބޭއްވުމަށް ގާނޫނީ ފަންނުގެ ގާނޫނުން މަތި ކޮށްފައިވަނީ އިލެކްޝަންސް ކޮމިޝަނާ އެވެ. އެކޮމިޝަނުން މިއަދު ކޮށްފައިވާ އިއުލާނެއްގައި ވަނީ މިމަހުގެ 13 ވާ ހޮނިހިރު ދުވަހު ބާ ކައުންސިލްގެ އިންތިހާބު ބޭއްވޭނެ ކަމަށެވެ. އަދި މަގާމުތަކަށް ކުރިމަތި ލުމުގެ ފުރުސަތު މިއަދުން ފެށިގެން މިމަހުގެ ފަސް ވަނަ ދުވަހާ ހަމައަށް ވަނީ ހުޅުވާލެވިފަ އެވެ.\nޖޭއެސްސީ ބާ ކައުންސިލް މަޖިލިސް އަދުލުއިންސާފު ސްޕްރީމް ކޯޓް ސަރުކާރު


MDP Primary 18 Vana Dhuvahu, Vote Lun Ohnaanee Haruge Thakugai - Vaguthu\nއެމްޑީޕީ ޕްރައިމަރީ 18 ވަނަ ދުވަހު، ވޯޓް ލުން އޮންނާނީ ހަރުގެތަކުގައި\nއެމްޑީޕީގެ ޕްރައިމަރީ އާއި ބެހޭ ގޮތުން މިއަދު ނޫސްވެރިންނަށް މައުލޫމާތު ދެނީ – ފޮޓޯ: އެމްޑީޕީ\nމިމަހުގެ 18 ވަނަ ދުވަހު އެމްޑީޕީއިން ބާއްވާ މަޖިލިސް ޕްރައިމަރީގައި ރަށްރަށުގެ ވޯޓް ފޮށިތައް ބަހައްޓާނީ އެރަށެއްގައި ހުންނަ އެޕާޓީގެ ހަރުގޭގައި ކަމަށް އެމްޑީޕީން ބުނެފިއެވެ.\nއެމްޑީޕީން މިއަދު ބޭއްވި ނޫސްވެރިންގެ ބައްދަލުވުމެއްގައި އެޕާޓީގެ ޗެއާޕާސަންގެ ފަރާތުން އިންތިހާބުގެ ކަންކަން ބެލުމަށް ހަމަޖެއްސި ހަތް މެންބަރުންގެ ޓީމުގައި ހިމެނިވަޑައިގަންނަވާ އިބްރާހިމް ވަހީދު ވިދާޅުވީ، ރަށްރަށުގައި ވޯޓް ފޮށިތައް ބެހެއްޓުމަށް ހަމަޖެހިފައި ވަނީ އެރަށެއްގައި ހުންނަ އެމްޑީޕީ ހަރުގޭގައި ކަމަށެވެ. އަދި ހަރުގެ ނުހުންނަ ރަށްރަށުގައި އިޖުތިމާއީ މަރުކަޒު ފަދަ ތަނެއް ހަމަޖައްސައި ވޯޓް ފޮށި ބަހައްޓާނެ ކަމަށް ވަހީދު ވިދާޅުވިއެވެ.\n"ހުރިހާ ރަށެއްގައިވެސް ހަރުގޭގައި ވޯޓް ފޮށި ބެހެއްޓުމަށް ނިންމާފައި މި ވަނީ. ހަރުގެ ނުހުންނަ ރަށްރަށުގައި އެހެން އިންތިޒާމެއް ހަމަޖައްސާނެ" ވަހީދު ވިދާޅުވިއެވެ.\nއެމްޑީޕީން ބުނީ ޕްރައިމަރީގައި ކިއު ދިގުވެދާނެ ކަމަށް ބަލައި 300 މީހުންނަށްވުރެ ގިނަ މީހުން އެއް ފޮއްޓަކަށް ވޯޓްލާން ރަޖިސްޓްރީވެފައިވާނަމަ އެތަނަކުން އެއް ޑެސްކަށްވުރެ ގިނަ ޑެސްކް ބަހައްޓައިގެން ވޯޓް ލެވޭނެ އިންތިޒާމްވެސް ހަމަޖައްސާނެ ކަމަށެވެ.\nއެމްޑީޕީން އަންނަ ރައްޔިތުންގެ މަޖިލީހުގެ 87 ދާއިރާއަށް ވާދަ ކުރަން ނިންމައި، އެދާއިރާތަކަށް ކުރިމަތިލާން ހުޅުވާލުމުން 86 ދާއިރާއަކަށް ވަނީ 280 މީހަކު ކުރިމަތިލާފައެވެ. އޭގެ ތެރެއިން ޕްރައިމަރީއަކާއި ނުލައި ވަނީ9ދާއިރާއަކަށް ޓިކެޓް ދީފައެވެ. އެހެންކަމުން 18 ވަނަ ދުވަހު ވޯޓުލުން ކުރިއަށް ދާނީ 77 ދާއިރާއެއްގައެެވެ.\nއެމްޑީޕީން ބުނި ގޮތުގައި ޕްރައިމަރީގެ ވޯޓާސް ލިސްޓު މާދަމާ އިއުލާން ކުރާނެއެވެ. ޕްރައިމަރީގެ ވޯޓުލުން ކުރިއަށްދާނީ 18 ވަނަ ދުވަހުގެ މެންދުރުފަހު 2:30 އިން ރޭގަނޑު 20:00 އަށެވެ.\nޖެނުއަރީ 6, 2019 14:06\nއޭ މިތިބަ ގަމާރުންނޭ! ޤަވްމު ހުއްޓި އިޤްތިޞާދު ފުޑުފުޑުވެ ތަރައްޤީ މަޑުޖެހި މުޅި ޤަވްމު ހަނާވަނީއެވެ. 2014 ފެށުނުއިރު ފަނަވަންކައިރިވެ އެއްވެސް މަރާމަތެއްވެސްނުކޮށްހުރި 145 މިސްކިތާ ، 219 ސުކޫލާ ، 123 އޮފީސް ޢިމާރާތް ރައީސް ޔާމީންގެ ވެރިކަމުގަ ވަނީ މަރާމަތުކޮށް އާބާތުރަ ފިލުވައިފައެވެ. ހުރިހާރަށަކަށް ފުދޭވަރުގެ ކަރަންޓް ގެނެސްދީ ރައްޔިތުންގެ އެތަކެއް އުދަގޫތައްވަނީ ޙައްލުކޮށްދީފައެވެ. އަލުން މިފެންނަނީ ތަންތަން ފަނާވެ ކަރަންޓު ނުލިބި ބޭސްނުލިބި ޑޮކްޓަރުން ނުލިބި ރައްޔިތުން ހާސްކަމެއްގެތެރޭގައި ވާތަނެވެ. އަދިވެސް ޕްރައިމަރީ ބޭއްވޭތޯ ބަލާށެވެ.\nޖެނުއަރީ 6, 2019 15:08\nނަޖިސް މޫނުތަކެއް މިތިބަ ފެންނަނީ\nޖެނުއަރީ 6, 2019 15:51\nނަރަކައިގެ3ދަރުގަނޑު


Boatuthah nugenevi dharivarunge udhuhun fasvejje\nބޯޓުތައް ނުގެނެވި ދަރިވަރުންގެ އުދުހުން ފަސްވެއްޖެ\nމޯލްޑިވިއަންގެ ބޯޓަކަށް ޓެކްނީޝަނުން ސާވިސް ދެނީ: މޯލްޑިވްސް އޭވިއޭޝަން އެކެޑަމީގެ ބޯޓުތައް ރާއްޖެ ގެނައުން ލަސްވުމުން ދަރިވަރުންގެ ފްލައިން ސެޝަންތައް ވަނީ ފަސްކޮށްފައި -- ފޮޓޯ: އަވަސް\nއައްޑޫގައި ހިންގާ ފްލައިން ސްކޫލް، މޯލްޑިވްސް އޭވިއޭޝަން އެކެޑަމީގެ ބައެއް ބޯޓުތައް ރާއްޖެ ގެނައުން ލަސްވުމާ ގުޅިގެން ދަރިވަރުންގެ ފްލައިން ސެޝަންތައް ފަސްކޮށްފި އެވެ.\nއެކަޑަމީން ކުރިން ނިންމާފައި އޮތީ މިމަހުގެ 15 ވަނަ ދުވަހު ފްލައިން ސެޝަންތައް ކުރިއަށް ގެންދާށެވެ. ނަމަވެސް ބޯޓުތައް ގެނައުން ލަސްވުމާ ގުޅިގެން ފްލައިން ސެޝަންތައް ފަށަން މިހާރު ނިންމާފައި ވަނީ މި މަހުގެ 28 ވަނަ ދުވަހު އެވެ.\nޕައިލެޓުން ތަމްރީނު ކުރުމަށް އައިލެންޑް އޭވިއޭޝަން ސާވިސް (އައިއޭއެސް) އާއި މޯލްޑިވްސް ނެޝަނަލް ޔުނިވާސިޓީ (އެމްއެންޔޫ) ގުޅިގެން ހަދާފައިވާ މޯލްޑިވްސް އޭވިއޭޝަން އެކަޑެމީގެ ކިޔެވުން ފެށީ މިދިޔަ ޖެނުއަރީ 10 ވަނަ ދުވަހު އެވެ.\nފްލައިން ސްކޫލުގެ ރިފްރެޝާ ޕްރޮގްރާމުގެ ފުރަތަމަ ބެޗްގެ ކިޔެވުން 35 ދަރިވަރުންނާއެކު ކުރިއަށް ގެންދަނީ އޮންލައިން ކޮށެވެ. ފްލައިން ސްކޫލުގެ ކިޔެވުން ފެށިއިރު އެ ސްކޫލަށް ކުދިން ވެއްދުމުގައި އެކި ސަބަބުތަކާ ހެދި ޕައިލެޓް ޓްރޭނިން މެދުކެނޑުނު ދަރިވަރުންނަށް އިސްކަންދީފައި ވެއެވެ. އަދި ޕައިލެޓުން ތަމްރީނު ކުރުމުގެ އިތުރުން އޭވިއޭޝަން ދާއިރާގެ އެހެނިހެން ތަމްރީންތައް ވެސް ސްކޫލުގައި ހިންގުމަށް ނިންމާފައިވެ އެވެ.\nރިފްރެޝާ ޕްރޮގްރާމުގައި 150 ގަޑިއިރުގެ ތިއަރީ ކްލާހާއި 10 ގަޑިއިރުގެ ފްލައިން ކުރިއަށް ގެންދާނެ އެވެ. ތިއަރީ ކްލާސްތައް ކުރިއަށް ގެންދަން ނިންމާފައިވަނީ ހޯމަ ދުވަހުން ފެށިގެން ބުރާސްފަތި ދުވަހާ ހަމައަށް މެންފުރު ފަހު 1:00 އިން އިރުއޮއްސި 6:00 އަށެވެ. ތިއަރީ ބައިތައް ކުރިއަށް ގެންދާނީ އައްޑޫގައި ހުންނަ އެމްއެންޔޫގެ ކެމްޕަހުގަ އެވެ. ފްލައިން ކުރިއަށް ގެންދާނީ ގަން އިންޓަނޭޝަނަލް އެއާޕޯޓްގަ އެވެ.\nއައިއޭއެސްގެ ޑެޕިއުޓީ މެނޭޖިން ޑިރެކްޓަރު އައިޝަތު ޖެނިފާ ވިދާޅުވީ މޯލްޑިވްސް އޭވިއޭޝަން އެކެޑަމީއަށް ގެންނަން މަސައްކަތް ކުރަމުންދާ ތިން ބޯޓު ރާއްޖެ އައުމުގެ މަގުމަތީގައި މިވަގުތު އޮތީ ސްރީލަންކާގެ ބަނދަރެއްގައި ކަމަށެވެ.\nއައިއޭއެސްގެ މެނޭޖިން ޑިރެކްޓަރު މުހައްމަދު މިހާދާއި ޑެޕިއުޓީ މެނޭޖިން ޑިރެކްޓަރު އައިޝަތު ޖެނިފާ -- ފޮޓޯ: އަވަސް\nމިދިޔަ މަހުގެ 29 ގައި އެ ބޯޓުތައް ގެންނާނެ ކަމަށް އައިއޭއެސް އިން ކުރިން ބުނި ނަމަވެސް އެ ތާރީހަށް އެކަން ކުރެވިފައެއް ނުވެ އެވެ. ޖެނިފާ މިއަދު ވިދާޅުވީ ބޯޓުތައް ގެނެވޭނެ ކަމަށް ކަމަށް މިހާރު ލަފާ ކުރައްވާ ތާރީހަކީ މިމަހުގެ 11 ވަނަ ދުވަސް ކަމަށެވެ. އެ ތާރީހަށް ބޯޓުތައް ރާއްޖެ ގެނެވިއްޖެނަމަ މިމަހުގެ 15 ވަނަ ދުވަހު ބޯޓުތައް އައްޑޫ އަށް ފޮނުވާލެވޭނެ ކަމަށް ވިދާޅުވި އެވެ.\n"އަޅުގަނޑުމެން މިހާރު ކަނޑައަޅާފައި މިވާ ތާރީހަށް ކަންކަން ކުރިއަށްދާނަމަ މިމަހުގެ 28 ވަނަ ދުވަހު ފްލައިން ފެށޭނެ،" ޖެނިފާ ވިދާޅުވި އެވެ.\nއޭނާ ވިދާޅުވީ މިމަހުގެ ތެރޭގައި ދެވަނަ ބެޗަކަށް ވެސް ހުޅުވާލާނެ ކަމަށާއި އެ ބެޗްގައި ވެސް 35 ދަރިވަރަކަށް ޖާގަ ދޭނެ ކަމަށެވެ. ޕައިލެޓްކަން ކިޔަވަން ބޭނުންވާ ދިވެހިންނަށް ރާއްޖޭގައި ތިބެގެން ޕައިލެޓްކަން ކިޔެވޭނެ ގޮތަށް އެކަޑަމީގެ ހިދުމަތްތައް އިތުރަށް ފުޅާކުރެއްވުމަކީ އަމާޒެއް ކަމަށްވެސް ޖެނިފާ ވިދާޅުވި އެވެ.\nމޯލްޑިވްސް އޭވިއޭޝަން އެކެޑަމީގެ ފުރަތަމަ ބޯޓު މިދިޔަ މަހުގެ އަށްވަނަ ދުވަހު ވަނީ އައްޑޫ އަށް ގެންގޮސްފަ އެވެ. މީގެއިތުރުން އައްޑޫ ގަން އިންޓަނޭޝަނަލް އެއާޕޯޓްގައި ކުރިން ފްލައިން ސްކޫލު ހިންގި އެކެޑަމީ އޮފް އެއިރޯނޯޓިކްސް (އޭއޭއޭ) އިން ބޭނުންކުރި ދެ ބޯޓެއްވެސް މޯލްޑިވްސް އޭވިއޭޝަން އެކެޑަމީ އަށް ވަނީ ގަނެފަ އެވެ. އެހެންކަމުން މޯލްޑިވްސް އޭވިއޭޝަން އެކެޑަމީގެ ފްލައިން ސެޝަންތައް ފަށާނީ ޖުމްލަ ހަ ބޯޓާ އެކު އެވެ.\nފްލައިން ސްކޫލު ހިންގަނީ ފްލައިން ސްކްލޫތައް ހިންގުމުގައި މުޅި ޔޫރަޕްގައި ވެސް އެންމެ ފާހަގަކޮށްލެވޭ ޗެކް ރިޕަބްލިކްގެ "ފްލައިން އެކަޑަމީއާ" އެވެ.\nމޯލްޑިވިއަން އައިލެންޑް އޭވިއޭޝަން އައްޑޫ ފްލައިން ސްކޫލް


Kilo Akah Vureh GinA Cannabis Ethere Kuri Lanka Meeheh Umurah Jalah Laan Hukum Koffi - Vaguthu\nކިލޯއަކަށްވުރެ ގިނަ ކެނަބިސް އެތެރެކުރި ލަންކާ މީހެއް އުމުރަށް ޖަލަށް ލާން ހުކުމްކޮށްފި\nފުލުހުން ހިންގި އޮޕަރޭޝަނެއްގައި އަތުލައިގެންފައިވާ މަސްތުވާތަކެތި – ފައިލް ފޮޓޯ\nރާއްޖެއަށް އެއް ކިލޯއަށްވުރެ ގިނަ ކެނަބިސް އެތެރެކުރި ސްރީ ލަންކާއަށް ނިސްބަތްވާ މީހަކު އުމުރަށް ޖަލަށް ލުމަށް ހުކުމް ކޮށްފިއެވެ.\nއޭނާގެ މައްޗަށް ދައުވާކުރީ 2017ވަނަ އަހަރުގެ ޖޫން މަހުގެ 12ވަނަ ދުވަހުއެވެ. އޭނާގެ މައްޗަށް ދައުވާ ކުރީ ޗައިނާ އީސްޓާންސްގެ ފްލައިޓަކުން ރާއްޖެ އައިއިރު އޭނާގެ ލަގެޖުން މަސްތުވާތަކެތި ފެނިފައިވާތީއެވެ. ކަސްޓަމްސް އިން ފާސް ކުރިއިރު ކިލޯއަކަށް ވުރެ ގިނަ މަސްތުވާތަކެތި ފެނުނެވެ. އެގޮތުން އޭނާގެ ލަގެޖުގައި ޕްލާސްޓިކް ފުޅިއެއްގައި 812.6 ގްރާމު ކެނަބިސް ހުއްޓެވެ. އަދި އިތުރު ދަޅެއްގައި 198.1 ގްރާމުގެ ކެނަބިސް ހުއްޓެވެ. އެމީހާގެ އަތުން މުޅި ޖުމްލަ 1010.7 ގްރާމުގެ ކެނަބިސް ފެނުނު ކަމަށް ދައުވާގައިވެއެވެ.\nއޭނާގެ މައްޗަށް ހުކުމް އިއްވީ އިއްޔެއެވެ. ކްރިމިނަލް ކޯޓުގެ އިސްގާޒީގެ މަސްއޫލިއްޔަތާއި މިވަގުތު ހަވާލުވެ ހުންނެވި ގާޒީ އަލީ ރަޝީދު ކުރެއްވި ހުކުމްގައިވަނީ މަސްތުވާތަކެތި އެތެރެކުރި ލަންކާ މީހާގެ މައްޗަށް ކޮށްފައިވާ ދައުވާ ޝައްކެއް ނެތް މިންވަރަށް ސާބިތުވާ ކަމަށެވެ. އޭނާ ކުރި ކުށުގެ އަދަބެއްގެ ގޮތުން އުމުރަށް ޖަލަށްލުމާ އެކު 100،000 ރުފިޔާއިން އޭނާ ޖޫރިމަނާ ކުރުމަށް ހުކުމްކުރިއެވެ. އަދި އެ ފައިސާ ހަމަސް ދުވަހުގެ ތެރޭގައި ދެއްކުމަށް ވެސް ވަނީ އަންގާފައެވެ.\nމަސްތުވާތަކެތި ރާއްޖެއަށް އެތެރެ ކުރުމަކީ 100،000ރ. އިން ފެށިގެން 10 މިލިއަން ރުފިޔާއާ ދެމެދުގެ އަދަދަކުން ޖޫރިމަނާ ކުރުމަށްފަހު އުމުރަށް ޖަލަށް ލެވޭނެ ވަރުގެ ބޮޑު ކުށެކެވެ. މީގެކުރިންވެސް މިފަދަ މައްސަލަތަކުގައި އުމުރަށް މީހުން ޖަލަށްލާފައިވެއެވެ. މިފަހުން ވެސް މަސްތުވާތަކެތީގެ ބޮޑު ނެޓްވޯކެއްގެ މައްސަލާގައި ޕްރޮސިކިއުޓަރު ޖެނެރަލް އޮފީހުން ވަނީ ދައުވާކޮށްފައެވެ.\nއުދައްޔުގެ މަރު: ތިން މީހަކާއި ކުޑަ ކުއްޖަކާ ދެކޮޅަށް ދައުވާކޮށްފި\nޖަލުގައި ވާނީ ބަރާބަރު3ދުވަސް،5ވަނައަށް ވާ ދުވަހު އަނެއްކާ އަންނާނެ ޕާސްޕޯޓް ބަދަލުކޮށްގެން، ދިހަ ކިލޯ މަސްތުވާތަކެތި ހިފާގެން، މަރާލުން ނޫން ގޮތެއްނެތް...\nއޭޕްރީލް 13, 2020 20:16\nމޯދީގެ އިންޑިއާ މީހެއްނަމަ އެމްޑީޕީގެ ވެރިކަމެއްގައި ނުކެރޭނެ ތިހުކުމް އިއްވާކަށް.\nއޭޕްރީލް 14, 2020 02:21\nއެކުދިންނާ މީމަމެނގެ ސަރުކާރު ރައްޔިތުންނާ ޖަލުގެ ތޭރިތަކުގެބިއްދޮށުގަ އަބަދަކު އޮންނާކަށް ވެރިމީހާ ނުބުނެ އެއްއިރަކުވެސް ޔަމަން ހޭކުޑާ ނުވައްޗޭ،\nއޭޕްރީލް 14, 2020 09:16\nމިސަރުކާރުގެ ވެރިންގެ ތާއިދު ލިބެނީ ތިކަންކުރާ މީހުނަށް ބަލާބަލަ ޖޫރިމަނާވެސް އެކުރީ އެންމެކުޑަ އަދަދުން އެވެސް


BREAKING | Covid-19: India In Ithuru 205 Meehaku Maruve, Jumla Maru 5000 Ahvure Macchah - Vaguthu\nހަލުވިކަމާއެކު ފެތުރެމުންދާ ނުރައްކާތެރި ކޮވިޑް-19 ޖެހިގެން އަވައްޓެރި އިންޑިއާއިން އިތުރު 205 މީހަކު މަރުވެއްޖެ އެވެ. މިއީ މިހާތަނަށް އެޤައުމުން ދެވަނައަށް އެންމެ ގިނަ ބަޔަކު މި ބަލީގައި މަރުވި ފަހަރެވެ.\nމިދިޔަ 24 ގަޑިއިރު ތެރޭގައި އެޤައުމުން ގިނަ އަދަދަކަށް މި ބަލީގައި މީހުން މަރުވުމާއި އެކު، މިހާރު އެޤައުމުން ކޮވިޑް-19 ޖެހިގެން މަރުވި މީހުންގެ ޖުމްލަ އަދަދު ވަނީ 5,185 އަށް އަރާފައެވެ.\nމިހާތަނަށް އިންޑިއާއިން އެންމެ ގިނަ ބަޔަކު ކޮވިޑް-19 ޖެހިގެން މަރުވީ އިއްޔެ އެވެ. އެޤައުމުން އިއްޔެ އެކަނިވެސް 269 މީހަކު މަރުވެފައިވާ ކަމަށް އިދާރާތަކުން ބުނެއެވެ.\nދުވަހެއް ދުވަހަކަށް އިންޑިއާގައި ކޮވިޑް-19 ގެނުރައްކާ ބޮޑުވެ، ބަލި ފެތުރޭ މިންވަރު އަންނަނީ އިތުރުވަމުންނެވެ. މިގޮތުން މިދިޔަ 24 ގަޑިއިރަކީ އެޤައުމުގައި އެންމެ ގިނަ އަދަދަކަށް މީހުންނަށް އެއް ދުވަހެއްގެ ތެރޭގައި ބަލި ޖެހުނު ދުވަހެވެ.\nމިދިޔަ 24 ގަޑިއިރު ތެރޭ އެކަނިވެސް އިންޑިއާއިން 8,336 މީހަކު ހިމެނޭހެން މިހާތަނަށް ޖުމްލަ 181,827 މީހަކަށް އެޤައުމުން ބަލި ޖެހިފައި ވެއެވެ. އިންޑިއާއަކީ ދެކުނު އޭޝިއާ ސަރަޙައްދުން އެންމެ ގިނަ ބަޔަކު، އަދި ދުނިޔެއިން9ވަނައަށް މިހާރު އެންމެ ގިނަ ބަޔަކަށް ބަލި ޖެހުނު ޤައުމަށް ވަނީ ވެފައެވެ.\nފާއިތުވެދިޔަ ދުވަސްތަކަށް ބަލާއިރު އިންޑިއާއަކީ މިހާރު ހަތަރުވަނައަށް އެންމެ ހަލުވިކަމާއެކު ބަލީގެ ވޭދަނަ (ކޭސް) އިތުރުވަމުން އަންނަ ޤައުމެވެ.\nމިހާތަނަށް އެޤައުމުން ބަލި ޖެހުނު މީހުންގެ ތެރެއިން ރަނގަޅުވީ 86,936 މީހެކެވެ. އަދި ބައްޔަށް ފަރުވާދެމުންދާ މީހުންގެ ތެރެއިން 8,944 މީހެއްގެ ހާލު ސީރިއަސް އެވެ. އެޤައުމަކީ ބަލީގެ ނުރައްކާ އެންމެ ބޮޑު އެމެރިކާ ފިޔަވައި އެންމެ ގިނަ ބަޔަކަށް ސީރިއަސް ހާލުގައި ފަރުވާދެމުންދާ ޤައުމެވެ. އެހެންކަމުން އެޤައުމުން މަރުވާ މީހުންގެ އަދަދު ކުރިޔަށް އޮތް ދުވަސްތަކުގައި ވަރަށް ބޮޑަށް އިތުރުވެގެން ދިއުމަކީ އެކަށީގެންވާ ކަމެކެވެ.


Safari Rape Case: Scene Ah Dhiya Fuluhunnah Ethanugai Thibi Meehun Masthuge Haalathugai Thibi Kameh Neyge - Vaguthu\n1 މަސް ކުރިން ( ޖުލައި 16, 2020 )\nހުޅުމާލޭ ފަޅުގައި އަޅާފައި އޮތް ސަފާރީއެއްގައި މަސްތުގެ ހާލުގައި ތިބި ބަޔަކު އަންހެނަކު ރޭޕް ކުރި ކަމުގެ ތުހުމަތު ކުރެވިފައިވާއިރު، އެވަގުތު އެ ސީން އަށް ދިޔަ ފުލުހުންނަށް އެމީހުން ތިބީ މަސްތުގެ ހާލަތުގައި ކަމެއް ނޭނގޭ ކަމަށް ފުލުހުން ވިދާޅުވެއްޖެއެވެ.\nމިއަދު ކުރިއަށް ދިޔަ ނޫސްވެރިންގެ ބައްދަލުވުމުގައި ނޫސްވެރިއަކު ކުރި ސުވާލަކަށް ޖަވާބު ދެމުން ޕޮލިސް ޗީފް ސުޕްރިޑެންޓް މުހައްމަދު ބަޝީރު ވިދާޅުވީ، މަސްތުގެ ހާލުގައި ހުންނަ މީހެއްގެ ސާމްޕަލް ނެގުމަށް އަބަދުވެސް ވިކްޓިމް ނުވަތަ އެ ސީން އަށް ހާޒިރުވާ ފުލުހަކަށް އެފަދަ ތުހުމަތެއް ކުރެވޭނަމަ ނަގާނެ ކަމަށެވެ.\nއެހެން ނަމަވެސް ސަފާރީ ރޭޕް މައްސަލައިގައި ކުށުގެ ވެއްޓަށް ހާޒިރުވި ފުލުހުންނަށް އެތަނުގައި ތިބި މީހުން ތިބީ ބަނގުރާ ބޭނުން ކޮށްގެން ކަމުގެ ތުހުމަތެއް ކުރެވިފައި ނުވާ ކަމަށް ބަޝީރު ވިދާޅުވިއެވެ. އެފަދަ ތުހުމަތު ތަކެއް އެފަރާތްތަކަށް ކުރެވިފައިނުވާތީ އެ މައްސަލައިގައި ތިބި މީހުން ބަނގުރާ ބޮއެގެން ތިބި ކަމަށް ޓެސްޓް ކޮށްފައެއް ނުވެއެވެ. މިފަދަ ޓެސްޓެއް ހަދާފައިނުވާތީ އެފަރާތްތަކުގެ މައްޗަށް މިހާރު އެފަދަ ކުށެއް ކުރިކަން ސާބިތެއް ނުވާނެއެވެ.\n"އެދުވަހުގެ އެ ހާލަތުގައި އެސީން އަށް ދިޔަ، އެމީހުންނާއި ބައްދަލުވި ކުދިންނަށް [ފުލުހުންނަށް] އެމީހުން މަސްތުވާތަކެތި ބޭނުން ކޮށްގެން، ބަނގުރާ ބޭނުން ކޮށްގެން ތިބި ކަމުގެ ތުހުމަތެއް ނެތޭ. އެހެން ބުނުމުގެ ސަބަބުންނޭ އޭރު ނުނެގުނީ" ބަޝީރު ވިދާޅުވިއެވެ.\nއެމީހުން ބަނގުރާ ބޮއެގެން ތިބި ކަމުގެ ތުހުމަތު ކުރެވިފައި ނުވި ނަމަވެސް، މި ހާދިސާގައި ޖިންސީ ގޯނާގެ ޝިކާރައަކަށްވި، އަންހެން މީހާއާއި ހަވާލާދީ ނޫހަކުން ގެނެސްދީފައި ވަނީ އެމީހުން މަސްތުގެ ހާލަތުގައި ތިބެ އޭނާ އަށް ޖިންސީ އަނިޔާ ކޮށްފައިވާ ކަމަށެވެ.\nސަފާރީގައި މީހަކު ރޭޕް ކުރި ކަމަށް ބުނެ މައުލޫމާތެއް ނުދެން: އާޒިމާ\nސަފާރީގައި މީހަކު ރޭޕް ކުރިކަމަށް ބުނެ މައުލޫމާތު ދިނީ އާޒިމާ - މެންދުރު އޮންލައިން\n"ރޯޔަލް ރޭޕް ކޭސް": ފުލުހުންނަށް ފާޑު ކިޔުމުގެ އިތުރު ބޮޅެއް!\nޖުލައި 16, 2020 18:21\nފަހުން މިހާރު ނޫހަ ދިއް އިންޓަވިއު ގަ ވެސް އަންހެއްމީހާ ބުނި އެންމެ ރާ ބޮއެގެ ތިބި ވަހަކަ ނޫސް ވެރިން ކީއްވެ އެހެން ނުބުނީ.ވަކި ބައެއް ވީމަ ޓެސްޓު ކޮން ނަން ހާމަ ކޮން ޖަކަ ލެވެނީ\nޖުލައި 16, 2020 18:24\nމިތަންކޮޅު ކިޔާލުމުން ދިވެހި ފުލުހުންގެ ޕްރޮފެޝަނަލް މިންގަނޑު އެބަ ބުނެދޭ.\nފުލުހުންގެ ތެރޭގައި ވަކިރޭންކެއްވީމައި ކުދިން، މިއީ ބުލީކުރުން ނޫންދެން ކޮންކަމެއްތޯ؟ ބަލަ ފުލުހުންގެ ވަޒީފާއާއި ހަވާލުވީމައި އެހަވާލުވަނީ ޕްރޮފެޝަނަލް ވަޒީފާއަކާއި އެތާކު ކުދިންނެއް ނޫޅޭނެ. އެތާގައި ތިބޭނީ ޕްރޮފެޝަނަލް ސްޓޭންޑަޑް އަށް މަސައްކަތް ކުރާ ފުލުސް އޮފިސަރުން.\nތިހެން ހަދަމުން ގޮސް އެންމެ ފަހުން އެކުދިން ސޯޓުބުރި ލައްވާފައި ދަނޑިބުރިއެއްދީފައި ބައްތިއްބާނީ، އޮފިސަރުން ނަލަ ޔުނީފޯމްގައި މޭފުޅާކޮށްފައިތިބޭނީ.\nޖުލައި 16, 2020 18:32\nސީންއަށް ދިޔަ ފުލުހުންވެސް މަސްތުގެ ހާލަތުގަ ތިބިއްޔާ ތިހެން ވެދާނެ!\nޖުލައި 16, 2020 18:34\nއިންސާފެއް ނެތް... ހަމަ ޕޮލިހުން ގަސްތުގަ މަތީ މީހުންނަށް ވާތީ ޗެކް ނުކިރީ.... ޕޮލިސް ފެއިލް\nޖުލައި 16, 2020 18:42\nޙޮޅި ވާހަކަ ނުދައްކާ ކަލޭމެން. ސަފާރީ ގައި ރޭޕް ގަދަކަމުން ޖިންސީ ގޯނާ ނުވަތަ ރޭޕް ކުރި ބަޔަކު ބަގުރާ އަށް ޓެސްޓު ކުރަން ވާނެ ކަން ފުލުހުން ނަށް އިންގޭނެ ެެއީ ސަފަރިޔަށް ދަނީ ޑޭޓަކަށް ނޫން ވިއްޔާ. ފުލުހުން ނަން އިގޭނެ ސަފާރީ އަށް ދާނީ ޕާޓީ ކުރަން ކަން. ޕާޓީ ކުރާ މީހުން ކަސްބީން ގެނެސް ބަގުރާބޮއި ނަޝާނެކަންވެސް އިންގޭނެ ފުލުހުން ނަށް. މީ މައްސަލަ އަށް ނުފޫޒުފޯރުވި ހިންނަވަރު ބުއްޅަހުއްތު ރައީސް އެއީ މި ކޭސްގައި ޝާމިލްވާ ރޭޕިސްޓަކީ މެންބަރު ޖިހާންގެ ފިރިމީހާ ކަމަށްވާތީ ދެން ޕޮލިސް ކޮމިޝަނަރުކަމުގައި ހުރި ހަމީދު އިނދެގެން އުޅެނީ ހިންނަވަރު ބުއްޅަހުއްތު ގެ އަންހެނުންގެ ކޮއްކޮ އާއި. މީ ޙަޤީޤަތަކީ.\nޖުލައި 16, 2020 19:08\nކިތެންމެ މޮޅަކަށް އޮޅުވަން އުޅުނަސް އެއީ ބޮޑު އޮޅުވާލުމެއް.ރޭވުންތެރި ކަމާއި އެކު ހިންގި ބޮޑު ޖަރީމާއެއް.އެމީހުން ދިޔައީ ސީން އަށްތޯ ހަސީން އަށްތޯ؟ބަލަ މަސްތުވާތަކެތި ބޭނުންކުރުން ނޫންތޯ ކުށަކީ.؟މަސްތުވާތަކެތި ބޭނުންކޮށްގެންތިބިކަން އިނގޭނީ ޓެސްޓް ކުރީމަ ނޫންތޯ؟ސަފާރީގަ ރޭގަނޑު ދަންވަރުތިބީ ދީނީ ދަރުސް އަކަށްތޯ؟އެންމެ ކުޑަމިނުން ޝެއިޚް ވީ ހިސާބެއްވެސް ބަލާލިނަމަ.އެވަރުވެސް ބަލާނުލެވުނު.ހަމަ ހައިރާން ވެއްޖެ.މިގައުމުގަ ގާނޫނު މިހިނގަނީ ކުޑަކާށި ބޮޑު ކާށި އުސޫލުންދޯ.\nޖުލައި 16, 2020 19:37\nސަދޫމް ޖަސްޓިސް. ރައީސް ޖާހިލުގެ ލިޔަނަކު ކުއްވެރިވޭތަ\nޖުލައި 16, 2020 20:16\nމީތޯ އިންސާފޭ ވައުދޭ އެޖެންޑާ 19 ބަނޑޭ ހަންގަނޑެ ކިޔާފައި ރައްއިތުންގެ ބޮލުގައި އަދުން އަޅުވާފައި ވެރިކަން ލިބުނީމާ ހަމަވެރިކަން ކުރަމުން ދަނީ މައުމޫމް ، އަންނި ، ޔާމިން ، ކުރަމުން އައިބީދާއިން އެއްފޮތަކުން\nޖުލައި 16, 2020 21:26\nއެއްވެސް ކަހަލަ ސާންޕަލްއެއް ނަގާނީ އައިއޯ ގެ ރިކުއެސްޓަށް ސީންއަށް ދާ ފުލުހުން އެއްވެސް އިރެއްގަ އެކަމުގައި ގޮތެއް ނުނިންމާނެ. އޮޅުވާނުލާ!\nޖުލައި 16, 2020 21:32\nއެއްވެސް ކަހަލަ ސާމްޕަލް އެއް ނަގާނީ މައްސަލަ ބަލާ (އައިއޯ) ގެ ރިކުއެސްޓަށް، އައިއޯ ރިކުއެސްޓް ކުރީމަ ސިސްޓަމް އިން ނަގަންވީ ސާމްޕަލް ފެންނަން އިންނާނެ، ސީންއަށް ދާ ފުލުހުން އެއްވެސް އިރެއްގަ އެކަމުގައި ގޮތެއް ނުނިންމާނެ. އޮޅުވާނުލާ!\nޖުލައި 16, 2020 21:33\nއެތަނަށް ދިޔަ ފުލުހުން ތިބި ހާލަތެއް އެނގޭތަ؟\nޖުލައި 16, 2020 21:58\nތިޔަ ލޭބަލް ރަގަޅު ކުރަންޖެހޭ..\nރޭއަޅުކަން ކުރިބަޔަކު މަސްތުގެ ހާލަތުގަ ތިބެދާނެތޯ؟؟؟


BREAKING: Inguraidhoo ah quarantine ah ai2bidheyseen positive vejje | Fainu Online\nއިނގުރައިދޫއަށް ކަރަންޓީނަށް އައި2ބިދޭސީން ޕޮޒިޓިވް ވެއްޖެ\nއިބްރާހިމް ފަހީމް 27 ޖުލައި 2020, ހޯމަ, 11:42\nއިނގުރައިދޫއަށް ކަރަންޓީނަށް އައި2ބިދޭސީން ޕޮޒިޓިވް ވެއްޖެއެވެ.\nމި ދެމީހުންނަކީވެެެެސް ބަންގްްްްްްްްްްލަދޭޝްގެ ދެ މީހުންކަމަށް ވަނީ މަޢުލޫމާތު ލިބިފައެވެ.\nމިމީހުން ޕޮޒިޓިވްވިކަން އެނގިފައިވަނީ، ކަރަންޓީންގެ މުއްދަތު ނިންމުމަށްފަހު ޓެސްޓް ކުރުމުންނެވެ. އަދި މިމީހުން އެއްވެސް ފަރާތަކާއި ކޮންޓެކްޓް ވެފައިވޭތޯ ބެލުމުގެ މަސައްކަތް ލަސްނުވެ ފަށާނެކަމަށް ވަނީ މަޢުލޫމާތު ލިބިފައެވެ.\nމިކަމާއި ގުޅިގެން އިނގުރައިދޫ ލޮކްޑައުން ކުރާނެ ކަމަކަށް އަދި ނުބެލެވެއެވެ.


Imran Baghaavaaiy Kuri Kamah Bunaa Massala Insaafuge Office'in Beyrukohfi - Vaguthu\nއަދާލަތު ޕާޓީގެ ރައީސް އިމްރާން އަބްދުﷲ ފެބްރުއަރީ 7، 2012 ގައި އޭރުފެ ރައީސް މުހައްމަދު ނަޝީދުގެ ވެރިކަން "ބަޣާވާތަކުން" ވައްޓާލުމުގައި ބައިވެރިވިކަމުގެ ތުހުމަތުކޮށް ހުށަހެޅި މައްސަލަ ނުބަލަން އިންތިގާލީ އިންސާފުގެ އޮފީހުން ނިންމައިފިއެވެ.\nރައްޔިތުންގެ މަޖިލީހުގެ މާފަންނު މެދު ދާއިރާގެ މެންބަރު އިބްރާހީމް ރަޝީދު (ބޮންޑެ) ހުށަހެޅުއްވި އެ މައްސަލަ ނުބެލޭނެ ކަމަށް ނިންމީ އިމްރާނަކީ ދައުލަތުގެ މުއައްސަސާއެއްގައި އެއިރު ހުންނެވި ބޭފުޅަކަށް ނުވާތީ އެ އޮފީހުގެ އިހްތިސާސްގެ ތެރެއަށް އެ މައްސަލަ ނުވަންނަ ކަމަށް ބުނެއެވެ.\nބޮންޑެ ހުށަހެޅުއްވި އެ މައްސަލާގައި ވަނީ ނަޝީދު ރައީސްކަމުން އިސްތިއުފާ ދެއްވުމުގެ ކުރިން ފުލުސް އޮފީހުގެ މައި މަރުކަޒުގައި "ބަޣާވާތް ކުރުމަކީ ރަނގަޅު ކަމެއް ކަމަށް" ރައްޔިތުންނަށް އިމްރާން ގޮވާލަމުން ގެންދާ ވީޑިއޯއެއް ޔޫޓިއުބްގައި ދައުރުވަމުންދާ ކަމަށެވެ.\nނަޝީދުގެ ވެރިކަން "ބަޣާވާތަކުން ވައްޓާލުމުގައި" އިމްރާން ބައިވެރިވެފައިވާ މިންވަރު ބަލައި އޭނާއަށް ހައްގު އަދަބު ދިނުމަށް ވެސް ބޮންޑެ ހުށަހެޅުއްވި މައްސަލާގައި ލިޔުއްވާފައިވެއެވެ. އެ ޔޫޓިއުބް ވީޑިއޯ ވެސް ބޮންޑެ އިންތިގާލީ އިންސާފުގެ އޮފީހަށް ވަނީ ޚިއްސާ ކުރައްވައިފައެވެ.\nއިންތިގާލީ އިންސާފުގެ އޮފީހަށް ފެބްރުއަރީ 7، 2012 ގެ މައްސަލައެއް ހުށަހެޅިގެން ދިޔައިރު އެމްޑީޕީ އިސްވެ އުފައްދާފައި އޮތް މި ސަރުކާރުގެ ބައިވެރިންގެ ތެރޭގައި އޭރު އިދިކޮޅު ހަރަކާތުގައި އިސްކޮށް ތިއްބެވި ބޭފުޅުން ހިމެނެއެވެ.\nއެމްޑީޕީގެ އެންމެ އިސް ލީޑަރު އަދި ރައީސް އިބްރާހިމް މުހައްމަދު ސޯލިހްގެ ކެބިނެޓްގައި އަދާލަތު ޕާޓީގެ ބޭފުޅުން ތިއްބަވައެވެ. މި ގޮތުން އިމްރާނަކީ ވެސް މި ސަރުކާރުގެ ހޯމް މިނިސްޓަރެވެ.\nއިމްރާންގެ އިތުރުން ޖުމްހޫރީ ޕާޓީގެ ލީޑަރު ގާސިމް އިބްރާހީމްއާއި އެމްއާރުއެމްގެ ރައީސް އަދި ކުރީގެ ރައީސް މައުމޫން އަބްދުލް ގައްޔޫމްއަކީ ވެސް އޭރު އިދިކޮޅު ފަރާތްތަކުގެ މުޒާހަރާގައި އެންމެ އިސްކޮށް ތިއްބެވި ބޭފުޅުންނެވެ.\nނަޝީދުގެ ވެރިކަން އެ ދުވަހު ނިމުމަކަށް އައީ އިދިކޮޅު ފަރާތްތަކުން ކުރަމުން ދިޔަ މުޒާހަރާގައި ފުލުހުންނާއި ސިފައިންގެ ބަޔަކު ބައިވެރިވެ ހިނގި ހަމަނުޖެހުންތަކަކަށް ފަހު ރައީސް ކަމުން ނަޝީދު އިސްތިއުފާ ދެއްވުމުންނެވެ.\nއެއީ "ބަޣާވާތެއް" ކަމަށް ނަޝީދުއާއި އެމަނިކުފާނުގެ އަރިސް ބޭފުޅުންނާއި ސަޕޯޓަރުން ގަބޫލު ކުރި ނަމަވެސް ނަޝީދު ވެސް ބޭނުންފުޅުވާ ގޮތަށް އެކުލަވާލި ރިޔާސީ ކޮމިޝަނުން މައްސަލަ ތަހުގީގުކޮށް ތައްޔާރުކުރި ކޯނީ ރިޕޯޓްގައި ބުނެފައިވަނީ ނަޝީދު އިސްތިއުފާ ދެއްވީ އެއްވެސް މަޖުބޫރު ކަމެއް ނެތިއެވެ.\nއިންތިގާލީ އިންސާފު ގާއިމް ކުރުމަކީ ރައީސް އިބްރާހީމް މުހައްމަދު ސޯލިހްގެ ރިޔާސީ ވައުދުފުޅެކެވެ.\nރައްޔިތުން ފުލުހުންނަށް އިހުތިރާމުކޮށް އިތުބާރުދީ - އިމްރާން\nއޮކްޓޯބަރ 11, 2021 14:24\nމި ވެރިކަމުގެ5އަހަރުވެސް ތަހުގީގު ކުރެވޭނެ ދުވަހެއް އަންނާނެ. އެދުވަހަށް ރައްޔިތުން ކެތްތެރި ކަމާއެކު އިންތިޒާރު ކުރާނެ. ހައްޤު ގާއިމު ކުރެވި އަދުލް އިންޞާފު ޤާއިމް ކުރެވި މި5އަހަރުގެ އަނިޔާވެރިންނަށް ހައްގު އުގޫބާތް ދެވޭނެ. އެދުވަހަކުން އެހީތެރިވާނެ އެއްވެސް ފަރާތެއް ނުހުންނާނެ. ފުރިހަމަ ބަދަލަކުން ބަދަލު ލިބިގަނެވޭނެ. انشاءالله\nއޮކްޓޯބަރ 11, 2021 16:11\nދެން ބުނާނެ އެއްޗެއް ނެތް؟\nއޮކްޓޯބަރ 11, 2021 16:45\nބަގާވާތް ކުރީ ނަސީދު .ނަސީދު ލިއުނު ލިއުމުގަ އޮތް ގާނޫނުއަސާސީ ގަޑުބަޑުކޮށް ބާރުތައް އަތަށް ނަގާ އަމިއްލަޔަށް ގައުމުހިންގުން ދެން އިއުލާން ކުރި ގާނޫނުއަސާސީ ވަނީ ހުއްޓިފާކަމަށް މާނަޔަކީ ގާނޫނުއަސަސީއަށް އަމަލުކުރުން ހުއްޓާލިކަމަށް ނުވަތަ ގާނޫނުއަސާސީ އުވާލިކަމަށް ވީމާ އެކަމްން އިއުލާންކުެއްވުމައެކު ރައީސުލްޖުމްހޫރިއްޔާކަމުން ނަސީދު އެވަނީ ގާނޫނީގޮތުން އޮތަމެޓިކުން ވަކިވެފަ. ސަބަބަކީ ގާނޫނުއަސާސީ ނެތްނަމަ ރައީސްލަޖުމްހުރިއްޔާއަކު ނުހުންނާނެތީ. ރައީސުލް ޖުމްހޫރިއްޔާގެ ނަން ލިޔެފަވަނީ ގާނޫނުއަސަސީގަ ވުމުން .އެ ގާނޫނު ނެތްނަމަ ތައީސަކު ހުންނާނެބާ؟


(12 މެއި 2019 އާ ގުޅޭ)\nނިދިފައި އޮތް އީޝަލްއަށް ހޭލެވުނުއިރު މަގަތުގައި ރައުލް އޮތެވެ. އޭނާއަށް ބަލަހައްޓައިގެންނެވެ. ދެމީހުން ވެސް ބަދަލުކޮށްލީ ލޯބިވެތި ހިނިތުންވުމެކެވެ. އީޝަލް ތެދުވަން އުޅުމުން އެކަމަށް ރައުލް ހުރަސް އެޅިއެވެ. ކުލުންވެރިކަމާއެކު އަނބިމީހާ ގެނެސް މޭގައި ޖެހޭހާ ގާތްކޮށް ރައުލް ހިފަހައްޓާލިއެވެ.\n"ރާހިޤުއާ އަހަރެމެން ވާހަކަދައްކައިފިން، އޭނާ އެއްބަސްވި... އަހަރެމެންނާ ބައްދަލުކުރަން ފަހުން އަންނާނެ، އީޝަލްއަށް ނިދިފައި އޮތީމަ އަހަރެން އޭނާ ފޮނުވާލީ" ރައުލް ބުންޏެވެ.\n"ރާވިންއާއި ޔާފިއާ" އީޝަލް ބުންޏެވެ.\n"އެމީހުންގެ އެއްވެސް މައްސަލައެއްނެތް" ރައުލް ބުނެލިއެވެ.\n"ބައްޕައާއި ޒިޔަޒެލްގެ ޚަބަރެއް ވެސް ނުވޭ، އަހަރެމެންގެ ހާލު އެނގެން ބައްޕަ ބޭނުންނުވެއެއް ނުހުންނާނެ... ރައުލް!، އެމީހުންގެ މައްޗަށް މުސީބާތެއް ކުރިމަތިވީތަ؟... އަހަރެންނަށް އެހެން ހީވެ ހިތްބިރު ގަންނަނީ" އީޝަލް ފިނިނޭވާއެއް ދޫކޮށްލިއެވެ. އެ ނޭވާގެ ހޫނުކަން ރައުލްގެ މެޔަށް އިޙްސާސް ވިއެވެ. ލޯތްބާއެކު އީޝަލްގެ ނިތްކުރީގައި ރައުލް ބޮސްދިނެވެ.\n"އީޝަލްގެ ކާފަ އެމީހުންނާއެކު ހުންނާނެ، ޒިޔަޒެލްއަކީ އަހަރެންގެ ހަޔާތުގައި ވެސް ދުށް އެންމެ ވިސްނުން ތޫނު ޖިންނި، އޭނާގެ މައްޗަށް ގަދަވުމަކީ ފަސޭހަކަމެއްނޫން" ރައުލް ބުންޏެވެ. އެހެންނަމަވެސް އީޝަލްއަށް ހީވީ އޭނާގެ ހިތްހަމަޖައްސައިދޭން ރައުލް އުޅެނީ ކަމުގައެވެ.\n"ޒަގަން އަތުވެދާނެތަ؟ އޭނާ އަހަރެމެންނާ ދެކޮޅަށް ރާވާނޭ ހިތްބުނޭ... އަހަރެމެންނަށް ހަމަޖެހުމެއްނެއްތަ؟ މި ހުރިހާ ގޮތްތަކެއް މިވަނީ އޭނާގެ ސަބަބުން، އަހަރެންގެ ހިތް ދިނީ ހަމައެކަނި ރައުލްއަށް، އަހަރެންނަކީ މިހާރު ރައުލްގެ އަނބިމީހާ... އެކަން އޭނާ ޤަބޫލުކުރަންޖެހޭނެ، އަހަރެން ދުވަހަކުވެސް އޭނާގެ މިލްކަކަށްނުވާނެ" އީޝަލްއަށް ލިބެމުންދިޔަ ނުތަނަވަސްކަމުގެ އަސްލު އޭނާ ހާމަކުރިއެވެ.\n"އަހަރެން ހިތަށް އަރާ ބައްޕައަށް ވިސްނޭނެނަމައޭ، ބައްޕަގެ އަތެއް ނެތިއެއް ޒަގަންއަށް އަހަރެމެންގެ ކައިވެންޏަކަށް ނާދެވުނީސް، އޭނާއާއި އަހަރެންނާ ދެމެދު ފުށީނީއްސުރެން އޮންނަ ދެކޮޅުވެރިކަން ބައްޕައަށް އެނގޭ، ލާވީއާއެކު ޒަގަން އެ އައީ ބައްޕަގެ ރޭވުމެއް އެކަމުގައި އޮތީމަ، އީޝަލް!... އަހަރެންގެ ކުށް މިހުރިހާ ކަމަކީ، އަހަރެމެންގެ ތެރެއަށް އީޝަލް ގެންދިއުމުން މި ހުރިހާކަމެއް މިވީ، އެކަމަކު ދެން ހެޔޮ.... މިހާރު މީ އަހަރެންގެ ދިރިއުޅުން، އަހަރެންގެ އަނބިމީހާއާއި އޭނާގެ ޢާއިލާއަކީ އަހަރެންގެ ވެސް ޢާއިލާ، އެތަނުން އެކަކަށް ވެސް ގޯނާ ކުރާނަމަ އަހަރެން މަޑަކުން ނުހުންނާނަން، އަހަރެން ވެސް ބޭނުން މިކަންތައްގަނޑު ކޮންމެވެސް އެއްގޮތަކަށް ނިމެން، ޒަގަން އަތުވެއްޖެނަމަ އޭނާއާ އަހަރެން ކުރިމަތިލާނަން، އަހަރެންގެ އަތުން އޭނާ ބަލިވާން އިރާދައިގެވާނަމަ އެކަން އެހެންވާނީ، އީޝަލްއާ މެދު އަހަރެން އެންމެ ކަންބޮޑުވަނީ... ކުރިމަތިލުމުގައި އަހަރެންނަށް ގޮތެއްވެއްޖެނަމަ އީޝަލްވާނެ ވަރަށް ކެތްތެރިވާން، ވާނޭ ގޮތެއް އެއްގޮތަކަށް ވެސް ނޭނގެ" ރައުލްގެ ދެލޮލުން ޚުދު އޭނާ ކަންބޮޑުވެފައިވާވަރު ހާމަވެއެވެ.\n"އެންމެ ފަހުވަގުތާ ހަމައަށް ވެސް އަހަރެން ހުންނާނީ ރައުލްއާއެކު، އަހަރެންނަށް އެނގޭ ކުރިމަތިލުމެއް ނުހިނގާ މިކަން ނިމުމަކަށް ނާންނާނޭކަން، ރައުލް އެކަންޏެއްނުވާނެ... އަހަރެންގެ ޢާއިލާގެ ކޮންމެ މެންބަރަކު ރައުލްއާއެކު ހުންނާނެކަން ޔަގީން، ﷲ އިރާދަކުރެއްވިއްޔާ އަހަރެމެން ދެމީހުން ވަކިވާންޖެހޭ ފަދަ ދުވަހެއް ކުރިމައްޗެއްނުވާނެ، އެހެންވިޔަސް އަހަރެން ކެތްތެރިވާނަން، ރައުލްއަށް ޓަކައި ކެތްތެރިވާނަން" އީޝަލް ވަޢުދުވިއެވެ.\n"އަހަރެންގެ އަމިއްލަ ނަފްސާމެދު ކުރިން ފަރުވާލެއްނެތް ނަމަވެސް މިހާރު އަހަރެން ދިރިހުންނަން ބޭނުން، އީޝަލްއާއެކު އުފާވެރި ދިރިއުޅުމެއް އުޅެ، އަހަރެމެންނަށް ދަރީން ލިބި އެ ދަރީން ބޮޑެތިވާތަން ދުށުމަށް އަހަރެން ބޭނުން... އަހަރެންގެ ހިތް އެފަދަ އެދުންތަކަށް ދަހިވެތިވާން ފަށައިފި... އަހަރެންގެ ސަބަބުން ޔާފިއާ ހުވަފަތްވެދާނޭތީ ހިތާމަކުރަން، ޒުވާން ދާރިއުސްއަށް ދުނިޔެ ދަސްނުވަނީސް އޭނާގެ ފުރާނަ ހިނގައިދާނޭތީ އެކަމާ ވިސްނޭ، ހަތޯރު އޭނާގެ ބޭބެގެ އަތުން ގަތުލުވާތަން ދުށުމަށް ކެތްކުރާނޭގޮތެއް އަހަރެންނަށް ނޭނގެ، ސޭމެސްގެ ހަރުދަނާ ނިންމުންތަކާއިނުލާ ކުރިއަށް ދިއުން ފަސޭހައެއްނުވާނެ، އެއިން ކޮންމެ މީހެއްގެ ފުރާނައިގެ ބަދަލު އަހަރެން ދޭނީ ކިހިނެއް؟" ރައުލްގެ ވައަތްތިލަ ނިތްކުރީގައި ބާއްވާލިއެވެ. އެހިނދު އޭނާގެ މޭގައި އީޝަލް ފިރުމާލިއެވެ.\n"އެމީހުންގެ ފުރާނަ ސަލާމަތްކުރުމަށް ބަދަލުދޭން ޖެހިއްޖެނަމަ އަހަރެމެންގެ ފުރާނަދޭނީ" ރައުލްއާ ހަތަރުކަޅި ހަމަކޮށްލައިގެން އޮތް އީޝަލް ހިނިތުންވެލިއެވެ. ނިތްކުރިން އަތް ހިއްލާލައި ރައުލް ވެސް ހިނިތުންވުމަކާއެކު ބޯޖަހާލީ އީޝަލް ބުނި އެއްޗަކަށް އެއްބަސްވުމުގެ ގޮތުންނެވެ.\nފޭލިގޭގެ ބޭރުން މީހަކު އީޝަލްއަށް ގޮވާއަޑު އިވިގެން ރައުލްއާ ދެމީހުން ތަންމަތިން ތެދުވިއެވެ. އެ އައީ ކާކުކަން އީޝަލްއަށް އެނގުނެވެ. އޭނާގެ ގައިގާ ރައުލް އޮޅާލަދިން ފޮތިގަނޑުގައި ހިފަހައްޓާލައިގެން ހުރެ ފޭލިގެއިން ނުކުތެވެ. އޭރު ޠަލަބްއާއި ސިއްތާ ތިބިތަން ފެނުނެވެ.\n"ފަރުބަދަތަކުގެ މައްޗަށް، އުޑުން ސަވާރީއެއް ފައިބާތީ އަހަރެމެން ދުށީން" ސިއްތާ ހާސްވެފައި ވާހަކަދެއްކިއެވެ. އީޝަލް ހިނިތުންވެލައި އެތަނުގައި ވައްޓާލައިފައި އޮތް ގަސްގަނޑެއްގައި އިށީނެވެ. އަދި އޭނާގެ ގާތަށް އައުމަށް ސިއްތާއާއި ޠަލަބަށް އިޝާރާތްކޮށްލިއެވެ.\n"އަހަރެމެންގެ ވަޒަނަށް އެނބުރި ދާން މިއުޅެނީ، ފަހަރެއްގައި މިރޭ ދަތުރުފަށަން ކަމަށް" އީޝަލް ބުންޏެވެ. އެހިނދު ޠަލަބްގެ މޫނުން ހައިރާންކަން ފާޅުވީއިރު ސިއްތާ މާޔޫސްކަމާއެކު މޯޅިވެލިއެވެ. އިރުކޮޅަކު އެ ދެމީހުންނަށް ބަލަން އިނދެފައި އީޝަލް ވާހަކަދެއްކިއެވެ.\n"އަހަރެމެންނާއެކު އަންނަންވީނު، އަހަރެން ކުރިން ވެސް ދަޢުވަތު ދިނިން... ޠަލަބް އެއްޗެއް ނުބުނަމެންނު" އީޝަލް ބުންޏެވެ. ސިއްތާ ބަލާލީ ޠަލަބްއަށެވެ. ކުރިމައްޗަށް ގެނައި ދެއަތްތިލަ ޖޯޑުކޮށްލައި ދެފަރާތަކަށް ސިއްތާ އެނބުރިލިއެވެ. ޠަލަބް އެއްޗެއް ބުނޭތޯ ހުރިކަހަލައެވެ. ނަމަވެސް އޭނާ ކުރިއަށް އީޝަލްއާ ގާތަށް ޖެހިލިއެވެ.\n"އީޝަލްމެންގެ މީހުން އަހަރެމެން ބަލައިގަންނާނެތަ؟" ސިއްތާ ސުވާލުކުރިއެވެ.\n"އަހަރެމެންގެ ތެރޭގެ ބައެއް ވާހަކަތައް ކިޔައިދިނީމެންނު، ތަފާތު ނަސްލުތަކުގެ ބޮޑު ޢާއިލާއެއް އެއި، އަހަރެންގެ އެކުވެރީންނަށް ހޫނު މަރުޙަބާއެއް ކިޔާނޭކަން ޔަގީން" އީޝަލްގެ ހިނިތުންވުން ސިއްތާގެ މޫނު އުޖާލާކުރުވިއެވެ.\n"އަހަރެން ދާން ބޭނުން" ސިއްތާ ނިކަން އަވަހަށް ބުންޏެވެ.\n"ޠަލަބް... ކަލޭގެ އަންހެންކޮއްކޮއާއެކު ނާންނާނަންތަ؟ ކަލޭމެން ދެ މީހުން ވަކިވާން ގަސްދުކުރީތަ" އީޝަލް ބަލާލީ ޠަލަބްއަށެވެ. އޭނާ ހިމޭނުން ހުރުމުންނެވެ.\n"އަހަރެމެންނަށް ހަމަޖެހުމެއް ލިބުނީ ވަރަށް ދުވަހުން، އަޅުވެތިވެގެން އުޅޭން އަހަރެން ބޭނުންނުވަނީ، އެއަށްވުރެ އެކަނި އުޅުން ވެސް ފަސޭހަ" ޠަލަބް ބުންޏެވެ.\n"މަޢާފުކުރޭ އެކުވެރިޔާ، އަހަރެންގެ ކައިވެންޏާއެކު މުސީބާތެއް ކުރިމަތިވެފައިވާ ދަނޑިވަޅެއްގައި ތިޔަ އެކުވެރީން އަހަރެންނާއެކު ގެންދިއުމަކީ ރަނގަޅު ޚިޔާލެއްނޫންކަންނޭނގެ، ދަޢުވަތު ދިނުމަށްފަހު ނުގެންދާން ބަހަނާ ދައްކަނީއެއްނޫން، މިވަގުތު ހާލަތު ނިޔާކުރި ގޮތް މީ... ކަންއޮތްގޮތް ނުބުނެ އަހަރެމެންގެ ތެރެއަށް އޮޅުވާލައިގެން ގެންދާކަށް ނޭދެން، އެކުވެރީންނޭ ބުނެފައި އެމީހުންނަށް އޮޅުވާލާކަށް އަހަރެން ނޭދެން" އީޝަލް ބުންޏެވެ.\n"އަހަރެން ދާނަން... އީޝަލްއާއެކު ދާނަން..." ސިއްތާ އަނެއްކާ ވެސް ބުންޏެވެ. އީޝަލް މިފަހަރު ވެސް ބަލާލީ ޠަލަބްއަށެވެ.\n"ރާހިޤްއަށް ގޮވާލެމުން އޭނާ އަންނާނެ" އީޝަލްގެ ފަހަތުގައި ދެތިން ފިޔަވަޅު ދުރުގައި މަޑުކޮށްލައިގެން ހުރި ރައުލް ބުންޏެވެ. އޭނާއަށް އެ މީހުން ދައްކާ ހުރިހާ ވާހަކައެއް އަޑުއިވެއެވެ.\n"އަހަރެން... އަހަރެން ދާނަމޭ ބުނެފިއްޔާ" ޠަލަބް ބުންޏެވެ. އީޝަލް ވަގުތުން ހިނިތުންވެލިއެވެ.\n"އުފަލާއެކު ޤަބޫލުކުރާނަން، ޒަމާންތަކަކަށް ދެމިގެންދާނޭ ވަރުގަދަ ރަޙުމަތްތެރިކަމުގެ ގުޅުމަކުން އަހަރެމެން ގުޅިގެންދާނޭކަން ޔަގީން" އީޝަލް ބުންޏެވެ.\n"އަހަރެންނަށް ސިއްތާ އެކަނިދާން ދޫކޮށެއްނުލެވޭނެ، އޭނާ ދާ ކޮންމެތާކަށް އަހަރެން ދާނަން" ޠަލަބް ބުންޏެވެ. އެ މަންޒަރު ބަލަން ދުރުގައި ހުރި ރައުލް ސިއްރުން ކަހަލަ ގޮތަކަށް ހީނލިއެވެ. ޠަލަބް ދާންބޭނުންވިޔަސް އެކަން ފާޅުކުރަން ނުކެރިގެން އުޅޭތީއެވެ. ހަމައެއާއެކު އީޝަލްގެ ކުޅަދާނަކަމާމެދު އޭނާ ފަޚުރުވެރިވެއެވެ. ޚުދު އޭނާގެ ހިތް އެ އަންހެންކުއްޖާ ހޯދި ގޮތް ހަނދާނެއްނުނެތޭނެއެވެ.\n"ރާހިޤް" އީޝަލް ކޮޅަށް ތެދުވެ ވަށައިގެން ހޯދާލަމުން ގޮވާލިއެވެ. އެހިނދު ބާރުވައިރޯޅިއެއް ފަދައިން އެ މީހުންގެ ތެރެއަށް ރާހިޤް ފައިބައިފިއެވެ.\n"ސަވާރީ ތައްޔާރުކުރޭ... މިރޭ ދަތުރު ފަށަން ބޭނުން" އީޝަލް ބުންޏެވެ.\n"ޒިޔަޒެލްގެ ޚަބަރެއްވަންދެން ކަމަނާ މިތަނުގައި ބައިންދަން ރަސްގެފާނު އަމުރުފުޅު ކުރެއްވި" ރާހިޤު ބުންޏެވެ. އެހިނދު އީޝަލް އެނބުރި ރައުލްއަށް ބަލާލީ ކަންބޮޑުވުމާއެކުއެވެ.\n"ކޮންއިރަކު އަމުރުކުރީ" ރައުލް ވަގުތުން އައިސް އީޝަލްގެ ގާތުގައި ހުއްޓިލުމާއެކު ރާހިޤްއާ ސުވާލުކުރިއެވެ.\n"ރަސްގެފާނުގެ ހުއްދައެއްނެތި ދަތުރުކުރުމުގެ އިޚްތިޔާރު އަހަރެމެންނަށް ލިބިގެނެއްނުވޭ، އެނބުރި ދާން ބޭނުންވުމުން އެކަމުގެ ޚަބަރު ރަސްގެފާނަށް އެރުވިން... ދަތުރަށް ފެށުމުގެ ހުއްދަ ލިބޭނީ މިބުނާހެން ކަމަށް ވިދާޅުވީ" ރާހިޤް ބުންޏެވެ.\n"ކާފަ... ޒިޔަޒެލްއާއި ކާފައާ ގަސްދުގައި އަހަރެން މިތަނަށް ފޮނުވާލީ، އަހަރެންނަށް ޔަގީން އެ މީހުން... އެމީހުން ޒަގަންއާ ކުރިމަތިލަނީކަން، ރައުލް! އަހަރެން އެމީހުންގެ ގާތަށް ދާންޖެހޭނެ" ހާސްވެފައި އީޝަލް ބުންޏެވެ. އަދި ރާހިޤްއާ ކުރިމަތިލިއެވެ.\n"އަހަރެން ބޭނުންވަނީ އެނބުރި ދާން، ކަލޭމެންގެ އެއްބާރުލުން ނުލިބެއްޖެނަމަ އަހަރެން މިތަނުން ދާނޭ ގޮތެއް ހޯދާނަން، މިތަނުގައި އަހަރެން ހައްޔަރެއްނުކުރެވޭނެ، މީ މިކަން ވާންޖެހޭނެ ގޮތެއްނޫން... ރާހިޤް، ސަވާރީ ގެނޭ..." އީޝަލް އަމުރުކުރިއެވެ. ރައުލް ވަގުތުން އީޝަލްގެ އަތުގައި ހިފާލައި އޭނާއާ ދިމާއަށް އަނބުރާލިއެވެ.\n"އީޝަލްއަށް ޔަގީންތަ؟" ރައުލް އެއްސެވެ. ވަގުތުން އީޝަލް ބޯޖަހާލިއެވެ.\n"އަހަރެމެން ނެތްކަން ޒަގަންއަށް އެނގިއްޖެނަމަ އޭނާ އެނބުރިދާނޭހެން ރައުލްއަށް ހީވޭތަ؟ މުޅި އުމުރު ދުވަހު އަހަރެމެންނަށް ފިލައިގެން އުޅެވިދާނެތަ؟" އީޝަލް ކުރި ސުވާލުތަކަށް ރައުލްއަށް ޖަވާބެއް ނުދެވުނެވެ. ޒަގަންއަކީ ގޮތްދޫނުކުރާ ބަލިޤަބޫލުކުރަން ބޭނުންނުވާ ޖިންނިއެއްކަން އެންމެ ރަނގަޅަށް އެނގެނީ ރައުލްއަށެވެ. އެކަން އީޝަލް ގާތު ހާމަކޮށްގެން އޭނާއަށް ލިބޭނީ އިތުރު ހާސްކަމެއްކަން އެނގޭތީ ރައުލް ހިމޭނުން ހުރީއެވެ. ނަމަވެސް އީޝަލް މަޑަކުން ނުހުއްޓެވެ. އޭނާ އެނބުރި ދާން ރާހިޤްގެ ގާތުން ތަކުރާރުކޮށް އެދެމުންދިޔައެވެ. ވަކި އެއްޗެއް ނުބުނެ ރާހިޤް ޣައިބުވީއެވެ. އެތަނުގައި ޠަލަބްއާއި ސިއްތާ ތިބިކަން ކުޑަވަގުތު ކޮޅަކަށް އީޝަލް ހަނދާންނެތުނީއެވެ. ރާހިޤް ދެކޮޅު ހެދީމައެވެ. ސިއްތާ އައިސް އީޝަލްގެ ގާތުގައި ހުއްޓި ގޮވާލިއެވެ. އީޝަލް ހައްޔަރުކުރީ ކާކުތޯ އޭނާ ސުވާލުކުރިއެވެ. އެވަގުތު ޠަލަބް ވާހަކަދެއްކިއެވެ. ވެގެން އުޅޭގޮތެއް ސާފުކޮށް ކިޔައިދިނުމަށް އޭނާ އީޝަލްގެ ގާތުން އެދުނެވެ. އެހީވެދޭން ބޭނުންވާކަން ސިއްތާ ހާމަކުރީ ވެސް އެވަގުތެވެ.


މެންބަރުންގެ ޚިޔާލު: ހިތާމަޔަކީ…! – Maldivian Democratic Party\nމެންބަރުންގެ ޚިޔާލު: ހިތާމަޔަކީ…!\nމިސަރުކާރު ނުވަތަ އެމްޑީޕީން މިކުރާ މަސައްކަތަކީ ރާއްޖޭގައި ހެޔޮވެރިކަމެއް ގާއިމްކޮށް ރައްޔިތުންނަށް އުފާފާގަތިކަން ހޯދައިދިނުމުގެ ނިޔަތުގައި ކުރަމުން ގެންދާ މަސައްކަތް ތަކެކެވެ. އެެކަން ހާސިލް ކުރުމައްޓަކައި އެންމެ ފުރަތަމަ މިސަރުކާރަށް ކުރާންޖެހޭ ގިނަގުނަ މަސައްކަތްތަކެއް އެބަހުއްޓެވެ. ރާއްޖޭގައި ބޯހިޔާވަހިކަން ނުލިބިވާ އެތަކެއްހާސް އާއިލާތަކަކަށް ބޯހިޔާވަހިކަން ހޯދައިދިނުމާއި ބޭސްސިޓީއަށް ސަލާންޖެހުން ހުއްޓުވުމާ މަސްތުވާތަކެއްޗަށް ހުޅުވިފައިވާ ދޮރުތައް ބަންދު ކުރުމާ މުދަލުގެ އަގުތައް އަތޮފޯރާ ފަށަށް ގެނައުމާއި ދަތުރުފަތުރުގެ ނިޒާމަކުން ރާއްޖޭގެ ރަށްތައް ގުޅުވާލުން މިކަންކަމަކީ ރާއްޖޭގެ ރައްޔިތުން އުފާފާގަތި ދިރިއުޅުމަކަށް ގެންދިއުމަށް ކުރާންޖެހިފައިވާ ނުހަނު އަސާސީ ކަންކަމެވެ. އެތަކެއް ގަރުނު މިގައުމުގެ ވެރިކަމުގެ ތާރީޚުގައި ގުނިގެން ގޮސްފައިވާއިރު އަދި އަބަދުވެސް ވެރިކަމުގައި ހުންނަމީހަކު ހިތުހުރިގޮތަކަށް ކަންކުރާން ލިބިފައި އޮތްއިރު މިކަންކަން ނުކުރެވި އޮތްކަމީ މިއަދު އަލުން ބަލުން މިކަންކަން ކުރާންޖެހޭ ސަބަބު ކަމުގައި ބުނުމަކީ ދޮގަކަށް ވެދާނެބާވައެވެ؟\nމިފަދަ އެންމެ އަސާސީ ކަންކަމުން ފަށައިގަންނާން ޖެހިފައިވާ ސަރުކާރަކަށް މިކަންކަން ކުރުމަށް ފުރުސަތު ލިބިދީފައި ޤާނޫނީ ގޮތުން އޮތް މުއްދަތުގެ ތެރޭގައި މިމިންވަރު ހާސިލް ކުރުމަށްވެސް އެތަކެއް ގޮންޖެހުންތައް ހުރިއިރު ކަންކުރެވެން އޮތް ގޮތްތައް ހޯދައި އެކަންކަން ކުރެވޭތޯ މަސައްކަތް މެދުނުކެނޑި މިސަރުކާރުން ކުރައްވަމުން ގެންދަވާކަމީ އަޅުގަނޑުވެސް އަދި ކިތަންމެ ދިވެހިރައްޔިތުންނެއް އުންމީދާ އުފާވެރިކަމާއެކު ބަލައިގަންނާނެ ކަމެކެވެ.\nއިޖްތިމާއީ މައްސަލަތައް އިންތިހާއަށް ގިނަވެފައިވާ މިމުޖުތަމައުގެ މިއަދުގެ ހާލަތަކީ މިސަރުކާރުގެ އިހްމާލުކަމުގައި ހަރުއަޑުން ބުނެއުޅޭ ބަޔަކު އެބައުޅެއެވެ. މަގުމަތީގެ ފޭރުމާއި މާރާމާރީ ، މީހުންމެރުމާއި ވައްކަން ކުރުން އަދި މިނޫނަސް މުޖްތަމައުގައި ހައްދުފަހަނަ އަޅާފައިމިވާ ކުށްތަކަށް އެތަކެއް މީހުން އަހުލުވެރި ވެފައިމިވަނީ މިވޭތުވެދިޔަ ދެއަހަރެއްހާ ދުވަހުން ކަމުގައި ބުނާބަޔަކުވެސް އެބައުޅެއެވެ. ހަޤީގަތަކީ މިއީބާވައެވެ؟ މިއަދު މިސަރުކާރަށް އަމަލުކުރާން ލިބިފައިވާ ގާނޫނީ އިމުގެ ތެރެއިން މީހަކު މެރުމުގެ ކުށުގައި ފުލުހުން ތަހުގީގަށް ބަންދުކުރާ މީހަކުވެސް ކޯޓުން ބޭނުން ވާއިރަށް ދޫކޮށްލާން ޖެހޭކަން ގަބޫލު ކުރަން ދޮގެއްތޯއެވެ. ތަފާތު ކޯޓުތަކުން އެއްކަމެއްގައި ތަފާތު ގޮތްގޮތައް ކުރާ ހުކުމްތައް އަޑުއިވޭކަން ގަބޫލު ކުރަން ދޮގެއްތޯއެވެ. 21 ވަނަ ގަރުނުގެ ތަހުޒީބީ ގައުމުތައް ނަމޫނާއެއް ކަމުގައި ބަލައިގެން ހަދާފައިވާ ގާނޫނު އަސާސީއަކަށް އަމަލުކުރާން ފަށާފައިވާއިރު ފޮރިންސިކް އެވިޑެންސް ޝަރީއަތުން ގަބޫލުކުރުމަށް ބޭނުންވާ އާންމު ގާނޫނުތައް ހެދިފައި ނުވާކަން ގަބޫލުކުރަން ދޮގެއްތޯއެވެ. ބޭނުން މީހަކަށް ބޭނުން އެއްޗެއް ކިޔައި ބޭނުންގޮތަކަށް އުޅުމުގެ ޙައްޤު ގާނޫނު އަސާސީއިން ލިބިދޭ ކަމުގައި ބަޔަކު މާނަކޮށް ހިތުހުރި ގޮތަކަށް އުޅުމަށް ގޮވާލެވޭ އަޑުތައް ގިނަވެފައި ވާއިރު ލޯއެންޑް އޯޑަރ ގާއިމްކުރުމަށް އެކަންކުރާން އޮތް މުއައްސަސާއިން ކުރާކޮންމެ ކަމަކީ ގާނޫނާޚިލާފު ކަމެއްގެ ގޮތުގައި ހެދުމަށް މަސައްކަތްކުރާ މުއައްސަސާ ތަކާއި މީހުން މަދެއް ނޫނެވެ. މާލޭގެ އަވަށެއް ކަމުގައި ބުނާ ހުޅުމާލެއިން ބިންވިއްކުމަކީ ގާނޫނުން ހުއްދަ ކަމެއް ކަމުގައި ބުނާއިރު ހަމައެމާލެއިން ސަރުކާރަށް ބިންވިއްކުވަކީ މަނާކަމެއް ކަމުގައިވެސް ނިންމާނެ ޖާގައެބައޮތެވެ. އާންމު ރައްޔިތުން ގަބޫލުކުރާނީ ކޮންގޮތެއްކަން ނޭނގި އޮޅުން ބޮޅުން މިވަނީ ބޮޑުވެފައެވެ. މިކަހަލަ ކިތަންމެ ކަމެއް ކިޔާން އެބަހުއްޓެވެ.\nމިއަދު މިގައުމުގެ އެންމެން މިތިބީ ސިޔާސީ ވެގެންގޮސް ސިޔާސަވެފައެވެ. ސިޔާސީގޮތުން ކޮންމެވެސް އެއްޗެއް ބުނެނުލާ މީހަކީ މީހަކަށް ނުވާތީވެ ކޮންމެ މީހަކުވެސް އެމީހަކަށް ފެންނަގޮތަކަށް ބުނާން ބޭނުން އެއްޗެއް މިދަނީ ބުންމުންވެވެ. އެމީހަކު އެބުނާއެއްޗެއް އެމީހަކަށާ އެމީހެއްގެ ވިސްނުމަށް ތާއީދުކުރާ ބަޔަކަށް ރަނގަޅެވެ. އަނެއްބަޔަކަށް އެކަން ރަނގަޅެއް ނުވެއެވެ. ވީމާ ހަގީގަތަކީ ކޮބައިކަން ނިންމާން އުނދަގޫ ބަޔަކުވެސް އުޅޭނެތާއެވެ.\nރައީސް ނަޝީދުއަށް ވެރިކަން ހަވާލުކުރީ އެމްޑީޕީގެ މެނިފެސްޓޯ ރައްޔިތުން ބަލައިގަނެގެންނެވެ. ނަމަވެސް އެކަން ކުރިޔަ ނުދޭން އެއުޅޭ މީހުންނަކީ ރައްޔިތުންނަށް އެންމެ “ހެޔޮއެދޭ މީހުންނެވެ. ތިރީސް އަހަރު ވެރިކަން ކުރިއިރު ނުކޮށްދެވުނު ކިތަންމެ ކަމެއް މިވީ ދެއަހަރުގެ ތެރޭގައި ކުރެވުނު އިރު އެކަންކަމަކީ އަލުން ހަމަ ކުރީގެ ސަރުކާރު ހިންގި މީހުން މާމޮޅަށް ކުރާނެ ކަންކަން ކަމުގައި އެބަބުނެއެވެ. މުޅިގައުމުގެ މުއްސަނދިކަން މަދުބަޔެއްގެ މިލްކަކަށް ވެފައި އޮއްވައި މިސަރުކާރުން އެހެންމީހުންނަށް ފުރުސަތު ހޯދައިދޭން އުޅުމުން އެވަރުގެ ނުބައި ކަމެއް އަމުދުން ނެތެވެ. މެދުފަންތީގެ ޓުވަރިޒަމް ރާއްޖޭގައި ތައާރަފު ކުރުމަކީ ޓުއަރިޒަމުން ބަނޑުގައި ސަރުބީ ޖަހާފައި ތިބި މީހުންނަށް ހަޖަމު ކުރެވޭ ކަމަކަށް ނުވެއެވެ. ތިމާމެން ނޫން ބަޔަކަށް ވެރިކަންވެސް މުއްސަނދި ކަންވެސް ލިބިގެން ވާކަށް ނެތެވެ.\nމަލްޓިޕާޓީ ޑިމޮކޮރަސީ އެއްގައި ގައުމަށް އެންމެބޮޑަށް ބޭނުންވާ ކަމުގައި ބުނެއުޅެނީ ޒިންމާދާރު އިދިކޮޅު ޕާޓީއެކޭ ބުނާމީހުން މަދެއް ނޫނެވެ. ސަރުކާރު ޒިންމާކޮށް ހަމަމަގުގައި ކުރިއަށް ގެންދިއުމުގެ ޒިންމާ އުފުލާބަޔަކީ އަބަދުވެސް ގައުމުގައި އޮންނަ އެންމެބޮޑު އިދިކޮޅު ޕާޓީ ކަމުގައި ވާނަމަ މިރާއްޖޭގައި މިވާޖިބު ހަވާލުވެފައިވާ ބަޔަކީ ޑީއާރުޕީއެވެ. ނަމަވެސް އަމިއްލަ ޕާޓީގެ އެތެރޭގެ ހަމަނުޖެހުންތައް ބޮޑުވެ މެންބަރުން އެކަކު އަނެކެއްގެ ލެޔައް ދަހިވެތިވާ ހިސާބަށް ކަންކަން މިއަދު މިވަނީ ގޮސްފައެވެ. އެޕާޓީއިން ކޮންޓްރޯލް ކުރަމުން ގެންދިޔަ ކަމަށްބުނާ ވެރިކަން ވެއްޓުނު ދުވަހުން ފެށިގެން ގާނޫނީ ގޮތުން އުފެދިގެން މިއަދު ހިނގަމުން މިދާ ސަރުކާރު ވައްޓާލުމަށް ފެށިމަސައްކަތަކީ މިކަމުގެ އަސްލު ކަމުގައި ބައެއް ފަރާތްތަކުން ބުނެއުޅެއެވެ. ސަރުކާރު ޒިންމާދާރު ކުރުމުގެ މެންޑޭޓް އަކީ ހަމައެކަނި ކޮންމެވެސް ގޮތަކުން ސަރުކާރު ވައްޓާލުން ނުވަތަ ސަރުކާރަކީ ހަމައެކަނި ކަރުދާހުގެ ރަމްޒީ ސްޓޭމްޕް އަކަށް ހަދާލަން އުޅުމުން މަންޒަރު ބަދަލުވެ ހާވިޔާ ރޭވުންތަކަކަށް މިކަންވެ ޕާޓީގެ މެންބަރުންގެ ވިސްނުން ކަފިކަފިވެ ހުޅުފަޅައި އަވަދިވަނީއެވެ. މިއަދު އިދިކޮޅު އެންމެ ބޮޑުޕާޓީގެ ރިމޯޓު އޮންނަތަން މިފެންނަނީ ތިންހާސް މީހުން ހަމަނުވާ ކުދިކުދި ޖަމާއަތް ތަކުގެ ކޮންޓްރޯލްގައެވެ. މިއީ އެޕާޓީގެ ގިނަ މެންބަރުންނަށް ހަޖަމުކުރެވޭނެ ކަމެއް ނޫންތާއެވެ.\nއެހެންނަމަވެސް އިދިކޮޅު ޕާޓީގެ ފިޔަތަކުން އަދިވެސް އެމީހުން އެމީހުންނަށް ރުޅިބާލާލަން ބާއްވާ އެއްވުން ތަކުގައި ސަރުކާރަށް ވަރުބާލާލުމަށް ބޭކާރު މަސައްކަތްތަކެއް ކުރަން އުޅޭކަން ފާހަގަކުރެވެއެވެ. އެމީހުންނަށް ރައްދުވާ މަލާމާތްތައް ސަރުކާރު ހިންގާ ޕާޓީގެ ބޮލުގައި އެޅުވުމަށް މަސައްކަތް ކުރަމުން ގެންދާތަން އެބަފެނެއެވެ. ތިމާމެން އަމިއްލައަށް ފޭހުނު އިލޮށިގަނޑު އަމިއްލަ ލޮލަށްވަދެ އެއިން ސަލާމަތް ނުވެގެން އުޅޭބަޔަކަށް ގައުމަށް ކޮށްދެވޭނީ ކޮންކަމެއްކަން ބުނެދެވޭކަށް ނެތެވެ. ނަމަވެސް އެނގޭކަމަކީ މިއަދު މިގައުމުގައި މިއުފެދެމުންދާ ހުރިހާ ހަމަނުޖެހުން ތަކުގެ އަސްލަކީ ވެރިކަން ވައްޓާލުމަށް އިދިކޮޅު ފަރާތްތަކުން ރާވައިގެން މިނިވަން ބައެއް މުއައްސަސާތަކުގެވެސް ވާގިވެރިކަމާ އެކު ހިންގާ ހަމަނުޖެހުން ތަކޭ ބުނެއުޅޭ މީހުންވެސް މަދެއްނޫނެވެ. މިގޮތައް ބުނާބަޔަކު އެހެންބުނާ ސަބަބުތަކެއްވެސް ހުރެއެވެ. މިސާލަކަށް ޝަރުއީ ކޯޓަކަށް އާންމު ރައްޔިތަކު ހާޒިރު ކުރުމަށް ބޭނުން ވުމުން ދަމާބަނދެގެންވެސް ގެންދާއިރު ބައެއް މީހުންނަކީ އިސްތިސްނާ ކުރެވިފައިތިބި ބައެއްގެ ގޮތުގައި އެބަތިއްބެވެ. މިފަދަ ކިތަންމެ ކަމަކުން ރައްޔިތުންގެ އިތުބާރު މިއަދު ގައުމީ މުއައްސަސާތަކާއިމެދު މިވަނީ ގެއްލިފައެވެ. އެކިދިމަދިމާލިން އެކިގޮތްގޮތައް ދެކެވޭ ވާހަކަތަކުގެ ދޮގާއި ތެދު މިވަނީ ވަކިކުރާން ނޭނގިފައެވެ. ހިތާމަޔަކީ މިކަންކަމުގެ ސަބަބުން ހުރިހާގެއްލުމެއް އުފުލާން މިޖެހެނީ އާންމު ރައްޔިތުންކަން އެފަރާތްތަކަށް ނުވިސްނޭކަމެވެ.


Bayern Munich in Champions league kaamiyaabu kohfi | Mihaaru\n24 އޯގަސްޓް 2020 - 02:49 8 comments\nމި ތަށްޓާ އެކު ބަޔާން މި ވަނީ މި ސީޒަނުގައި 'ޓްރެބަލް" އެއް ހާސިލްކުރުމުގެ ޝަރަފް ހޯދައިފަ އެވެ. އެއީ ޖަރުމަން ލީގާއި ޖަރުމަން ކަޕް ވެސް ކާމިޔާބުކޮށްގެންނެވެ. އެ ޓީމުން ވަނީ 2013 ގައި ވެސް އެ ޝަރަފް ހޯދައިފަ އެވެ.\nއަނެއްކޮޅުން އެ ޓީމުން މުބާރާތުގައި ކުޅުނު 11 މެޗު ވެސް ކާމިޔާބުކުރުމާ އެކު ވެފައިވަނީ މުބާރާތުގެ ތާރީހުގައި ހުރިހާ މެޗަކުން މޮޅުވެ ތަށި ހޯދި ފުރަތަމަ ޓީމަށެވެ.\nއެޓޭކިން ވިސްނުމުގެ ދެ ޓީމުން މިރޭގެ ފައިނަލް މެޗު ކުޅުނީ، އިދިކޮޅު ޓީމަށް ހުސް ޖާގައެއް ނުދީ ވިސްނުންތެރިކަމާ އެކު އެވެ. ޖުމްލަކޮށް ބަލާއިރު ބަޔާނަށް ހައްގު ކާމިޔާބެއް ނަމަވެސް ޕީއެސްޖީ އަށް ވެސް ފުރުސަތުތަކެއް ލިބުނެވެ.\nފުރަތަމަ ހާފުގައި ބަޔާނުގެ ރޮބަޓް ލެވޮންޑޮސްކީ އަށް ވަރަށް ދެ ފުރުސަތެއް ލިބި ބޭކާރުވި އެވެ. އޭގެ ފަހުން ޕީއެސްޖީގެ ނޭމާ އާއި ކީލިއަން އެމްބާޕޭ އަށް ވެސް ލިބުނު ފުރުސަތު ލިބި ބޭނުމެއް ނުކުރެވުނެވެ. ހާއްސަކޮށް ބަޔާނުގެ ޑޭވިޑް އަލަބާ ހަދިޔާކުރި ބޯޅައަކުން އެމްބާޕޭ އަށް ލިބުނު ހުސް ފުރުސަތު ފާހަގަކުރެވެ އެވެ. އޭނާ އެ ބޯޅަ ފޮނުވާލީ ބަޔާނުގެ ގޯލްކީޕަރު މެނުއަލް ނޯޔާއާ ދިމާލަށެވެ.\nމެޗުގެ ހަމައެކަނި ގޯލް ދެ ވަނަ ހާފުގައި، 59 ވަނަ މިނެޓުގައި ބަޔާނަށް ކާމިޔާބުކޮށްދިނީ ޕީއެސްޖީ ނިސްބަތްވާ ސިޓީ ކަމަށްވާ ޕެރިހަށް އުފަން އަދި ޕީއެސްޖީގެ އެކަޑަމީން ތައާރަފްވި ކިންގްސްލީ ކޯމަން އެވެ. ޖޯޝުއާ ކިމިޗް ނެގި ހުރަސް އޭނާ ބޮލުން ވައްދާލީ ގޯލުގެ ތިރީ ކަނަށެވެ.\nމި ނާކާމިޔާބީއާ އެކު، ގަތަރުގެ ގަތަރު ސްޕޯޓްސް އިން ހިންގާ ޕީއެސްޖީ އަށް މިވަނީ ޔޫރަޕުގެ ޗެމްޕިއަންކަން ހޯދުމުގެ އިންތިޒާރު އަނެއްކާ ވެސް ދިގުލައިފަ އެވެ. އަދި 1993 ވަނަ އަހަރު އޮލިމްޕިކް މާސޭ އިން މުބާރާތް ކާމިޔާބުކުރި ފަހުން ފްރާންސަށް ޔޫރަޕުގެ ތަށި ގެންދަން ލިބުނު ފުރުސަތު ވެސް ގެއްލުނީ އެވެ.\nގަތަރު ސްޕޯޓްސް އިން 2011 އިން ފެށިގެން ޕީއެސްޖީ އަށް ބޮޑު ހަރަދެއްކުރުމުގެ އެންމެ ބޮޑު އެއް އަމާޒަކީ ޔޫރަޕުގެ ތަށި ހޯދުމެވެ. މިރޭ ބަލިވިއިރު ފޯވާޑް ލައިން ބެލެހެއްޓި ނޭމާ އާއި އެމްބާޕޭ ގަތުމަށް ޕީއެސްޖީން 2017 ގައި 474 މިލިއަން ޑޮލަރު ހޭދަކުރި އެވެ.\nއަނެއްކޮޅުން މުބާރާތް ހަ ވަނަ ފަހަރަށް ކާމިޔާބުކުރުމާ އެކު ބަޔާނަށް މިވަނީ މުބާރާތުގެ ތިން ވަނަ އަށް އެންމެ ކާމިޔާބު ޓީމުގެ ޝަރަފް ލިބިފަ އެވެ. ތަށީގެ އަދަދަށް ބަލާއިރު އެ ޓީމާއި ލިވަޕޫލް އޮތީ އެއްވަރެއްގަ އެވެ. ބަޔާނަށް ކުރި ލިބެނީ ރަނަރަޕްގެ އަދަދުންނެވެ. ބަޔާންގެ އަތުގައި ރަނަރަޕް ފަސް މެޑަލް އޮތްއިރު ލިވަޕޫލް އަތުގައި އޮތީ ތިން މެޑެއްޔެވެ. މުބާރާތުގެ އެންމެ ކާމިޔާބު ޓީމަކީ 13 ފަހަރު ތަށި ހޯދާފައިވާ ރެއާލް މެޑްރިޑެވެ. ދެންމެ އެންމ ތަށި ގިނައީ ހަތް ފަހަރުގެ ޗެމްޕިއަން އޭސީ މިލާނުގެ އަތުގަ އެވެ.\nމި ކާމިޔާބީ އެންމެ ހާއްސަވާނެ އެކަކަކީ ބަޔާނުގެ ކޯޗު ހަންސީ ފްލިކެވެ. ބަޔާނުގެ ނިކޯ ކޮވަޗްގެ އެސިސްޓަންޓެއްގެ ގޮތުން މި ސީޒަނުގައި އެ ޓީމާ ގުޅުނު ފްލިކަށް ހެޑްކޯޗުކަން ލިބުނީ ނޮވެމްބަރު މަހު ކޮވަޗް ވަކިކުރުމުން ވަގުތީ ގޮތުންނެވެ. ފަހުން ދާއިމީ ކުރީ އެވެ.\nއިތުރު ލިޔުންތައް ބަޔާން މިއުނިކް ޗެމްޕިއަންސް ލީގު ޕީއެސްޖީ


ކޮވިޑް19: މަރުގެ ތުންފަތްފަތިން4ފަހަރު ސަލާމަތްވި އެމެރިކާގެ ކާފަ – Dhen.mv\nކޮވިޑް19: މަރުގެ ތުންފަތްފަތިން4ފަހަރު ސަލާމަތްވި އެމެރިކާގެ ކާފަ\nއިނގިރޭސިވިލާތަށް އުފަން 107 އަހަރުގެ ރުޑޮލްފް ހެއިޑަރ އަކީ 1918-1920 އާއި ދެމެދު ފެތުރު ސްޕެނިޝް ފުލޫ އާއި، 1930 ފުރަތަމަ އަހަރުތަކުގައި އައި "ދަ ގްރޭޓް ޑިޕްރެޝަން" އަދި3ވަނަ ބޮޑު ހަނގުރާމައިގެ ދަތި ދުވަސްތަކުގައި އުޅެ އެހުރިހާ ވޭނެއް ތަހައްމަލު ކޮށްފައިވާ މީހެކެވެ. އެންމެ ފަހުން ރުޑޮލް ކާމިޔާބު ކުރި ހަނގުރާމައަކީ ކޮވިޑް-19ގެ ހަނގުރާމައެވެ.\nއެމެރިކާގެ މިސޫރީގެ މުސްކުޅިން ބަލަހައްޓާ ގެއެއްގައި އޮވެ މި ބަލިން ސަލާމަތްވި ރުޑޮލްފްއަކީ މިހާނަށް މި ބަލިން ފަރުވާ ލިބުނު އުމުރުން އެންމެ ދުވަސްވީ މީހާއެވެ. ރުޑޮލްފް އަށް ކޮވިޑް-19 ޖެހުނީ މިދިޔަ މަހު އެވެ. އަދި އެކަމުން ސަލާމަތް ވެގެން ނިކުމެވުނީ މިދިޔަ އަންގާރަ ދުވަހު އޭނާގެ 107 ވަނަ އުފަން ދުވަހާ ދިމާކޮށެވެ.\nރުޑޮލް މިހާރު ވަނީ ބަލިން ފަސޭހަ ވުމަށް ފަހު ފުރިހަމަ ކުރަންޖެހޭ2ހަފްތާގެ ކަރަންޓީން ނިންމާ އަލުން ޓެސްޓްކޮށް ބައްޔަށް ނެގަޓިވް ވެފައެވެ.\nމިވަރުގެ ބޮޑު ބައްޔަކުން މިހާ ދޮށި އުމުރުގައި ސަލާމަތް ވުމުގެ ފަހަތުގައި ވަނީ ކޮން ސިއްރެއްތޯ، ރުޑޮލްފްގެ ކާފަދަރިފުޅު މެތިއު ކާރި އެހުމުން، އެނާ ބުނީ " ކަންކަން ރަގަޅު ވާނެކަމަށް ވިސްނުމާއި، ސިކުނޑި ހަރަކާތްތެރި ކޮށް ބެހެއްޓުން" ކަމަށެވެ. ރުޑޮލްފް ގެ އާއިލާގެ ފަރާތުން ރުޑޮލްފް ގެ ވާހަކަ ދުނިޔެއާ ޙިއްސާ ކުރަން ބޭނުންވީ އެހެން މީހުންނަށް އުއްމީދު ދިނުމަށެވެ.\nމިމަހުގެ ކުރީކޮޅު ކޮވިޑް-19 އިން ސަލާމަތްވި، ނިއުޔޯކުގެ 101 އަހަރުގެ އެންޖެލީނާ ފްރެޑްމަން އަކީ ސްޕެނިސް ފުލޫގެ އިތުރުން ކެންސަރާ ހަނގުރާމަ ކޮށް، އެބަލިން ވެސް ޝިފާ ލިބިފައިވަ މީހެކެވެ. ބަރމިންހަމް އަށް 106 އަހަރުގެ ކޯނީ ޓައިޗެން އަށް ކޮވިޑް-19 ޖެހި އޭގެ3ހަފްތާފަހުން ބަލިން ރަގަޅުވެގެން ގެއަށް ދޫކޮށްލި ދުވަހުވެސް ހޮސްޕިޓަލްގެ އެންމެން އޭނާއަށް މަރުޙަބާ ކިޔެވެ. އޭރު އެންމެ ދުވަސްވީ މީހަކަށް މި ބަލިން ޝިފާ ލިބުނުކަމަށް ރެކޯޑް ކުރެވިފައިވަނީ ކޯނީއެވެ. ކޯނީގެ ކުރިން މި ރެކޯޑް އޮތީ އިޓަލީއަށް ނިސްބަތްވާ 104 އަހަރުގެ އަދާ ޒަނުސޯ އަތުގައެވެ.


New Zealand ge Christchurch gai miskiythakah miadhu dhin hamalaa Raees Solih kuvverikuravvaifi – adduLIVE\nނިއުޒިލޭންޑްގެ މިސްކިތްތަކަށް ދިން ހަމަލާ ރައީސް ކުށްވެރިކުރައްވައިފި\n0 Mar 15, 2019, 13:03 ލިޔުނީ ޝަބްނަމް ރަޝީދު\nދިވެހިން ގިނަ އަދަދަކަށް ދިރިއުޅޭ ނިއުޒީލެންޑްގެ ސިޓީއެއް ކަމަށްވާ ކްރައިސްޓް ޗާޗުގައި ދެ މިސްކިތަކެއް ކަމަށްވާ ލިން ވުޑް މަސްޖިދު އަދި އަލް ނޫރު މަސްޖިދުގައި ހަމަލާތަކެއް ދީ ގިނަ ބަޔަކު މަރާލުމާއި ގުޅިގެން އެ ޓެރަރިސްޓް ހަމަލާ ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް ކުށްވެރިކުރައްވައިފިއެވެ.\nމިއަދު އެ މަނިކުފާނު ކުރެއްވި ޓްވީޓެއްގައި ވަނީ އެ ފިނޑި ހަމަލާތައް ކުށްވެރިކުރައްވާ އެފަދަ ތަހުޒީބު މުޖުތަމައުތަކުގައި އެކަހަލަ ޓެރަރިޒަމް އަމަލުތަކަށް ޖާގައެއް ނެތްކަމަށް ވިދާޅުވެފައެވެ.\nއަޅުގަނޑުމެންގެ ހެޔޮދުއާތައް ވަނީ މިއަދު ކްރައިސްޓް ޗާޗުގައި ދެވުނު ބިރުވެރި ހާދިސާގެ ޝިކާރައަކަށްވި ފަރާތްތަކާއި އެ ފަރާތްތަކުގެ އާއިލާތަކާއި އެކުގައި ކަމަށް ރައީސް ސޯލިހް ވަނީ ވިދާޅުވެފައެވެ. އަދި އެ ޓެރަރިސްޓް ފިނޑި ހަމަލާ ހަރުކަށި އިބާރާތުން ކުށްވެރިކުރައްވާ ކަމަށް ވެސް އެ މަނިކުފާނު ވަނީ ވިދާޅުވެފައެވެ.\nއަދި މިހާތަނަށް ބެލިބެލުމުން އެއްވެސް ދިވެއްސަކަށް ކަމެއްވިކަން އެނގިފައިނުވާ ކަމަށާއި އެހެން ނަމަވެސް އެކަން ވަރަށް ގާތުން ބަލަމުންދާ ކަމަށް ފޮރިން މިނިސްޓްރީގެ ޑިރެކްޓާ އޮފް ކޮމިއުނިކޭޝަން މިއުވާން މުހައްމަދު މިއަދު ވަނީ ވިދާޅުވެފައެވެ.


Floating City ge Amaly Massakai Bayakaa Havaalukoffi ފްލޯޓިންގ ސިޓީގެ އަމަލީ މަސައްކަތް ބަޔަކާ ހަވާލުކޮށްފި – Huvadhoo News Floating City ge Amaly Massakai Bayakaa Havaalukoffi Huvadhoo News\nފްލޯޓިންގ ސިޓީގެ އަމަލީ މަސައްކަތް ބަޔަކާ ހަވާލުކޮށްފި\nފްލޯޓިންގ ސިޓީގެ ކުރެހުމެއް\nރާއްޖޭގައި ހަދާ ފުރަތަމަ ފްލޯޓިން ސިޓީގެ މަސައްކަތް ބައިސަން މޯލްޑިވްސް އާ ހަވާލުކޮށްފިއެވެ.\nފެބްރުއަރީމަހު 10 ވަނަ ދުވަހު މިމަސައްކަތް އެކުންފުންޏާ ހަވާލުކޮށްފައިވާއިރު އެންމެ ފުރަތަމަ ހަދަން ނިންމާފައިވަނީ ފްލޯޓިންގ ގެތައް ހުންނާނނެ ގޮތުގެ ސާމްޕަލް5ގެއެވެ. މި ފަސް ގެ އަޅަނީ ފްލޯޓިންގ ސިޓީގައި ގެތައް ހުންނާނއ ގޮތް ރައްޔިތުންނަށް ދައްކާލުމަށެވެ.\n1 ބިލިޔަން ޑޮލަރުގެ މިޕްރޮޖެކްޓް ހަދާ ނިމޭއިރު ފްލޯޓިންގ ސިޓީގައި5ހާސް ގެ ހުންނާނެއެވެ. އަދި އިންޓަރނޭޝަނަލް ރެސްޓޯރެންޓެއްގެ އިތުރުން2ރިސޯޓްވެސް ހިމެނިގެންދާނެއެވެ. މީގެއިތުރުން ހޮސްޕިޓަލާއި، ސްކޫލާއި، ޝޮޕިންމޯލްގެ އިތުރުން ކައުންސިލާއި ސަރުކާރު އޮފީސްތަކުގެ ޚިދުމަތް މިސިޓީއިން ލިބިގެންދާނެއެވެ.\nމިގެތަކަކީ ވިޔަފާރި އުސޫލުން ވިއްކަން ނިންމާފައިވާ ގެތަކެވެ. މިސިޓީ ޤާއިމުކުރުމަށް ނިންމާފައިވަނީ މާލެއާއި5މިނެޓް ދުރުގައި އާރަށް ކައިރިގައި އޮތް 200 ހެކްޓަރުގެ ފަޅެއްގައެވެ.\nމޯލްޑިވްސް ފްލޯޓިން ސިޓީ މަޝްރޫއު އަކީ 2021 ވަނަ އަހަރުގެ މާޗް މަހުގެ 14 ވަނަ ދުވަހު އިފްތިތާހު ކުރި މަޝްރޫއުއެކެވެ.


ޕާކިސްތާނުގެ މައިނެއްގައި 18 މީހަކު މަރުވެއްޖެ - DhiDaily\nޕާކިސްތާނުގެ މައިނެއްގައި 18 މީހަކު މަރުވެއްޖެ\nޕާކިސްތާނުގެ މައިނެއްގައި ހިލަތަކެއް ވެއްޓި 18 މީހަކު މަރުވެއްޖެއެވެ.\nޕާކިސްތާނުގެ އުތުރުގެ ’މާރބްލް‘ މައިނެއްގެ މަތިން ބައިވަރު ހިލަތަކެއް ވެއްޓި، 18 މީހަކު މަރުވެފައިވާ ކަމަށާއި، ގިނަ ޢަދަދެއްގެ ބަޔަކު އެ މައިނުގެ އެތެރޭގައި ތާށިވެފައި އެބަތިބި ކަމަށް އެ ޤައުމުގެ އޮފިޝަލުން ވަނީ ހާމަކޮށްފައެވެ.\nއަފްޣާނިސްތާންގެ ބޯޑަރު ކައިރި އަވަށެއްކަމުގައިވާ، މޮހްމާންދް ޑިސްޓްރިކްޓްގައި ހިނގި ހާދިސާގައި 18 މީހަކު މަރުވެފައިވާ ކަން މިހާރު ވަނީ ކަަށަަވަރުވެފައެވެ. އެ ޕްރޮވިންސްގެ މައިންްސް އެންޑް މިނެރަލްސް މިނިސްޓަރ މުހައްމަދު ޢާރިފްވަނީ ނޫސްތަކަށް މަޢުލޫމާތު ދެމުން ކަށަވަރު ކޮށްދެއްވާފައެވެ.\nމިހާތަނަށް 20 މީހަކަށް އެކި ވަރުގެ އަނިޔާ ވެގެން ފަރުވާ ދެމުންދާ ކަމަށާއި، އަދިވެސް މައިނުގެ އެތެރޭގައި 20 ވަރަކަށް މީހުން ތާށިވެފައިވާނޭ ކަމަށް ލަފާ ކުރެވޭ ކަމަށް އޭނާ ވަނީ ވިދާޅުވެފައެވެ. އަދި މިވަގުތު މީހުން ސަލާމަތް ކުރުމުގެ މަސައްކަތް ކުރަމުން އަންނަ ފަރާތްތަކުން ކެނޑިނޭޅި މަސައްކަތް ކުރަމުން އަންނަ ކަމަށްވެސް އޭނާ ވަނީ ވިދާޅުވެފައެވެ.\nޕާކިސްތާނުގެ މައިނުތަކަކީ ސޭފްޓީ ލެވެލް ދަށް މައިނުތަކެއް ކަމަށް އަބަދުވެސް ގިނަ ބަޔަކު އަންނަނީ ބުނަމުންނެވެ. މީގެ ކުރީގައިވެސް، ގިނަ ޢަދަދެއްގެ ބަޔެއްގެ ފުރާނަ، މިފަދަ މައިނުތަކުގެ ސޭފްޓީ ލެވެލް ދަށްވެގެން ވަނީ މަރުވެފައެވެ.


ބަށިކޯޓެއް އެޅުމުގެ މަސައްކަތް ކޮށްދޭނެ ފަރާތެއް ހޯދަން\nގދ. ގައްދޫގައި ބަށިކޯޓެއް އެޅުމުގެ މަސައްކަތް ކޮށްދޭނެ ފަރާތެއް ހޯދަން ބޭނުންވެއްޖެއެވެ.\nގައްދޫ ކައުންސިލް އިދާރާއާއި މިނިސްޓްރީ އޮފް ޔޫތު އެންޑް ސްޕޯޓްސް އާ ގުޅިގެން ދެވޭ މަޢުލޫމާތާ އެއްގޮތަށް އަމިއްލަ ތަކެތީގައި ގައްދޫގައި ބަށިކޯޓެއް އެޅުމުގެ މަސައްކަތް ކޮށްދޭނެ ފަރާތެއް ހޯދަން ބޭނުންވެއްޖެއެވެ.\nވީމާ، މި ބަށިކޯޓު އެޅުމަށް ޝައުޤުވެރިވާ ފަރާތްތަކުން 12 މޭ 2016 ދުވަހުގެ 11:00 އަށް މިއިދާރާއަށް ދުރުވެ މަޢުލޫމާތު ސާފުކުރެއްވުމަށްފަހު 19 މޭ 2016 ބުރާސްފަތި ދުވަހުގެ 11:00 އަށް އަންދާސީހިސާބު ހުށަހެޅުއްވުން އެދެމެވެ.\nމަޢުލޫމާތު ސާފުކުރެއްވުމަށް ވަޑައިނުގަންނަވާ ފަރާތްތަކަށް އަންދާސީހިސާބު ހުށަހެޅުމުގެ ފުރުޞަތެއް ނުދެވޭނެއެވެ. އަންދާސީހިސާބާއެކު ހުށަހަޅަންޖެހޭ ލިޔެކިޔުންތައް ފުރިހަމަނުވާނަމަ އަންދާސީހިސާބު ބަލައިނުގަނެވޭނެއެވެ. މި ބީލަމަށް ކުރިމަތިލާ ފަރާތަކީ މިނިސްޓްރީ އޮފް އިކޮނޮމިކް ޑިވެލޮޕްމަންޓްގައި ވިޔަފާރި ރަޖިސްޓަރީ ކޮށްފައިވާ ފަރާތަކަށް ވާންޖެހޭނެއެވެ. އަންދާސީހިސާބު ހުށަހަޅުއްވާނީ ބަންދުކުރެވިފައިވާ ސިޓީއުރައެއްގައެވެ. އިތުރު މަޢުލޫމާތު ސާފުކުރެއްވުމަށް ގުޅުއްވާނީ 6840003 ، ނުވަތަ 7896527 ފޯނާއެވެ.\nސުންގަޑި: 12 މޭ 2016 1100


Kajol bunanee March inn November ah negee 15 minute kamah | Mihaaru\nކާޖޮލް ބުނަނީ މާޗުން ނޮވެމްބަރަށް ނެގީ 15 މިނިޓް ކަމަށް\n03 ޑިސެމްބަރ 2020 - 07:37\nމި އަހަރު ކޮވިޑް-19 އާ ހެދި ވަރަށް އަވަހަށް ނިމިއްޖެ ކަމަށާއި މާޗު މަހުން ފެށިގެން ނޮމެވްބަރާ ހަމައަށް ދިޔައީ 15 މިނެޓުން ކަމަށް ބޮލީވުޑްގެ ބަތަލާ ކާޖޮލް ބުނެފި އެވެ.\n"އަހަންނަށް އިހުސާސްކުރެވެނީ އެގޮތަށް. މިހާރު މި ތިބީ ޑިސެމްބަރުގެ ތެރޭގައި،" އިންސްޓަގްރާމްގައި އާންމުކުރި ފޮޓޯއަކާ އެކު ކާޖޮލް ލިޔެފައިވެ އެވެ.\nކޮވިޑާ ހެދި އިންޑިއާގެ ފިލްމު އިންޑަސްޓްރީ މި އަހަރު ހުއްޓުމަކަށް އައި އިރު، މާޗް މަހުގެ 25 އިން ފެށިގެން ޖޫން މަހުގެ މެދުތެރެއާ ހަމައަށް އިންޑިއާގައި އޮތީ ވަރަށް ހަރުކަށިކޮށް ލޮކްޑައުން އިއުލާންކޮށްފަ އެވެ. އެގޮތުން ފޭސްތަކަކަށް ބަހާލައިގެން ލުއިދެމުން ގޮސް މިހާރު ހާލަތަށް އިންޑިއާ ދިޔައީ ސެޕްޓެމްބަރު ހިސާބުގަ އެވެ.\nލޮކްޑައުންގެ ތެރޭގައި ގައުމުގެ އެތެރެ އާއި ބޭރުގެ ދަތުރުފަތުރުތަކާއި އެތައް ވިޔަފާރިއަކާއި ސްކޫލްތަކާއި އެ ނޫން ވެސް އެތައް އަސާސީ ހިދުމަތްތަކެއް ހުއްޓުމަކަށް އައެ އެވެ. ލޮކްޑައުންގައި މި އަހަރު އިންޑިއާ އިން އެންމެ ބޮޑު ގެއްލުމެއް ލިބުނު އެއް އިންޑަސްޓްރީ އަކީ ފިލްމީ ދާއިރާ އެވެ. މާޗް މަހުގެ ފަހުކޮޅު ސިނަމާތައް ބަންދުކުރި ގޮތަށް ސިނަމާތައް އަލުން ހުޅުވަން ހުއްދަ ދިނީ އޮކްޓޯބަރު މަހުގެ 15 އިން ފެށިގެންނެވެ.\nނަމަވެސް އަދިވެސް އިންޑިއާގައި ކޮވިޑް-19 ގެ ހާލަތު ރަނގަޅުވަމުން ނުދާތީ ސިނަމާތަކުގެ ވިޔަފާރި ވަރަށް ދަށެވެ. މި އަހަރުގެ ބާކީ މިއޮތް މުއްދަތުގެ ތެރޭގައި އަޅުވާނެ ބޮޑު ފިލްމެއް ވެސް ނެތެވެ.\nމި އަހަރު ސިނަމާތަކުގައި ރިލީޒްކުރަން ފުރުސަތު ލިބުނު ފިލްމުތަކުގެ ތެރެއިން އެންމެ ހިނގި ފިލްމަކީ ޖެނުއަރީ 10 ގައި ރިލީޒްކުރި ކާޖޮލް އާއި ފިރިމީހާ އަޖޭ ދޭވްގަން އެކީގައި ފެނިގެން ދިޔަ "ތާނާޖީ: ދި އަންސަންގް ވޮރިއާ" އެވެ. ޖުމްލަ 115 ކްރޯޑް ރުޕީސް (15.614 މިލިއަން ޑޮލަރު) ގެ ބަޖެޓަކުން ހެދި ފިލްމަށް ބޮކްސް އޮފީހުގައި 367.65 ކްރޯޑް ރުޕީސް (49,924 މިލިލިއަން ޑޮލަރު) ލިބުނެވެ.\nބޮލީވުޑް އިންޑިއާ ކާޖޮލް މުމްބާއީ އަޖޭ ދޭވްގަން ލޮކްޑައުން